Emalayalee.com - കര്‍ഷക മാര്‍ച്ചില് വ്യാപക സംഘര്‍ഷം; ഒമ്ബത് സ്റ്റേഡിയങ്ങള് താത്ക്കാലിക ജയിലാക്കാന് പൊലീസ്\nന്യൂഡല്‍ഹി: കേന്ദ്ര സര്‍ക്കാരിന്‍റെ പുതിയ കാര്‍ഷിക നിയമങ്ങള്‍ക്കെതിരെ അഞ്ഞൂറോളം കര്‍ഷക സംഘടനകള് പ്രഖ്യാപിച്ച 'ഡല്‍ഹി ചലോ മാര്‍ച്ചില്' സംഘര്‍ഷം.\nബാരിക്കേഡുകള് തകര്‍ക്കാന് കര്‍ഷകര് ശ്രമിച്ചതോടെ സ്ഥലം സംഘര്‍ഷഭരിതമായി. പൊലീസുകാര്‍ക്ക് നേരെ കല്ലേറ് ഉണ്ടായതോടെ കര്‍ഷകര്‍ക്ക് നേരെ ലാത്തി ചാര്‍ജ് നടത്തി പൊലീസ്.\nജലപീരങ്കിയും കണ്ണീര്‍വാതകവുമടക്കം വിവിധയിടങ്ങില് പൊലീസ് തീര്‍ത്ത പ്രതിബന്ധങ്ങള് മറികടന്നാണ് കര്‍ഷക പ്രതിഷേധം ഡല്‍ഹിയിലേക്കെത്തുന്നത്. ഡല്‍ഹി ഹരിയാന അതിര്‍ത്തിയിലാണ് പ്രതിഷേധം സംഘര്‍ഷമായി മാറിയത്. വിലക്ക് ഭേദിച്ച് മുന്നോട്ട് പോകാന് കര്‍ഷകര് ശ്രമിച്ചതോടെയാണ് പൊലീസ് ലാത്തിച്ചാര്‍ജ് നടത്തിയത്.\nകൂടുതല് കര്‍ഷകര് അതിര്‍ത്തിയിലേക്ക് പ്രവേശിക്കുകയാണ്. പൊലീസിനെ കൂടാതെ സിആര്‍പിഎഫ് അടക്കമുള്ള അര്‍ദ്ധ സൈനിക വിഭാഗങ്ങളെയും ഹരിയാന-ഡല്‍ഹി അതിര്‍ത്തികളില് വിന്യസിച്ചിട്ടുണ്ട്\nകര്‍ഷകരെ അറസ്റ്റ് ചെയ്‌ത് പാര്‍പ്പിക്കാന് ഒമ്ബത് സ്റ്റേഡിയങ്ങള് താത്ക്കാലിക ജയിലാക്കാനാണ് പൊലീസ് നീക്കം. സ്റ്റേഡിയങ്ങള് വിട്ടുനല്‍കണമെന്ന് ഡല്‍ഹി പൊലീസ് ആം ആദ്‌മി സര്‍ക്കാരിനോട് ആവശ്യപ്പെട്ടു.\nപൊലീസിന്റെ ആവശ്യം സര്‍ക്കാര് തളളി.\nഇന്ന് രാവിലെ ഹരിയാന-ഡല്‍ഹി അതിര്‍ത്തിയില് പ്രതിഷേധിച്ച കര്‍ഷകരെ പിരിച്ചുവിടാന് പൊലീസ് കണ്ണീര് വാതക ഷെല്ലുകള് പ്രയോഗിച്ചു. വന് പൊലീസ് സന്നാഹമാണ് ഡല്‍ഹി-ഹരിയാന അതിര്‍ത്തിയില് വിന്യസിച്ചിട്ടുളളത്.\nഉന്നത ഉദ്യോഗസ്ഥരുടെ സാന്നിദ്ധ്യവും ഉണ്ട്. സിമന്റ് ബാരിക്കേഡുകള്‍ക്ക് പുറമെ മുള് കമ്ബികളും ഉപയോഗിച്ചാണ് റോഡ് അടച്ചിട്ടിരിക്കുന്നത്. കൂടാതെ മണല് കയറ്റിയ വലിയ ട്രക്കുകളും ഇവിടെ തടസമായി നിര്‍ത്തിയിട്ടിട്ടുണ്ട്. ഇതൊന്നും തങ്ങള്‍ക്ക് തടസമല്ലെന്നും ഇന്ന് അര ലക്ഷത്തിലധികം കര്‍ഷകര് ഡല്‍ഹി അതിര്‍ത്തി കടക്കുമെന്നും കര്‍ഷക സംഘടനകള് അവകാശപ്പെട്ടു


ഒരു കുടുംബത്തെ രക്ഷിച്ചത് ഈ അഞ്ചാം ക്ലാസുകാരന്റെ ഇടപെടൽ: അഖിലിന്റെ ധീരതയെ ആദരിച്ച് മുഖ്യമന്ത്രി - Janayugom Online\nഒരു കുടുംബത്തെ രക്ഷിച്ചത് ഈ അഞ്ചാം ക്ലാസുകാരന്റെ ഇടപെടൽ: അഖിലിന്റെ ധീരതയെ ആദരിച്ച് മുഖ്യമന്ത്രി\nആലപ്പുഴ: എപ്പോഴും നമ്മൾ പറയുന്നത് മൊബൈൽ ഫോൺ കുട്ടികൾക്ക് കൊടുക്കരുത് പലതും അവർ കണ്ട് പടിക്കുമെന്നും വഴിതെറ്റുമെന്നുമൊക്കെയാണ്. എന്നാൽ അഖിൽ എന്ന അഞ്ചാംക്ലാസുകാൻ ഇവിടെ ഒരു കുടുംബത്തിന്റെ തന്നെ രക്ഷകനായി മാറിയിരിക്കുന്നത് മൊബൈലിൽ നിന്ന് ലഭിച്ച ഒരു അറിവിൽ നിന്നാണ്. സന്ദർഭോചിതമായ ഇടപെടലിലൂടെ കുടുംബത്തിലെ അഞ്ച് പേരുടെ ജീവൻ അഖിൽ രക്ഷിച്ചതും, എല്ലാവരുടെയും നായകനായി ഇവൻ മാറുന്നതും ഇതോടെയാണ്.\nആലപ്പുഴ മുതുകുളം സ്വദേശിയായ അഖിലിനെ അഗ്നിശമനസേനയുടെ സിവിൽ ഡിഫൻസ് പരിപാടിയുടെ ഉദ്ഘാടന ചടങ്ങിലായിരുന്നു മുഖ്യമന്ത്രി ആദരിച്ചത്. അമ്മൂമ്മയുടെ വീട്ടിൽ വിരുന്നിനെത്തിയപ്പോഴായിരുന്നു ഗ്യാസ് സിലിണ്ടർ ലീക്കായെന്ന് അഖിൽ മനസ്സിലാക്കിയത്. രക്ഷാപ്രവർത്തനത്തെ കുറിച്ച് അഗ്നിശമനസേന നൽകിയ നിർദ്ദേശങ്ങൾ അച്ഛന്‍റെ മൊബൈലിലൂടെ കണ്ടതോർത്തായിരുന്നു അഞ്ചാം ക്ലാസുകാരന്‍റെ പ്രവര്‍ത്തി.\nചാക്ക് നനച്ച് സിലിണ്ടിറിൻറെ മുകളിലിട്ട് വൻ ദുരന്തം ഒഴിവാക്കുകയായിരുന്നു അഖിൽ. പൊതുജനങ്ങളുടെ പങ്കാളിത്തത്തോടെ അപകടസമയങ്ങളിൽ രക്ഷാപ്രവർത്തനം നടത്താനാണ് സിവിൽ ഡിഫൻസിലൂടെ അഗ്നിശമന സേന ലക്ഷ്യമിടുന്നത്.6200 പേര്‍ക്ക് പരിശീലനം നൽകിയ സേനയുടെ ഭാഗമാക്കി കഴിഞ്ഞെന്നും ഈ സംഖ്യ വർദ്ധിപ്പിക്കുമെന്നും മുഖ്യമന്ത്രി വ്യക്തമാക്കി.\nfamily old boy courage 10 years saved അഖിൽ ധീരത അഞ്ചാംക്ലാസുകാരൻ\nആവശ്യം ആവർത്തിച്ച് ദിലീപ്: കയ്യൊഴിഞ്ഞ് വിചാരണക്കോടതിയും\nതിരുവനന്തപുരത്തെ തീകൊളുത്തി മരണത്തിന്റെയും വില്ലൻ സ്ത്രീധനം തന്നെ, കൊലപാതകമെന്ന് ബന്ധുക്കൾ, ഡീസൽ വാങ്ങിയതും ദുരൂഹം\nഅവിവാഹിതർ ഹോട്ടൽ മുറിയിൽ ഒന്നിച്ചു താമസിക്കുന്നത് കുറ്റമോ? ഹൈക്കോടതി തീരുമാനം ഇങ്ങനെ\nപൗരത്വബില്ലിന് പിന്നിൽ ബിജെപിയുടെയും അമിത്ഷായുടെയും വ്യക്തമായ രാഷ്ട്രിയ ലക്ഷ്യങ്ങൾ: കാനം രാജേന്ദ്രൻ


ഇസ്‌ലാമിക ചരിത്രം: ഒരു വിഹഗവീക്ഷണം – Islam Padanam\nസമ്പന്നമായ ചരിത്രമുള്ള ഒരു ജനതയാണ് ഇസ്‌ലാമിക സമൂഹം. ഇതര സമൂഹങ്ങളുടെയും അവരുടെ ആചാര്യന്മാരുടെയും പൂര്‍വകാല ചരിത്രം പലപ്പോഴും പുരാവൃത്തങ്ങളും കെട്ടുകഥകളും ഇതിഹാസങ്ങളും കൊണ്ട് നിറഞ്ഞതായി കാണാം. അതിശയോക്തി കലര്‍ന്ന അതിവര്‍ണനകളും അയുക്തികതയുമാണ് അവയുടെയെല്ലാം മുഖ്യ സവിശേഷത. എന്നാല് ഇസ്‌ലാമിക സമൂഹം ആരംഭം മുതല് ഇന്നോളം ചരിത്രത്തിന്റെ കണ്‍വെട്ടത്താണുള്ളത്. ഇസ്‌ലാമിക സമൂഹത്തിന്റെ ചരിത്രം ആരംഭിക്കുന്നത് തന്നെ ഖുര്‍ആന് എന്നതിന്റെ ആധികാരികവും വസ്തുനിഷ്ഠവുമായ രേഖയോടൊപ്പമാണ്. അതുകൊണ്ടാണ് ഇസ്‌ലാമിക ചരിത്രത്തിന്റെ പ്രഥമ സ്രോതസ്സ് ഖുര്‍ആനായിത്തീരുന്നത്. ഇസ്‌ലാമിന്റെ പ്രബോധകനായ മുഹമ്മദ്‌നബി(സ)യുടെ ജീവിതം സകല സൂക്ഷ്മാംശങ്ങളോടും കൂടി കൃത്യമായി രേഖപ്പെടുത്തിയ ഹദീഥുകളുടെ സാന്നിധ്യവും ഇസ്‌ലാമിക ചരിത്രത്തെ ഇതിഹാസമായി മാറുന്നതില്‍നിന്ന് തടയുന്നു. ഖുര്‍ആനും ഹദീഥും പകര്‍ന്നു നല്കിയ ചരിത്രബോധം ഉള്‍ക്കൊണ്ട് മുസ്‌ലിംകള് എല്ലാ കാലത്തും തങ്ങളുടെ ചരിത്രം രേഖപ്പെടുത്താന് കാണിച്ച ശുഷ്‌കാന്തിയും ഇസ്‌ലാമിക ചരിത്രത്തെ വസ്തുനിഷ്ഠമായ സത്യങ്ങളുടെ ഒരാധികാരിക രേഖയാക്കിത്തീര്‍ക്കുന്നതില് അനല്പമായ പങ്കു വഹിച്ചിട്ടുണ്ട്.\nഇസ്‌ലാമിന്റെ ആഗമനം മുതല് ആധുനികാനന്തര കാലഘട്ടം വരെ എത്തിനില്ക്കുന്ന ഇസ്‌ലാമിക ചരിത്രത്തെ സൗകര്യത്തിന് വേണ്ടി പ്രധാനമായും മൂന്ന് ഘട്ടങ്ങളായി തിരിക്കാവുന്നതാണ്. മുഹമ്മദ്‌നബി(സ)ക്ക് പ്രവാചകത്വം ലഭിച്ചത് മുതല് 18-ാം നൂറ്റാണ്ടില് മുസ്‌ലിം രാജ്യങ്ങളില് യൂറോപ്പ് സ്വാധീനം ചെലുത്താന് തുടങ്ങുന്നത് വരെയുള്ള കാലമാണ് ഒന്നാം ഘട്ടം. ഇത് ഉത്ഥാനത്തിന്റെ യുഗമായി കണക്കാക്കപ്പെടുന്നു. യൂറോപ്യന് കോളനിവല്‍ക്കരണത്തിലൂടെ കടന്നുപോയി ഒടുവില് 20-ാം നൂറ്റാണ്ടിന്റെ മധ്യത്തോടെ സ്വതന്ത്രമുസ്‌ലിം രാജ്യങ്ങള് പിറവിയെടുക്കുന്നത് വരെയുള്ള അധഃപതന കാലമാണ് രണ്ടാം ഘട്ടം. 20-ാം നൂറ്റാണ്ടിന്റെ മധ്യത്തില് സ്വതന്ത്ര മുസ്‌ലിം രാജ്യങ്ങള് നിലവില് വന്നതിന് ശേഷമുള്ള വര്‍ത്തമാനകാല ചരിത്രമാണ് മൂന്നാമത്തെയും ഒടുവിലത്തെയും ഘട്ടം.\n(i) ഒന്നാം ഘട്ടം\nഇവയില് മുസ്‌ലിംകളുടെ ഉത്ഥാന കാലത്തെ ചില സവിശേഷതകളുടെ അടിസ്ഥാനത്തില് പിന്നെയും രണ്ട് ഉപഘട്ടങ്ങളായി തിരിക്കാവുന്നതാണ്. ഇസ്‌ലാമിന്റെ ആവിര്‍ഭാവം മുതല് ബഗ്ദാദിന്റെ പതനം (656/1258) വരെയുള്ള ഇസ്‌ലാമിക ചരിത്രത്തിലെ ഏറ്റവും ശോഭനമായ കാലഘട്ടമാണ് അവയില് ആദ്യത്തേത്. മാനവരാശിക്ക് ഒരു പുതിയ ജീവിത സന്ദേശവും ജീവിതക്രമവും സംഭാവന ചെയ്ത പ്രവാചക ദൗത്യത്തിന്റെ 23 വര്‍ഷവും തുടര്‍ന്നുള്ള ഖിലാഫതുര്‍റാശിദഃയുടെ 30 വര്‍ഷവും അസുലഭ മുഹൂര്‍ത്തങ്ങള്‍കൊണ്ട് ലോകചരിത്രത്തില്‍തന്നെ വേറിട്ട് നില്ക്കുന്നു. ഇസ്‌ലാമിക ചരിത്രത്തിലെ സുവര്‍ണ കാലഘട്ടം എന്ന വിശേഷണം 100 ശതമാനവും ഈ കാലഘട്ടം അര്‍ഹിക്കുന്നുണ്ട്. തനിക്ക് പ്രവാചകത്വം ലഭിച്ചതിന് ശേഷമുള്ള 23 വര്‍ഷത്തെ നിതാന്തമായ പ്രവര്‍ത്തനങ്ങളിലൂടെ മനുഷ്യചരിത്രത്തില് തുല്യത ദര്‍ശിക്കാനാവാത്ത ഒരു മാതൃകാ സമൂഹത്തെ പ്രവാചകന് സൃഷ്ടിക്കുകയും മദീനഃ ആസ്ഥാനമാക്കി സുശക്തമായ ഒരു രാഷ്ട്രത്തിന് അടിത്തറ പാകുകയും ചെയ്തു. കാലാതിവര്‍ത്തിയും സാര്‍വ ലൗകികവുമായ ഒരാദര്‍ശ സംഹിതയുടെയും സാമൂഹിക മൂല്യങ്ങളുടെയും അടിത്തറയിലാണ് പ്രവാചകന് തന്റെ രാഷ്ട്രം കെട്ടിപ്പടുത്തത്. അതിനാല് അദ്ദേഹത്തിന്റെ മരണത്തിന് ശേഷം ചുരുങ്ങിയ കാലംകൊണ്ട് പ്രസ്തുത രാഷ്ട്രത്തിന്റെ അതിര്‍ത്തി ലോകത്തിന്റെ ഇതര ഭാഗങ്ങളിലേക്ക് കൂടി വ്യാപിപ്പിക്കാന് അനുയായികള്‍ക്ക് സാധിച്ചു. പ്രവാചകന് ശേഷം യഥാക്രമം അബൂബക്ര്, ഉമര്, ഉഥ്മാന്, അലി എന്നീ നാല് പ്രമുഖ ശിഷ്യന്മാരാണ് ഇസ്‌ലാമിക രാഷ്ട്രത്തിന്റെ ഭരണസാരഥ്യം വഹിച്ചത്. ഇവര് ഭരിച്ച 30 വര്‍ഷമാണ് ഖിലാഫതുര്‍റാശിദഃയുടെ കാലഘട്ടമായി ചരിത്രത്തില് അറിയപ്പെടുന്നത്. ഒരു ജനതയുടെ ചരിത്രത്തില് 30 വര്‍ഷം വളരെ ഹ്രസ്വമായ ഒരു കാലഘട്ടമാണെങ്കിലും ഖിലാഫതുര്‍റാശിദഃയുടെ 30 വര്‍ഷം ഇതര ജനതതികളുടെ നൂറ്റാണ്ടുകളെക്കാള് മൂല്യവത്താണ്. അറേബ്യന് ഉപദ്വീപില് ഒതുങ്ങിനിന്നിരുന്ന ഒരു സാധാരണ രാജ്യം ലോകത്തെ ഏറ്റവും വലിയ ശക്തിയായത് ഈ ചുരുങ്ങിയ കാലയളവിലാണ്. മനുഷ്യ നാഗരികതകള് ഉദയംകൊണ്ട ഈജിപ്ത്, ഇറാഖ്, സിറിയ തുടങ്ങിയ രാജ്യങ്ങള് ഈ കാലഘട്ടത്തില് ഇസ്‌ലാമിന്റെ രാഷ്ട്രീയ ശക്തിക്ക് കീഴില് വരികയും അവിടങ്ങളില് ഇസ്‌ലാമിക സംസ്‌കാരവും നാഗരികതയും പ്രഭ പരത്തുകയും ചെയ്തു. അദ്ഭുതകരമായ വേഗത്തില് അവിടത്തെ നിവാസികള് ഇസ്‌ലാം സ്വീകരിക്കുകയും അവരുടെ ഭാഷ പോലും അറബിയായി മാറുകയും ചെയ്തു. ഇസ്‌ലാമിന്റെ ഉന്നതമായ ആദര്‍ശങ്ങളും മുസ്‌ലിംകളുടെ ഉദാത്തമായ ജീവിതചര്യകളുമാണ് ഈ മാറ്റങ്ങള്‍ക്കെല്ലാം നിമിത്തമായത്. ആദര്‍ശാധിഷ്ഠിതമായ ഒരു രാഷ്ട്രീയ സാമൂഹിക വ്യവസ്ഥ വിജയകരമായി നടപ്പിലാക്കാന് സാധിച്ചുവെന്നതാണ് ഖിലാഫതുര്‍റാശിദഃയെ ഇസ്‌ലാമിക ചരിത്രത്തിലെ ഉത്തുംഗ സ്ഥാനത്ത് പ്രതിഷ്ഠിക്കാന് കാരണമായത്.\nഖിലാഫതുര്‍റാശിദഃയുടെ പതനം ഇസ്‌ലാമിക ചരിത്രത്തിലെ ഒരു പ്രധാന വഴിത്തിരിവാണ്. ഇസ്‌ലാമിക ഖിലാഫത് രാജവാഴ്ചക്ക് വഴിമാറിക്കൊടുത്തതായിരുന്നു ആ വ്യതിയാനം. പിന്നീടൊരിക്കലും ഖിലാഫത് വ്യവസ്ഥ പൂര്‍ണാര്‍ഥത്തില് പുനസ്ഥാപിക്കപ്പെട്ടിട്ടില്ല എന്നത് ഈ വഴിത്തിരിവ് എത്രത്തോളം അഗാധമായിരുന്നുവെന്ന് വെളിപ്പെടുത്തുന്നു. ഖിലാഫതുര്‍റാശിദഃക്ക് ശേഷം അധികാരത്തില് വന്ന ഉമവികളും അബ്ബാസികളും ഉഥ്മാനികളുമെല്ലാം അധികാരം അനന്തരാവകാശിക്ക് കൈമാറുന്ന രാജാധിപത്യ ഭരണവ്യവസ്ഥയാണ് സ്വീകരിച്ചത്. 41/661-ല് അമീര് മുആവിയഃ അടിത്തറ പാകിയ ഉമവീ ഭരണകൂടം 132/750 വരെ ഏകദേശം 92 കൊല്ലം ഇസ്‌ലാമിക ലോകം ഭരിച്ചു. ഉമവീ കാലഘട്ടത്തില് ഇസ്‌ലാമിക ലോകത്തിന്റെ വിസ്തൃതി അതിന്റെ പാരമ്യത്തിലായിരുന്നു. അത്രയും വിസ്തൃതമായ ഒരു രാജ്യം അന്നോളം ലോകത്ത് ഒരു ജനതയും സ്ഥാപിച്ചിരുന്നില്ല. പേര്‍ഷ്യന്-റോമന് സാമ്രാജ്യങ്ങള്‍ക്ക് പ്രതാപത്തിന്റെ ഉച്ചിയിലെത്തിയ കാലത്ത് പോലും ഇത്ര വിസ്തൃതിയുണ്ടായിരുന്നില്ല. ഏഷ്യയും ആഫ്രിക്കയും കടന്ന് യൂറോപ്പില് വരെ ഇസ്‌ലാമിക ഭരണകൂടം എത്തിയതും ഉമവികളുടെ ഭരണകാലത്താണ്. ഉമവികളുടെ ഭരണസംവിധാനവും പ്രതിരോധ സംവിധാനവും അക്കാലത്തെ ഏറ്റവും കിടയറ്റതായിരുന്നു. രാജവാഴ്ചയുടെ സഹജമായ തിന്മകള് ഉണ്ടായിരുന്നുവെങ്കിലും ഇസ്‌ലാമിക മൂല്യങ്ങള്‍ക്കായിരുന്നു ഉമവീ ഭരണത്തിലും സാമൂഹിക ജീവിതത്തിലും മുന്‍തൂക്കമെന്നത് അനിഷേധ്യമാണ്.\n132/750-ല് ഉമവീ ഭരണകൂടത്തെ അട്ടിമറിച്ചുകൊണ്ട് അബ്ബാസികള് അധികാരത്തില് വന്നു. അബ്ബാസീ ഭരണത്തിന് രണ്ട് ഘട്ടമുണ്ടായിരുന്നു. 132/750 മുതല് 247/861 വരെയുള്ള ഒന്നാം ഘട്ടം അബ്ബാസീ ഭരണത്തിന്റെ ഉത്ഥാന കാലഘട്ടമായിരുന്നു. അതിനുശേഷം അബ്ബാസീ കേന്ദ്രഭരണം ശിഥിലമാവുകയും സ്വതന്ത്രവും അര്‍ധ സ്വതന്ത്രവുമായ നിരവധി ഭരണകൂടങ്ങള് ഇസ്‌ലാമിക ലോകത്തിന്റെ വിവിധ ഭാഗങ്ങളില് ഉയര്‍ന്നു വരികയും ചെയ്തു. മാവറാഅന്നഹ്‌റിലെ സാമാനീ ഭരണകൂടം (261/874-395/1005), ഇറാഖും പേര്‍ഷ്യയും ഭരിച്ച ബുവൈഹീ ഭരണകൂടം (330/934-447/1055), ഉത്തരാഫ്രിക്കയും ഈജിപ്തും ഭരിച്ച ഫാത്വിമീ ഭരണകൂടം (297/909-567/1171), ഇന്ത്യാ-പാക് ഉപഭൂഖണ്ഡത്തിലെ ഗസ്‌നി (366/976-582/1186), ഗൂറി (552/1157-602/1206) ഭരണകൂടങ്ങള്, ഇസ്‌ലാമിക ലോകത്തിലെ വലിയൊരു ഭാഗം ഭരിച്ച സല്‍ജൂഖീ ഭരണകൂടം (429/1037-552/1157), ഈജിപ്തും സിറിയയും ഭരിച്ച അയ്യൂബി ഭരണകൂടം (529/1174-648/1250) തുടങ്ങിയവ അബ്ബാസികളുടെ അധഃപതന കാലമായി അറിയപ്പെട്ട ദ്വിതീയ ഘട്ടത്തില് ഇസ്‌ലാമിക ലോകത്തിന്റെ വിവിധ ഭാഗങ്ങളില് ഭരണം നടത്തിയവരാണ്. ഇവയില് മിക്കവാറും ഭരണകൂടങ്ങള് അബ്ബാസീ ഭരണകൂടത്തിന്റെ നാമമാത്രമായ മേല്‌ക്കോയ്മ അംഗീകരിച്ചിരുന്നുവെന്നതും വസ്തുതയാണ്.\nസ്‌പെയ്‌നും മൊറോക്കോയും അബ്ബാസികളുടെ ഉത്ഥാന കാലഘട്ടത്തിലും അവരുടെ അധികാര സീമക്ക് പുറത്തായതിനാല് അബ്ബാസീ ഭരണകൂടത്തിന് ഉമവീ ഭരണകൂടത്തിന്റെ അത്ര വിസ്തൃതിയുണ്ടായിരുന്നില്ല. മൊറോക്കോയില് അഗ്‌ലബികളും (184-296) സ്‌പെയ്‌നില് ഉമവികളു(138/756-422/1030)മാണ് തുടക്കത്തില് ഭരണം നടത്തിയിരുന്നത്. അവര്‍ക്കുശേഷം ബര്‍ബര് വംശജരായ മുറാബിത്വുകളും (453/1061-541/1147) മുവഹ്ഹിദുകളും (524/1130-667/1269) ഈ രാജ്യങ്ങള് ഭരിച്ചു. തുടര്‍ന്നും ഒട്ടേറെ ബര്‍ബര് വംശജര് അവിടെ ഭരിച്ചിരുന്നു. എങ്കിലും മൊറോക്കോയും സ്‌പെയ്‌നും ഒഴികെ പടിഞ്ഞാറെ പാകിസ്താന് മുതല് ഖൈറുവാന് വരെ പരന്നുകിടക്കുന്ന ഇസ്‌ലാമിക ലോകമഖിലവും അബ്ബാസീ ഭരണകൂടത്തിന് കീഴില് തന്നെയായിരുന്നു. അബ്ബാസീ യുഗം ഇസ്‌ലാമിക നാഗരികതയും സംസ്‌കാരവും ഏറ്റവും ഉന്നതിയിലെത്തിയ കാലമാണ്. കലാ-സാഹിത്യ രംഗത്തും വൈജ്ഞാനിക-ശാസ്ത്ര രംഗത്തുമെല്ലാം ഈ കാലഘട്ടത്തില് മുസ്‌ലിംകള് മറ്റെല്ലാ സമൂഹങ്ങളെയും ജനതകളെയും ബഹുദൂരം പിന്തള്ളി. അബ്ബാസീ കേന്ദ്രഭരണം ശിഥിലമായതിന് ശേഷം ഉയര്‍ന്നുവന്ന സ്വതന്ത്ര ഭരണകൂടങ്ങള്‍ക്കും ഇസ്‌ലാമിക ചരിത്രത്തിലെ ശ്രദ്ധേയമായ ഒട്ടേറെ മുഹൂര്‍ത്തങ്ങള് സംഭാവന ചെയ്യാന് കഴിഞ്ഞിട്ടുണ്ട്. അവയില്, സുദീര്‍ഘമായ പോരാട്ടങ്ങളിലൂടെ സുല്‍ത്വാന് സ്വലാഹുദ്ദീനില് അയ്യൂബിയുടെ നേതൃത്വത്തില് ക്രി. 1189-ല് മുസ്‌ലിംകള് ബൈതുല് മഖ്ദിസ് മോചിപ്പിച്ചത് ഇസ്‌ലാമിക ചരിത്രത്തിലെ ഐതിഹാസിക സംഭവങ്ങളിലൊന്നാണ്. ഖുദ്‌സിനെ ചൊല്ലി മുസ്‌ലിംകളും ക്രൈസ്തവ യൂറോപ്പും തമ്മില് നടത്തിയ യുദ്ധം കുരിശ് യുദ്ധം എന്ന പേരിലാണ് ചരിത്രത്തില് അറിയപ്പെടുന്നത്. ക്രി. 1096-1271 കാലയളവില് എട്ട് കുരിശുയുദ്ധങ്ങള് നടക്കുകയുണ്ടായി. ഇവയില് പല യുദ്ധങ്ങളിലും നിര്‍ണായക വിജയം മുസ്‌ലിംകള്‍ക്കായിരുന്നു. പാശ്ചാത്യര്‍ക്കും മുസ്‌ലിംകള്‍ക്കുമിടയില് ഇപ്പോഴും നിലനില്ക്കുന്ന ശത്രുതയുടെ വേരുകള് കുരിശു യുദ്ധങ്ങളിലാണ് ചെന്ന് നില്ക്കുന്നത്. 656/1258-ല് താതാരികളുടെ ബഗ്ദാദ് അധിനിവേശത്തോടും ക്രി. 1492-ലെ മുസ്‌ലിം സ്‌പെയ്‌നിന്റെ പതനത്തോടും കൂടി ഇസ്‌ലാമിക ചരിത്രത്തിന്റെ സുപ്രധാനമായ ഒരു ഘട്ടത്തിന് തിരശ്ശീല വീണു. താര്‍താരികളുടെ ബഗ്ദാദ് ആക്രമണവും സ്‌പെയ്‌നില് നിന്ന് മുസ്‌ലിംകള് എന്നന്നേക്കുമായി പുറത്താക്കപ്പെട്ടതും ഇസ്‌ലാമിക ചരിത്രത്തിലെ ദുരന്തപൂര്‍ണമായ ര?ധ്യായങ്ങളാണ്. എന്നാല് ഈ രണ്ട് ദുരന്തത്തോടുകൂടി ഇസ്‌ലാമിന്റെ രാഷ്ട്രീയ ശക്തി അവസാനിച്ചുപോയില്ല. ബഗ്ദാദിന്റെ തകര്‍ച്ചക്ക് ശേഷവും നാലര നൂറ്റാണ്ടു കാലം മുസ്‌ലിംകള് പുരോഗതി പ്രാപിച്ചുകൊണ്ടേയിരുന്നു.\n656/1258 മുതല് 18-ാം നൂറ്റാണ്ടിന്റെ ആദ്യദശകങ്ങള് വരെ അഥവാ, യൂറോപ്യന് ശക്തികള് മുസ്‌ലിം ലോകത്ത് സ്വാധീനം നേടാന് തുടങ്ങുന്നതുവരെ നീണ്ടുനില്ക്കുന്ന ഈ കാലഘട്ടം, മുസ്‌ലിം ഉത്ഥാനത്തിന്റെ രണ്ടാം ഉപഘട്ടമാണ്. ഇസ്‌ലാമിക രാജ്യങ്ങളെ ഒന്നൊന്നായി ഛിന്നഭിന്നമാക്കുകയും ബഗ്ദാദില് രക്തപ്രളയം സൃഷ്ടിക്കുകയും ചെയ്ത താതാരികള് ഒടുവില് തങ്ങള് പരാജയപ്പെടുത്തിയ വിഭാഗത്തിന്റെ മതം സ്വീകരിക്കുകയും ഇസ്‌ലാമിക ഭരണകൂടത്തിന്റെ സാരഥ്യം വഹിക്കുകയും ചെയ്ത ലോക ചരിത്രത്തിലെ തന്നെ അത്യപൂര്‍വ സംഭവത്തിനും ഈ കാലഘട്ടം സാക്ഷിയായി. ചെങ്കിസ്ഖാന്റെ പുത്രനായ ഹുലാഗു ഖാന് സ്ഥാപിച്ച ഈല്‍ഖാനീ ഭരണകൂടത്തിലെ നകൂദാര് ഉഗ്ലനാണ് ആദ്യമായി ഇസ്‌ലാം സ്വീകരിച്ചതെങ്കിലും, അദ്ദേഹത്തിന്റെ പിന്‍ഗാമികളിലൊരാളായ ഗാസര് ഖാന് (694-703) ആണ് ഇസ്‌ലാമിനെ രാഷ്ട്രത്തിന്റെ ഔദ്യോഗിക മതമായി പ്രഖ്യാപിച്ചത്. ഈല്‍ഖാനീ ഭരണകൂടം ആ കാലഘട്ടത്തിലെ ഏറ്റവും വലിയ ഭരണകൂടങ്ങളിലൊന്നായിരുന്നു. ഇറാന്, ഇറാഖ്, അഫ്ഗാനിസ്താന്, കാക്കസസ്, കിഴക്കന് അനാത്വൂലിയ എന്നിവയെല്ലാം അവരുടെ സാമ്രാജ്യത്തിന്റെ ഭാഗങ്ങളായിരുന്നു.\nഈല്‍ഖാനീ ഭരണം അവസാനിച്ചതിന് ശേഷം അവിടങ്ങളില് അനേകം ചെറുഭരണങ്ങള് ഉയര്‍ന്നുവന്നു. അവയില് ദക്ഷിണ ഇറാനില് മുളഫ്ഫര് കുടുംബവും ഇറാഖില് ജലായിര് കുടുംബവും ഉത്തര ഇറാനില് ഖറഖോയുന്‍ലു ഗോത്രവും പൂര്‍വ അനാത്വൂലിയയില് അഖ്‌ഖോയുന്‍ലു ഗോത്രവും സ്ഥാപിച്ച നാല് ഭരണകൂടങ്ങള് പ്രത്യേക പരാമര്‍ശമര്‍ഹിക്കുന്നു. ഈ ചെറു ഭരണകൂടങ്ങളെല്ലാം ഒടുവില് മധ്യേഷ്യയിലെ തിമൂരീ ഭരണകൂടത്തില് ലയിക്കുകയാണുണ്ടായത്. തിമൂരീ ഭരണകൂട സ്ഥാപകനായ തിമൂര് ലോക ചരിത്രത്തിലെ ഏറ്റവും വലിയ പടയോട്ടക്കാരില് ഒരാളാണ്. ലോക ജേതാക്കളായ അലക്‌സാണ്ടര്, ചെങ്കിസ്ഖാന് എന്നിവരുടെ സമശീര്‍ഷനായാണ് തിമൂര് എണ്ണപ്പെടുന്നത്.\nഇന്ത്യയിലും ഈജിപ്തിലും ഏതാണ്ട് ഒരേ കാലത്ത് അടിമകള് അടിത്തറ പാകിയ ശക്തരായ രണ്ട് ഭരണകൂടങ്ങള് നിലവില്‍വന്നത് ഇസ്‌ലാമിക ചരിത്രത്തിലെ ശ്രദ്ധേയമായ സംഭവ വികാസങ്ങളിലൊന്നാണ്. ഇവയില് ഈജിപ്തിലെ ഭരണകൂടം മംലൂകുകള് എന്നും ഇന്ത്യയിലേത് അടിമവംശം എന്നുമാണ് അറിയപ്പെട്ടത്. മംലൂക് രാജവംശത്തിലെ രണ്ട് ശാഖകള് ഭരണം നടത്തി. 647/1250 മുതല് 784/1382 വരെ ബഹ്‌രി മംലൂകുകളും 784/1382 മുതല് ഹി. 922 വരെ ബുര്‍ജി മംലൂകുകളും.\nഗൂറീ സുല്‍ത്വാനായ മുഹമ്മദ് ഗൂറിയുടെ അടിമയായിരുന്ന ഖുത്വ്ബുദ്ദീന് ഐബകാണ് ക്രി. 1206-ല് ദല്‍ഹിയിലെ അടിമ വംശ ഭരണത്തിന് അടിത്തറ പാകിയത്. ഇവര് ദല്‍ഹി സുല്‍ത്വാന്‍മാര് എന്നും അറിയപ്പെട്ടു. അടിമവംശത്തെത്തുടര്‍ന്ന് ഖല്‍ജികളും തുഗ്ലഖുകളും സയ്യിദുകളും ലോധികളും ഇന്ത്യ ഭരിച്ചു. അവരുടെ അധഃപതനത്തെത്തുടര്‍ന്ന് ഒട്ടേറെ ചെറു ഭരണകൂടങ്ങളും ഇന്ത്യ ഭരിക്കുകയുണ്ടായി. 1526-ല് മുഗളരുടെ ആഗമനത്തോടുകൂടിയാണ് ദല്‍ഹി സല്‍ത്വനത് പൂര്‍ണമായും തകര്‍ന്നത്.\nബഗ്ദാദിന്റെ തകര്‍ച്ചക്ക് ശേഷം ഉയര്‍ന്നുവന്ന ഏറ്റവും ശക്തവും ഇസ്‌ലാമിക ലോകത്തിന്റെ ഏതാണ്ട് പൂര്‍ണമായ പ്രാതിനിധ്യം അവകാശപ്പെടാന് അര്‍ഹതയുള്ളതുമായ ഭരണം 687-ല് ഉഥ്മാന് ഖാന് അടിത്തറ പാകിയ ഉഥ്മാനീ സാമ്രാജ്യമാണ്. ഉഥ്മാനിയ്യഃ സല്‍ത്വനതിന് അതിന്റെ ഉത്ഥാന കാലത്ത് അറബികളുടെ സാമ്രാജ്യത്തോളംവിസ്തൃതിയുണ്ടായിരുന്നു. ഭദ്രതയുടെ കാര്യത്തിലാകട്ടെ ഇസ്‌ലാമിക ചരിത്രത്തിലെ ഏറ്റവും സുഭദ്രമായ ഭരണകൂടമായിരുന്നു അത്. ഇസ്‌ലാമിക ചരിത്രത്തിലെ ഏറ്റവും ദീര്‍ഘായുസ്സുള്ള ഭരണകൂടവും ഉഥ്മാനീ സല്‍ത്വനതായിരുന്നു. 1288 മുതല് 1700 വരെ പ്രതാപൈശ്വര്യങ്ങളോട് കൂടിയും 1700 മുതല് 1924 വരെ ക്ഷയോന്മുഖമായ അവസ്ഥയിലും ഈ ഭരണം നിലനിന്നു. ഇസ്‌ലാമിക ചരിത്രത്തിലെ വിധിനിര്‍ണായകമായ അനേകം സംഭവ വികാസങ്ങള്‍ക്ക് ചുക്കാന് പിടിച്ചത് ഉഥ്മാനീ സാമ്രാജ്യമാണ്. ക്രി. 1453-ലെ കോണ്‍സ്റ്റാന്റിനോപ്പിള് വിജയം അവയില് ഏറെ പ്രാധാന്യമര്‍ഹിക്കുന്നു. ഈ പട്ടണം കീഴടക്കാന് മുസ്‌ലിംകള് അമീര് മുആവിയഃയുടെ കാലത്താണ് ആദ്യശ്രമം നടത്തിയത്. അതിനുശേഷം അറബികളും തുര്‍കികളും പല തവണ അതിന് ശ്രമിച്ചുനോക്കുകയുണ്ടായി. പക്ഷേ, റോമക്കാരുടെ യുദ്ധ മികവോ മുസ്‌ലിംകളുടെ അനൈക്യമോ കാരണമായി വിജയം കണ്ടെത്താന് കഴിഞ്ഞിരുന്നില്ല. ഒടുവില് ഉഥ്മാനീ സുല്‍ത്വാന് മുഹമ്മദുല് ഫാതിഹിനാണ് ആ ഭാഗ്യം കൈവന്നത്. 54 ദിവസത്തെ ഉപരോധത്തിന് ശേഷം 857/1453 മെയ് 29-ന് അദ്ദേഹം കോണ്‍സ്റ്റാന്റിനോപ്പിള് കീഴടക്കി. അങ്ങനെ റോമക്കാരുടെ 1100 വര്‍ഷം പഴക്കമുള്ള സാമ്രാജ്യം എന്നന്നേക്കുമായി നിലംപതിച്ചു. ”ദൈവം എനിക്ക് ഖൈസ്വറിന്റെയും കിസ്‌റായുടെയും താക്കോലുകള് തന്നിരിക്കുന്നു” എന്ന നബിതിരുമേനിയുടെ പ്രവചനം സാക്ഷാത്കരിക്കപ്പെടുകയും ചെയ്തു. 18-ാം നൂറ്റാണ്ടിന്റെ അവസാനത്തോടെ യൂറോപ്പുമായുള്ള കിടമത്സരത്തില് ഉഥ്മാനികള്‍ക്ക് ക്ഷീണം സംഭവിച്ചതോടെ ഇസ്‌ലാമിക ചരിത്രത്തിലെ ഉത്ഥാനകാലഘട്ടത്തിന് തിരശ്ശീല വീഴാന് തുടങ്ങി. എങ്കിലും ഉഥ്മാനീ സല്‍ത്വനത് പിന്നെയും രണ്ട് നൂറ്റാണ്ട് കാലം നിലനിന്നു. 1924-ല് അതാതുര്‍ക് ഇസ്‌ലാമിക ഖിലാഫത് ദുര്‍ബലപ്പെടുത്തിയതായി പ്രഖ്യാപിച്ചതോടെയാണ് ഉഥ്മാനീ സാമ്രാജ്യത്തിന് പൂര്‍ണ തിരശ്ശീല വീണത്.\nതുര്‍കികളുടെ ഉത്ഥാന കാലത്ത് തന്നെയാണ് 16-ാം നൂറ്റാണ്ടില് ഇന്ത്യാ ഉപഭൂഖണ്ഡത്തില് തിമൂരി വംശജനായ ബാബര് മുഗള് സാമ്രാജ്യത്തിന് അടിത്തറ പാകിയത്. ഉഥ്മാനീ സല്‍ത്വനത് കഴിഞ്ഞാല് ഇസ്‌ലാമിക ലോകത്തിലെ ഏറ്റവും വലിയ ഭരണകൂടം മുഗളരുടേതായിരുന്നു. 1526-ല് സ്ഥാപിതമായ മുഗള് സാമ്രാജ്യം 1707-ല് ഔറന്‍ഗസീബിന്റെ മരണത്തോടെ അധഃപതിക്കാന് തുടങ്ങി. ഉഥ്മാനികളും മുഗളരും കഴിഞ്ഞാല് ഇസ്‌ലാമിക ലോകത്തെ ഏറ്റവും വലിയ ഭരണകൂടം ക്രി. 1502 മുതല് 1722 വരെ ഇറാന് ഭരിച്ച സ്വഫവികളുടെ ഭരണകൂടമായിരുന്നു.\n18-ാം നൂറ്റാണ്ടിന്റെ മധ്യത്തോടെ അവസാനിച്ച മുസ്‌ലിംകളുടെ ഈ ഉത്ഥാന കാലഘട്ടം ഒരു സഹസ്രാബ്ദത്തിലധികം കാലം നിലനില്ക്കുകയുണ്ടായി. ഇത്രയും സുദീര്‍ഘമായ ഒരു കാലം പുരോഗതിയുടെ പാതയില് നിരന്തരം സഞ്ചാരം നടത്താന് ലോകത്ത് മറ്റൊരു ജനസഞ്ചയത്തിനും സാധിച്ചിട്ടില്ല. യവനരുടെ ഉത്ഥാന കാലം രണ്ട് നൂറ്റാണ്ടേ നീണ്ടുനില്ക്കുകയുണ്ടായുള്ളൂ. റോമക്കാര് ഒരു നൂറ്റാണ്ടു കാലമാണ് വന്‍ശക്തിയായി നിലനിന്നത്. ആധുനിക യൂറോപ്പിന്റെ ഉത്ഥാനത്തിന് രണ്ട് നൂറ്റാണ്ട് മാത്രമേ പ്രായമായുള്ളൂ.\n1000-ത്തിലധികം വര്‍ഷം നീണ്ടുനിന്ന മുസ്‌ലിംകളുടെ ഉത്ഥാനകാലം ക്രമേണ ക്ഷയിച്ചതിന്റെ കാരണം ബാഹ്യമെന്നതിലേറെ ആന്തരികമായിരുന്നുവെന്നതാണ് വസ്തുത. മുസ്‌ലിം ഉത്ഥാനത്തിന്റെ ആദ്യഘട്ടവും രണ്ടാം ഘട്ടവും തമ്മില് ഒരു താരതമ്യത്തിന് മുതിര്‍ന്നാല് ഇക്കാര്യം വ്യക്തമാവും. ഒന്നാം ഘട്ടത്തില് ഭരിക്കുന്നവര് കൊള്ളരുതാത്തവരായ സന്ദര്‍ഭത്തില് പോലും ബഹുജനങ്ങളില് മതപരമായ ആവേശവും ചൈതന്യവും ശക്തമായിരുന്നു. അറബി ഭാഷ എല്ലായിടത്തും വ്യാപിച്ചു. ഇസ്‌ലാമിക ലോകം മുഴുവന് പരസ്പരം ബന്ധപ്പെട്ടു. വിജ്ഞാന മേഖല ഏറെ പുരോഗതി പ്രാപിച്ചു. സ്വഹാബികള്‍ക്കും താബിഈ പണ്ഡിതര്‍ക്കും പുറമേ ഇമാം അബൂഹനീഫഃ, ഇമാം മാലിക്, ഇമാം ശാഫിഈ, ഇമാം അഹ്മദ്, ബുഖാരി, മുസ്‌ലിം, തിര്‍മിദി, ഗസ്സാലി, ഇബ്‌നുസീന, റാസി, ത്വബരി, മസ്ഊദി തുടങ്ങിയ ഇസ്‌ലാമിക ചരിത്രത്തിലെ കിടയറ്റ പണ്ഡിത കേസരികള് ജീവിച്ചിരുന്ന കാലഘട്ടമാണിത്. മതം, വൈദ്യശാസ്ത്രം, ഗണിതശാസ്ത്രം, ഭൗതികം തുടങ്ങിയ എല്ലാ മേഖലകളിലും ഈ കാലത്ത് ഗ്രന്ഥരചന നടന്നു. മുസ്‌ലിംകളുടെ ധിഷണാ ശേഷിയുടെയും മൗലിക പ്രതിഭയുടെയും കാലമായിരുന്നു ഇത്. ലോകത്ത് മറ്റൊരു രാജ്യത്തിനും വൈജ്ഞാനിക മേഖലയില് ഇസ്‌ലാമിക ലോകത്തോട് കിടപിടിക്കാന് കഴിയുമായിരുന്നില്ല.\nരണ്ടാം ഘട്ടത്തില് രാഷ്ട്രീയ രംഗത്ത് മുസ്‌ലിംകള്‍ക്ക് തന്നെയായിരുന്നു മികവ്. അവരുടെ ആധിപത്യ മേഖല മുന്‍പ#െത്തക്കാള് വിസ്തൃതമായിരുന്നു. മുസ്‌ലിം സ്‌പെയ്ന് മാത്രമേ അവര്‍ക്ക് നഷ്ടപ്പെട്ടിട്ടുണ്ടായിരുന്നുള്ളൂ. അതിന് പകരം അതിനെക്കാള് എത്രയോ മടങ്ങ് വലുപ്പമുള്ള ഇന്ത്യാ-പാക് ഉപഭൂഖണ്ഡവും കോണ്‍സ്റ്റാന്റിനോപ്പിള് ആസ്ഥാനമായ തുര്‍കിയും ലഭിക്കുകയും ചെയ്തു. റഷ്യയുടെ സിംഹഭാഗവും മുസ്‌ലിംകളുടെ അധീനതയില് വന്നു. ഇന്തോനേഷ്യയിലെ ഫലഭൂയിഷ്ഠമായ എല്ലാ ദ്വീപുകളിലും ഇസ്‌ലാമിന്റെ കൊടി പാറിക്കളിച്ചിരുന്നു. അതേസമയം മുസ്‌ലിംകളുടെ ഈ പുരോഗതി രാഷ്ട്രീയ നാഗരിക മേഖലകളില് മാത്രമേ കാണപ്പെടുകയുള്ളൂ. ധാര്‍മികമായും വൈജ്ഞാനികമായും ചിന്താപരമായും മുരടിപ്പ് അവരെ പിടികൂടിയിരുന്നു. വൈദ്യശാസ്ത്രം, ഗണിതശാസ്ത്രം, തത്ത്വശാസ്ത്രം, ഭൗതികശാസ്ത്രം തുടങ്ങിയ മേഖലകളില് ഗ്രന്ഥരചന നാമമാത്രമായേ നടക്കുകയുണ്ടായുള്ളൂ. മതവിഷയകമായി രചിക്കപ്പെട്ട ഗ്രന്ഥങ്ങളെല്ലാം മുന് നൂറ്റാണ്ടുകളില് എഴുതപ്പെട്ടവയുടെ വിശദീകരണങ്ങള് മാത്രമായിരുന്നു. പണ്ഡിതന്മാരില് അനുകരണഭ്രമം സാര്‍വത്രികമായി. ഇജ്തിഹാദിന്റെ വാതിലുകള് കൊട്ടിയടക്കപ്പെട്ടു. ഇങ്ങനെയുള്ള പരിതഃസ്ഥിതിയില് മൗലിക പ്രതിഭകള് ജന്മം കൊള്ളുക അപൂര്‍വ പ്രതിഭാസം മാത്രമായിരിക്കും. ഇബ്‌നുതൈമിയ്യഃ, ഇബ്‌നുഖല്‍ദൂന്, മുജദ്ദിദ് അല്‍ഫെഥാനി തുടങ്ങിയ അപൂര്‍വ പ്രതിഭകള് മാത്രമാണ് ഈ കാലഘട്ടത്തില് രംഗത്ത് വന്നത്. എന്നാല് ഇതിനേക്കാളെല്ലാം ഗുരുതരം ധാര്‍മിക രംഗത്തുള്ള മുസ്‌ലിംകളുടെ അപചയമായിരുന്നു. ബഗ്ദാദിന്റെ പതനത്തോടെയാരംഭിച്ച ഈ അപചയം 18-ാം നൂറ്റാണ്ടില് അതിന്റെ പാരമ്യത്തിലെത്തി. മുസ്‌ലിംകളുടെ ഏറ്റവും വലിയ ഭരണകൂടമായിരുന്ന ഉഥ്മാനിയ്യഃ സല്‍ത്വനതില് അഴിമതിയും കൈക്കൂലിയും വ്യാപകമായി. സൈന്യം സുഖലോലുപതയുടെ പിടിയിലമര്‍ന്നു. പ്രഭുക്കളും ജാഗീര്‍ദാര്‍മാരും പ്രജകളോട് അന്യായം കാണിച്ചു.\nമുഗള സാമ്രാജ്യത്തിലും പ്രഭുക്കളും സൈന്യവും പ്രജകളും ഒരുപോലെ സുഖിയന്‍മാരായി മാറിയിരുന്നു. അക്ബറെ പോലുള്ളവരുടെ മതവിരുദ്ധ സമീപനങ്ങള് സ്ഥിതി കൂടുതല് വഷളാക്കി. പണ്ഡിതന്മാര് ഭരണാധികാരികളുടെ ദാസ്യവേലക്കാരായതോടെ ഭരണകൂടത്തിന്റെ കൊള്ളരുതായ്മകളെ ചോദ്യം ചെയ്യുവാന് ആരുമില്ലെന്ന സ്ഥിതി വന്നു. ഔറന്‍ഗസീബ് തന്റെ ഭരണകാലത്ത് സാമൂഹിക ജീര്‍ണതകള് ദൂരീകരിക്കാന് ഏറെ പണിപ്പെട്ടെങ്കിലും അലസരും സുഖലോലുപരുമായ ആളുകള് അദ്ദേഹത്തെ എതിര്‍ത്തു. ഫലം ഔറന്‍ഗസീബിന്റെ ബലിഷ്ഠമായ പിടിത്തം അയഞ്ഞപ്പോള് ജീര്‍ണതകളെ തടഞ്ഞു നിര്‍ത്താന് കഴിവുറ്റ ഒറ്റ വ്യക്തിയും രാജ്യത്തെങ്ങും ഇല്ലാതായി. സ്വഫവീ ഭരണത്തില് ഇറാന്റെയും അവസ്ഥ ഇതില്‍നിന്ന് ഭിന്നമായിരുന്നില്ല.\nമറുവശത്ത് മധ്യകാലഘട്ടത്തിലുടനീളം അജ്ഞാനാന്ധകാരത്തില് കഴിഞ്ഞുകൂടിയിരുന്ന പാശ്ചാത്യര് ഈ കാലത്ത് ഉറക്കം വിട്ടുണരുകയും ധൈഷണിക-വൈജ്ഞാനിക മേഖലകളില് അഭൂതപൂര്‍വമായ മുന്നേറ്റം നടത്തുകയും ചെയ്തത് ഇസ്‌ലാമിക ലോകത്തിന്റെ തകര്‍ച്ചക്ക് കൂടുതല് ആക്കം കൂട്ടി. അങ്ങനെ ലോക ചരിത്രത്തില് ആധുനിക യുഗത്തിന്റെ ആരംഭമായി മനസ്സിലാക്കപ്പെടുന്ന ഈ കാലഘട്ടം മുസ്‌ലിം ഉത്ഥാനത്തിന്റെ അവസാനവും യൂറോപ്യന് ഉത്ഥാനത്തിന്റെ ആരംഭവുമായി കണക്കാക്കപ്പെടുന്നു.\n(ii) രണ്ടാം ഘട്ടം\n18-ാം നൂറ്റാണ്ട് മുതല് 20-ാം നൂറ്റാണ്ടിന്റെ മധ്യത്തില് ഒട്ടേറെ സ്വതന്ത്ര മുസ്‌ലിം രാജ്യങ്ങള് നിലവില് വരുന്നത് വരെയുള്ള കാലഘട്ടമാണ് ഇസ്‌ലാമിക ചരിത്രത്തിലെ രണ്ടാംഘട്ടം. ഈ കാലഘട്ടത്തിന്റെ തുടക്കത്തിലും മുസ്‌ലിംകള്‍ക്ക് രാഷ്ട്രീയ മേധാവിത്വമുണ്ടായിരുന്നു. ഇന്ത്യയിലെ മുഗള സാമ്രാജ്യത്തിന് ഔറന്‍ഗസീബിനു ശേഷം ശക്തിക്ഷയം സംഭവിച്ചെങ്കിലും ദുര്‍ബലരായ ഭരണാധികാരികളിലൂടെ പിന്നെയും നീണ്ടകാലം അത് നിലനിന്നു. യൂറോപ്പിന്റെ ഇടപെടല് നിരന്തരമുണ്ടായിട്ടും ഉഥ്മാനികളും രണ്ട് നൂറ്റാണ്ടുകാലം പിടിച്ചുനിന്നു. യൂറോപ്പിന്റെ വര്‍ധിച്ചുവരുന്ന ശക്തിക്കെതിരെ സാധ്യമാകുന്ന വിധം ചെറുത്തുനില്ക്കാനും അക്കാലത്തവര്‍ക്ക് സാധിച്ചു. 1924-ല് കമാല് അതാതുര്‍ക് ഖിലാഫത് ഉന്മൂലനം ചെയ്തതായി പ്രഖ്യാപിച്ചതോടെയാണ് ഇസ്‌ലാമിക ചരിത്രത്തിലെ ഏറ്റവും കൂടുതല് കാലം നിലനിന്ന ഉഥ്മാനീ ഭരണത്തിന് തിരശ്ശീല വീണത്. ഇന്ത്യയില്‍ത്തന്നെ മുഗളരുടെ അധഃപതന ശേഷം മൈസൂരിലെ ഹൈദര് അലിയും ടിപ്പുവും കുറേക്കാലം ഇംഗ്ലീഷുകാരെ ചെറുത്തുനി\nന്നു. ഇറാനിലും അഫ്ഗാനിലും നാദിര് ഷായുടെയും അബ്ദാലിയുടെയും മൊറോക്കോയില് ഫുലാലികളുടെയും ഭരണം നിലവില് വന്നതും ഈ കാലഘട്ടത്തിലാണ്. ഇന്ത്യാ ഉപഭൂഖണ്ഡത്തില് ഷാ വലിയ്യുല്ലാഹിദ്ദഹ്‌ലവി(1703-1763)യുടെയും അറേബ്യയില് മുഹമ്മദുബ്‌നു അബ്ദില് വഹ്ഹാബിന്റെയും പരിഷ്‌കരണ സംരംഭങ്ങളും ആഫ്രിക്കയിലെ സനൂസി പ്രസ്ഥാനവും ഈ കാലഘട്ടത്തിലാണ് പ്രത്യക്ഷപ്പെട്ടത്. ധൈഷണിക രംഗത്തും കര്‍മരംഗത്തും ആലസ്യത്തിലാണ്ട ഇസ്‌ലാമിക സമൂഹത്തിന് ഒട്ടൊക്കെ കര്‍മാവേശം പകരാന് ഈ പരിഷ്‌കരണ സംരംഭങ്ങള്‍ക്ക് സാധിച്ചിട്ടുണ്ടെന്ന കാര്യം അവിതര്‍ക്കിതമത്രേ.\n1924-ല് ഇസ്‌ലാമിക ഖിലാഫത് തകരുന്നതിനു ദശകങ്ങള്‍ക്കു മുമ്പുതന്നെ അറബി മുസ്‌ലിം ഭൂപ്രദേശങ്ങളില് മിക്കവയും പാശ്ചാത്യന് കോളനിവല്‍ക്കരണത്തിനു വിധേയമായിരുന്നു. അതിനുശേഷമുള്ള ഇസ്‌ലാമിക ചരിത്രം പരിഷ്‌കരണപ്രസ്ഥാനങ്ങളുടെയും വിമോചന പോരാട്ടങ്ങളുടെയും ചരിത്രമാണ്. നിരന്തരമായ പോരാട്ടങ്ങളിലൂടെയാണ് മിക്കവാറും മുസ്‌ലിം രാജ്യങ്ങള് സാമ്രാജ്യത്വ നുകത്തില് നിന്ന് മോചനം നേടിയത്. ഈ വിമോചന പോരാട്ടങ്ങളുടെയെല്ലാം മുഖ്യ ചാലക ശക്തി ഇസ്‌ലാമായിരുന്നു. അബ്ദുല് ഖാദിരില് ജസാഇരി, ജമാലുദ്ദീനില് അഫ്ഗാനി, സയ്യിദ് മുഹമ്മദ് അഹ്മദുല് മഹ്ദി, ഉമര് മുഖ്താര്, ബദീഉസ്സമാന് സഈദ് നൂര്‍സി തുടങ്ങിയവര് ഈ വിമോചന പോരാട്ടങ്ങളുമായോ ഇസ്‌ലാമിക നവജാഗരണവുമായോ ഏതെങ്കിലും വിധത്തില് ബന്ധപ്പെട്ട് ഈ കാലഘട്ടത്തിലെ ഇസ്‌ലാമിക ചരിത്രത്തിന് തിളക്കം നല്കിയവരാണ്. ഈജിപ്തില് ഹസനുല് ബന്നാ അടിത്തറ പാകിയ അല്‍ഇഖ്‌വാനുല് മുസ്‌ലിമൂന്റെയും ഇന്ത്യാ ഉപഭൂഖണ്ഡത്തില് സയ്യിദ് അബുല്‍അഅ്‌ലാ മൗദൂദി സ്ഥാപിച്ച ജമാഅതെ ഇസ്‌ലാമിയുടെയും ആവിര്‍ഭാവം 20-ാം നൂറ്റാണ്ടിലെ ഇസ്‌ലാമിക നവജാഗരണത്തിന് ദിശാ ബോധം നല്കിയെന്നര്‍ഥത്തില് ഇസ്‌ലാമിക ചരിത്രത്തിലെ സുപ്രധാന നാഴികക്കല്ലുകളാണ്.\n(iii) ആധുനിക ഘട്ടം\n20-ാം നൂറ്റാണ്ടിന്റെ മധ്യത്തില് മുസ്‌ലിം രാജ്യങ്ങള് പാശ്ചാത്യന് മേല്‌ക്കോയ്മയില്‍നിന്ന് വിമോചിതമായതിനുശേഷമുള്ള ചരിത്രമാണ് ഇസ്‌ലാമിക സമൂഹത്തിന്റെ വര്‍ത്തമാനകാല ചരിത്രം. മുസ്‌ലിം ഭൂപ്രദേശങ്ങള് അശാസ്ത്രീയമായ രീതിയില് വെട്ടിമുറിച്ചും കൊച്ചുകൊച്ചു കഷ്ണങ്ങളാക്കിയുമാണ് പാശ്ചാത്യ സാമ്രാജ്യത്വം അവര്‍ക്ക് സ്വാതന്ത്ര്യം നല്കിയത്. ഇസ്‌ലാമിന്റെ രാഷ്ട്രീയ ശക്തി ഇനിയൊരിക്കലും കരുത്താര്‍ജിക്കരുതെന്ന ഉദ്ദേശ്യത്തോടെയായിരുന്നു അത്. മുസ്‌ലിം രാജ്യങ്ങളെ പരസ്പരം പോരടിപ്പിക്കുന്നതിനായി ഒട്ടേറെ രാഷ്ട്രങ്ങള്‍ക്കിടയില് തീരാത്ത അതിര്‍ത്തിപ്രശ്‌നങ്ങള് അവശേഷിപ്പിക്കുകയും ചെയ്തു. അതിനു പുറമേ ഇസ്‌ലാമിക ലോകത്തിന് തലവേദനയാകുമാറ് അവരുടെ മധ്യത്തില് അവിഹിതമായ മാര്‍ഗത്തിലൂടെ ഒരു കൃത്രിമ ജൂതരാഷ്ട്രം സൃഷ്ടിക്കുകയും ചെയ്തു. ഈ ജൂതരാഷ്ട്രത്തിന്റെ പേരില് നടന്ന യുദ്ധങ്ങളും സംഘര്‍ഷങ്ങളുമാണ് വര്‍ത്തമാനകാല ഇസ്‌ലാമിക ചരിത്രത്തിന്റെ പ്രധാന പങ്കും അപഹരിച്ചത്. നടേ പറഞ്ഞ അതിര്‍ത്തിപ്രശ്‌നത്തിന്റെ പേരില് ഉടലെടുത്ത സംഘര്‍ഷങ്ങളാണ് ഇറാന്-ഇറാഖ് യുദ്ധവും ഇറാഖും കുവൈതും തമ്മിലുള്ള ഉരസലിലൂടെ ആരംഭിച്ച ഗള്‍ഫ് യുദ്ധവും. ഇറാന്- ഇറാഖ് യുദ്ധവും ഇറാഖിന്റെ സമ്പൂര്‍ണ നാശത്തില് കലാശിച്ച ഗള്‍ഫ് യുദ്ധവും വര്‍ത്തമാന കാല ഇസ്‌ലാമിക ചരിത്രത്തിലെ ദാരുണമായ അധ്യായങ്ങളാണ്. വൈകല്യങ്ങളും പാകപ്പിഴവുകളും കണ്ടേക്കാമെങ്കിലും അമേരിക്കന് സാമ്രാജ്യത്വത്തെ വെല്ലുവിളിച്ചുകൊണ്ട് ഇറാനില് ഒരിസ്‌ലാമിക വിപ്ലവം വിജയകരമായി അരങ്ങേറിയതും ധീരവും വിസ്മയാവഹവുമായ ചെറുത്തുനില്പിലൂടെ അഫ്ഗാന് മുജാഹിദുകള് സോവിയറ്റ് സാമ്രാജ്യത്വത്തെ അടിയറവ് പറയിച്ചതും ആധുനിക ഇസ്‌ലാമിക ചരിത്രത്തിലെ മികവുറ്റ അധ്യായങ്ങള് തന്നെ. സൂക്ഷ്മ വിശകലനത്തില് നവകൊളോണിയലിസം ആസൂത്രിതമായി പ്രചരിപ്പിക്കുന്ന പാശ്ചാത്യന് സംസ്‌കാരവും ഇസ്‌ലാമും തമ്മിലുള്ള സംഘട്ടനമാണ് സമകാലിക ഇസ്‌ലാമിക ചരിത്രമെന്ന് കാണാന് പ്രയാസമില്ല. ഈ സംഘട്ടനം മധ്യപൗരസ്ത്യ ദേശത്തുമാത്രം ഒതുങ്ങിനില്ക്കാതെ സോവിയറ്റ്- മധ്യേഷ്യന് മേഖലയിലും ബാള്‍ക്കന് റിപ്പബ്ലിക്കുകളിലും വ്യാപിച്ചതിന്റെ തെളിവാണ് അവിടങ്ങളില് ശക്തമായിക്കൊണ്ടിരിക്കുന്ന നവജാഗരണ സംരംഭങ്ങള്. ഈ നവജാഗരണത്തിന്റെ അനുരണനം യൂറോപ്പിലും അമേരിക്കയിലുമെല്ലാം ചലനം സൃഷ്ടിച്ചുകൊണ്ടിരിക്കുന്നുവെന്നതും ആശാവഹമായ വസ്തുതയാണ്. ഈ സംഘട്ടനത്തില് അന്തിമവും നിര്‍ണായകവുമായ വിജയം ആര്‍ക്ക് എന്നതിനെ ആശ്രയിച്ചായിരിക്കും ഇസ്‌ലാമിക സമൂഹത്തിന്റെ ഭാവി. ഇതിന് ധൈഷണികമായ കരുത്ത് പകര്‍ന്നുകൊണ്ട് 20-ാം നൂറ്റാണ്ടിന്റെ ആദ്യപകുതിയില് ആരംഭിച്ച ഇസ്‌ലാമിക പ്രസ്ഥാനങ്ങള് ഇപ്പോഴും രംഗത്ത് സജീവമാണെന്ന വസ്തുതയും ഇസ്‌ലാമിക ചരിത്രത്തിന് ശുഭോദര്‍ക്കമായ ഒരു ഭാവിയെക്കുറിച്ച പ്രതീക്ഷ നല്കുന്നുണ്ട്.\nപ്രബോധനം: ഉമ്മത് മുസ്‌ലിമഃയുടെ ബാധ്യത


സയന്‍സിലെ ഉപരിപഠന – ജോലി സാധ്യതകള്; ദേശീയ വെബിനാര് നടത്തി - Express Herald Higher education in science - job opportunities; Conducted National Webinar\nകൊച്ചി: അമൃത സര്‍വ്വകലാശാലയുടെ കൊച്ചി കാമ്പസില് പ്രവര്‍ത്തിക്കുന്ന സെന്റര് ഫോര് നാനോസയന്‍സസ് ആന്‍ഡ് മോളിക്കുലര് മെഡിസിന്റെ ആഭിമുഖ്യത്തില് ‘കോവിഡാനന്തരം: സയന്‍സ് മേഖലയിലെ ഉപരിപഠന – ജോലി സാധ്യതകള്’ എന്ന വിഷയത്തില് ദേശീയ വെബിനാര് നടത്തി.\nഅമൃത വിശ്വവിദ്യാപീഠം ഗവേഷണ വിഭാഗം ഡീനും, അമൃത സെന്റര് ഫോര് നാനോസയന്‍സസ് ആന്‍ഡ് മോളിക്കുലര് മെഡിസിന് ഡയറക്ടറുമായ, ഡോ. ശാന്തികുമാര് വി. നായര് വെബിനാര് നയിച്ചു. കെറ്റോ ബിസിനസ് വൈസ് പ്രസിഡന്റ് സോണിയ ബസു, സിംഗപ്പൂര് ഗ്ലാക്‌സോസ്മിത്‌ക്ലൈന് മെഡിക്കല് അഫയേഴ്‌സ് മാനേജര് ഡോ. കൃഷ്ണ രാധാകൃഷ്ണന്, പ്രമുഖ അവതാരക രേഖ മേനോന്, ഓക്‌സ്‌ഫോര്‍ഡ് സര്‍വകലാശാല പോസ്റ്റ് ഡോക്ടറല് റിസര്‍ച്ചര് ഡോ. സിസിനി ശശിധരന്, യു.എസ്. ഫാര്‍മകോപ്പിയ ഇന്റര്‍നാഷണല് പബ്ലിക് പോളിസി ഡയറക്ടര് ഡോ. ചൈതന്യ കൊഡൂരി, ഹാര്‍വാര്‍ഡ് മെഡിക്കല് സ്‌കൂള് ഫുള്‍ബറൈറ് പോസ്റ്റ് ഡോക്ടറല് റിസര്‍ച്ച് ഫെല്ലോ ഡോ. ജോണ് ജോസഫ് തുടങ്ങിയവര് ക്ലാസുകള് നയിച്ചു. തുടര്‍ന്ന് വിദ്യാര്‍ത്ഥികളുടെ സംശയങ്ങള്‍ക്ക് ഇവര് മറുപടി നല്‍കി. വെബിനാറില് പങ്കെടുത്ത 3500-ല്‍പ്പരം വിദ്യാര്‍ത്ഥികള്‍ക്ക് ഓണ്‍ലൈന് വഴി സര്‍ട്ടിഫിക്കറ്റുകളും വിതരണം ചെയ്തു.\nദേശീയ വെബിനാറിനോട് അനുബന്ധിച്ച് സംഘടിപ്പിച്ച വിദ്യാഭ്യാസ ബോധവത്ക്കരണ ഹാഷ്ടാഗ് കാംപയിന് ‘സ്റ്റോപ്പ് ഫോളേയിംഗ് ദി ക്രൗഡ്’ ശീമാട്ടി ഗ്രൂപ്പ് സി.ഇ.ഒ.യും സംരംഭകയുമായ ബീന കണ്ണന്, പിന്നണി ഗായകന് ജി. വേണുഗോപാല്, പിന്നണി ഗായിക അമൃത സുരേഷ്, നടി വിദ്യ ഉണ്ണി, നടന് കൈലാഷ് എന്നിവര് ചേര്‍ന്ന് ഉദ്ഘാടനം ചെയ്തു. നിര്‍മ്മാതാവ് പ്രശോഭ് കൃഷ്ണ, നടന്മാരായ ടിനി ടോം, ഗോവിന്ദ് പത്മസൂര്യ എന്നിവരുള്‍പ്പെടെ സാമൂഹ്യ – സാംസ്‌കാരിക മേഖലകളിലെ നിരവധിപേര് ഹാഷ്ടാഗ് കാംപയിന് പിന്തുണയുമായി രംഗത്തെത്തിയിരുന്നു.\nദേശീയ വെബിനാറിന്റെ ഭാഗമായി നടത്തിയ ദേശീയ നാനോടെക് മത്സരത്തില് ഒന്നാം സ്ഥാനം നേടിയ എളമക്കര ഭവന്‍സ് വിദ്യാമന്ദിര് സ്‌കൂളിലെ പതിനൊന്നാം ക്ലാസ് വിദ്യാര്‍ത്ഥിനി അലീന ജൂഡിനെ ചടങ്ങില് ആദരിച്ചു. സ്‌കൂള് പ്രിന്‍സിപ്പല് എസ്. സുനിത പങ്കെടുത്തു.\nHigher education in science - job opportunities; Conducted National Webinar


നെഞ്ചകം: ഒരു സ്വപ്നാടനത്തിന്റെ കഥ\nഒരു സ്വപ്നാടനത്തിന്റെ കഥ\nഎന്നാല് ഞാനൊരു കഥ പറയാം\nചെറുപ്പത്തിലെ നാടുവിട്ടു വിട്ടു പോവുന്ന നായകന് പകരം യവ്വനത്തില് നാടുവിടുന്ന നായകന് ഒരു പത്തൊമ്പത് ഇരുപത് ഇരുപതിയെന്നു വയസു കൂട്ടിക്കോ ...\nഅച്ഛന്റെ ഷര്‍ട്ടിന്റെ കൈ വെട്ടുകയോ വില്ലന്റെ മോനെ കൊല്ലുകയോ ഒരു പത്തു പൈസ പോലും മോഷ്ട്ടികുകയോ ചെയ്യാതെ മാന്യമായി നാട് വിടുന്നു ഗള്‍ഫിലേക്ക് .\nവീട്ടുക്കാര്‍ക്കും സന്തോഷം,നാട്ടുകാര്‍ക്കും സന്തോഷം ,പെണ് മക്കളുള്ള അച്ഛന്മാര്‍ക്ക് ഭയങ്കര സന്തോഷം .\n“പ്രതേകിച്ചു അവളുടെ അച്ഛന് “\nഅച്ഛനാനേത്രേ അച്ഛന് ആരാണാച്ഛന്?? ആരാണ് ധവള് ? എന്താണ് പ്രേതെകത .....?\nകഥയുടെ ചുരുള് അഴിയുകയാണ് ഒന്ന് ഫ്ലാഷ് ബാക്കികോട്ടോ .....\nമരം വെട്ടുകാരനായിരുന്നു അവളുടെ അച്ഛന് ഒരിക്കല് മരം വെട്ടുകയായിരുന്നു അച്ഛന്റെ കയില് നിന്നും മരം നോ മഴു നദിയിലേക്ക് വീണു .മഴു നഷ്ട്ടപെട്ടു അന്തം വിട്ടു കുന്തം വിഴുങ്ങി തട്ടും മുട്ടി പൊട്ടി കരഞ്ഞ അച്ഛന്റെ മുന്പില് ജല ദേവത പ്രത്യക്ഷപെടുകയും മഴു തിരികെ നല്‍കുകയും ചെയ്തു എന്നാല് നല്‍കിയ സ്വര്‍ണ മഴു അല്ല തന്റെ എന്ന് പറഞ്ഞു ആ നദിയിലെ സകല ഇരുമ്പ് സാധനങ്ങളും ദേവതയെ കൊണ്ട് വാരിയെടുപ്പികുകയും ഒടുവില് കിട്ടിയ അച്ഛന്റെ മഴുവും എടുത്തു പുറത്തിട്ട സാധങ്ങളും അച്ഛന് ദേവതയുടെ കയ്യില് നിന്നും വീട്ടിലേക്കു കൊണ്ട് പോന്നതു മായ കഥ യേത് കൊച്ചു കുട്ടികള്‍ക്ക് പോലും അറിയാം ആ അച്ഛന്റെ ഏക മകള് അനുരാധ\nഅവളുടെയും അവന്റെയും പ്രണയകഥ കൂടിയാണ് ഈ കഥ .\nതവള കണ്ണി യെന്ന ഇരട്ട പേര് ആരുവിളിച്ചാലും കൊഞ്ഞനം കുറ്റി ചീത്ത വിളികുന്നവള് അവന് വിളിച്ചപ്പോള് ചീത്ത വിളിച്ചില്ല പകരം കണ്ണും നിറച്ചില്ല അവനു കൊട്ടേഷന് കൊടുത്തു .\nപിന്നിട് ആശുപത്രി -ഡോക്ടര്‍മാര് ... ഡോക്ടര്‍മാര്- ആശുപത്രി ... ഡോക്ടര്‍മാര് അങ്ങിനെ അവിടെ ഒരു സെന്റിമെന്റ്സ് പിന്നിട് ആദ്യമായി പട്ടുപാവാട ഇട്ട നാള് ഓടി അവന്റെ എടുത്തു വന്നു ചേരുന്നുണ്ടോയെന്നു ചോദിചവള് അവന് പരീക്ഷകളില് ജയിക്കുമ്പോള് കാണുന്ന കല്‍വിളക്കുകളില് തിരി തെളിയിച്ചവള് ....\nകഥകളി കാണാന് പോയിട്ട് കണ്ണില് കണ്ണില് നോക്കിയിരുന്നു അത് നാട്ടുകാരെ മൊത്തം കാണിച്ചവര്...\nകഥയുടെയും അവരുടെയും വഴിത്തിരിവ് അവിടെ തുടങ്ങുന്നു .\nമകളെ ഗള്‍ഫ് ക്കാരനെ കൊണ്ട് കെട്ടിക്കാന് നടക്കുന്ന അച്ഛന്....ഗള്‍ഫില് പോകാന് ശ്രമം നടത്തുന്ന നായകന് തമ്മില് കാണുവാന് അവര്‍ക്ക് അവസരം ഉണ്ടാകുന്ന കൂട്ടുകാര് അവിടെ ഉണ്ടാകുന്ന തമാശകള് എല്ലാം ഒരു കൊമേഴ്ഷ്യല് മലയാളം സിനിമ പോലെ ഈ കഥയുടെ ഇന്റര് വെല്ലിലേക്ക് .അങ്ങനെ കഥയുടെ ഇന്റര്‍വെല് പഞ്ചുമായി അവനു വിസയുമായി ഗഫൂര്‍ക്ക\nഗഫൂര്‍ക്കയെ അറിയാത്തവര് ഉണ്ടോ അതാണ് പഞ്ച് .വിസ അത് ഉള്ളതോ ഇല്ലാത്തതോ അവന് ഗള്‍ഫില് പോകുമോ ഇല്ലയോ അങ്ങനെ ഒരു പാട് ചോദ്യങ്ങളുമായി ഇന്റര് വെല് ..\nആകാംഷയുടെ മുള്‍മുനയില് ഇരിക്കുന്ന എല്ലാവര്ക്കും സമാധാനം നല്‍കി കഥ വീണ്ടും കളറിലേക്ക് ട്ടോ അവനെ യാത്ര അയക്കുന്ന സദസ് കണ്ണിരോടെ വീട്ടുകാര് ,ചിരിയോടെ നാട്ടുകാര് ,സന്തോഷത്തോടെ കൂട്ടുകാര്...\nമൗനത്തോടെ അവള് അനുരാധ ...\nആത്മ വിശ്വാസത്തോടെ അവന് കാറിലിരുന്നു അവളെ തിരിഞ്ഞു നോക്കി പിന്നെ കാര് പരിപ്പുവടയും പാടവും ഛെ പടിപ്പുരയും കടന്നങ്ങനെ കണ്ണില് നിന്നും മറഞ്ഞു\nഇനി എന്ത് യെന്ന മനസിന്റെ ആക്രാന്തം കണ്ണിലൂടെ പുറത്തേക്കു മുന്നിട്ടു പായുമ്പോള് അവന്റെ കാര് ഹൈവേ യില്ലൂടെ നൂര് നൂറില് പായുന്നു ഒരു സുരേഷ് ഗോപിയും ഭയക്കാതെ പെട്ടെന്ന്\nഒരു ചെകുത്താന്റെ ലോറി പേറകീന്നു കാറിനെ ഇടിച്ചു കാര് ചളിക്കിപിളിക്കിന്നുമായി ഉരുണ്ടു ഉരുണ്ടു കട്ടിലീന്നു താഴേക്ക് ഒറ്റ വീഴ്ച ഒരു നിമിഷം കൊണ്ട് യെല്ലാം അവസാനിക്കുന്ന\nസംഭവം അതെ ഇതൊരു ഒരു സ്വപ്നം സ്വപ്നാടനം അതിന്റെ കഥ .....\nനിദ്രക്കും ജാഗ്രതക്കും ഇടയിലുള്ള ഒരവസ്ഥ....നമ്മുടെ തലചോര് മാത്രം പ്രവര്‍ത്തിക്കുക്കയും കര്‍മേന്ദ്രിയവും ജ്ഞാനെന്ദ്രിയവും വിശ്രമിക്കുന്ന സമയം. അപ്പോള് കാണുന്ന കാഴ്ചകള് നമ്മളോട് യെന്നും അടുത്ത് നില്കുന്നകാഴ്ച്ചകള് കൂടുതല് അടുത്ത് പോയ അറിഞ്ഞുപോയതുമായ കാര്യങ്ങള്‍കുട്ടികാലത്ത് കേട്ട കഥകള് ,ഏറ്റവും ഇഷ്ട്ടമായ സ്ഥലം ,ആളുകള് ,ജീവനുകള് ഇവയോടെല്ലാം ചുറ്റി പറ്റി നമുക്ക് ഏറ്റവും പ്രിയപ്പെട്ടതിനു മൊത്തുള്ള നമ്മുടെ യാത്ര സ്വപ്നാടനം.\nകുത്തികുറിച്ചത് Aneesh Chandran at 9:38 AM\n.ഒരു കുഞ്ഞുമയില്‍പീലി May 17, 2012 at 12:33 PM\nനര്‍മ്മത്തിലൂടെ ചിന്തിപ്പിച്ചല്ലോ കാത്തീ\nജയരാജ്‌മുരുക്കുംപുഴ May 19, 2012 at 9:38 AM\nvalare nannayittundu..... aashamsakal...... blogil puthiya post...... HERO- PRITHVIRAJINTE PUTHIYA MUKHAM....... vaayikkane......\nvijay May 23, 2012 at 3:28 PM\nകിടിലന് നിന്റെ ജീവിത കഥ ആണെന്ന് വിചാരിച്ചു വായിച്ചു തുടങ്ങിയതാ .....പിന്നെ അല്ലെ കഥയിലെ ട്വിസ്ട്ട്ട്റ്റ്....കൊള്ളാം :)\nകാത്തി May 24, 2012 at 10:52 AM\nതാങ്ക്സ് ഇനിയുംഎഴുതാന് ശ്രമിക്കും നിങ്ങള് വീണ്ടും വരണംവായികണം ...


90 plus my tution app ബോര്‍ഡ് എക്സാമുകള്‍ക്ക് തയാറെടുക്കുന്ന കുട്ടികള്‍ക്കായി പുതിയ അപ്‌ഡേറ്റിനൊപ്പം 90+ മൈ ട്യൂഷന് ആപ്പ്\nബോര്‍ഡ് എക്‌സാം എഴുതുന്ന കുട്ടികള്‍ക്ക് വേണ്ടി 90+ മൈ ട്യൂഷന് ആപ്പില് പുതിയ അപ്‌ഡേറ്റ് എത്തിയിരിക്കുന്നു. പത്ത് , പ്ലസ് ടു ക്ലാസുകളിലെ ബോര്‍ഡ് എക്സാമുകള്‍ക്ക് വേണ്ടി തയാറാക്കിയ ഫോക്കസ് ഏരിയ മെറ്റീരിയല്‍സ് ഉള്‍പ്പെടുത്തിയാണ് 90+ മൈ ട്യൂഷന് ആപ്പ് ഇപ്പോള് ക്ലാസുകള് അപ്ഡേറ്റ് ചെയ്തിരിക്കുന്നത്.\nകുറെ നാളുകളായി സ്‌കൂളുകളിലൊന്നും പോകാന് കഴിയാതിരുന്ന കുട്ടികള്‍ക്ക് പരീക്ഷ പേടിയെ മറികടക്കാന് ഈ പുതിയ അപ്ഡേറ്റ് സഹായകമാകുമെന്നതില് യാതൊരു സംശയവുമില്ല. ടെസ്റ്റ് ബുക്കിനെ അടിസ്ഥാനപ്പെടുത്തി തയാറാക്കിയ ആനിമേറ്റഡ് വിഡിയോകളും പരീക്ഷയ്ക്ക് വരാന് സാധ്യതയുള്ള ചോദ്യോത്തരങ്ങള് അടങ്ങിയ പ്രാക്ടീസ് സെക്ഷനുകളും പഠന ശേഷം സ്വയം വിലയിരുത്തലിന് ഹോം ടെസ്റ്റുകളും 90 പ്ലസ് മൈ ട്യൂഷന് ആപ്പില് ലഭ്യമാണ്.\nകേരള സ്റ്റേറ്റ് സിലബസിലെ അഞ്ച് മുതല് 12 വരെയുള്ള ക്ലാസുകളിലെ കുട്ടികള്‍ക്കാണ് 90+ ആപ്പില് ഡിജിറ്റല് ട്യൂഷന് നല്‍കുന്നത്. ബോര്‍ഡ് എക്സാമുകള് പടിവാതിലില് എത്തി നില്‍ക്കെ എക്സാമിനോട് അനുബന്ധിച്ച് 50% ഡിസ്‌കൗണ്ടില് കുട്ടികള്‍ക്ക് 90+ മൈ ട്യൂഷന് ആപ്പ് ഉപയോഗിക്കാവുന്നതാണ്. ബോര്‍ഡ് എക്‌സാമുകള്‍ക്ക് 90 പ്ലസ് മാര്‍ക്ക് നേടാന് കുട്ടികളെ പ്രാപ്തരാക്കുക ആണ് 90+ മൈ ട്യൂഷന് ആപ്പിന്റെ ലക്ഷ്യം. മാത്രമല്ല ഓണ്‍ലൈന് വിദ്യാഭ്യാസ സാധ്യതയെ അങ്ങേയറ്റം പ്രയോജനപ്പെടുത്താന് കഴിയുന്ന ആപ്ലിക്കേഷനാണ് 90+ മൈ ട്യൂഷന് ആപ്പ്.\nStory Highlights – 90 plus my tution app, advertisement


Kerala Rains |പാലക്കാട് ഇടിമിന്നലില് ടിവി സ്റ്റാന്റ് പൊട്ടിത്തെറിച്ചു; രണ്ട് കുട്ടികള്‍ക്ക് പരിക്ക് | Two children were injured as TV stand explodes in Palakkad lightning – News18 Malayalam\nടി.വി കണ്ടുകൊണ്ട് ഇരിക്കുന്നതിനിടെ ഇടിമിന്നലേറ്റ് ടി വി വച്ചിരുന്ന ഗ്ലാസ് സ്റ്റാന്‍ഡ് പൊട്ടിത്തെറിക്കുകയായിരുന്നു.\nLast Updated : October 17, 2021, 21:20 IST\nപാലക്കാട് ചളവറ മാമ്പറ്റപ്പടിയില് ഇടിമിന്നലില് ടി.വി സ്റ്റാന്‍ഡ് പൊട്ടിത്തെറിച്ച് സഹോദരങ്ങള്‍ക്ക് പരിക്കേറ്റു. പതിനഞ്ചും പന്ത്രണ്ടും വയസ്സുള്ള കുട്ടികള്‍ക്കാണ് പരിക്കേറ്റത്. 40 ദിവസം പ്രായമായ കുട്ടി പരിക്കേല്‍ക്കാതെ രക്ഷപ്പെട്ടു. കയിലിയാട് പാറക്കല് പ്രദീപിന്റെ മക്കളായ അക്ഷയ്, അശ്വിന് എന്നിവര്‍ക്കാണ് പരിക്കേറ്റത്. ടി.വി കണ്ടുകൊണ്ട് ഇരിക്കുന്നതിനിടെ ഇടിമിന്നലേറ്റ് ടി വി വച്ചിരുന്ന ഗ്ലാസ് സ്റ്റാന്‍ഡ് പൊട്ടിത്തെറിക്കുകയായിരുന്നു.\nമിന്നലില് ടി.വിയുടെ സെറ്റ് ടോപ് ബോക്‌സും പൊട്ടിത്തെറിച്ചു. സമീപത്തെ അങ്കണവാടിയുടേതടക്കം നിരവധി വീടുകളില് സ്വിച്ച് ബോര്‍ഡുകളും തകര്‍ന്നു. മഴ തുടരുന്ന സാഹചര്യത്തില് പാലക്കാട് ജില്ലയിലെ അതീവ ജാഗ്രത തുടരുകയാണ്.\nതിരുവനന്തപുരം: സംസ്ഥാനത്ത് മഴക്കെടുതിയില് കഴിഞ്ഞ ആറ് ദിവസത്തില് 35 പേര് മരിച്ചതായി(deats)സര്‍ക്കാര് കണക്കുകള്.കോട്ടയം(KOTTAYAM) ജില്ലയില് 13, ഇടുക്കി9,മലപ്പുറം 3, അലപ്പുഴ,കണ്ണൂര് എന്നീ ജില്ലകളില് രണ്ട്. തൃശ്ശൂര്, പാലക്കാട്, കോഴിക്കോട്,കൊല്ലം, പത്തനംതിട്ട എന്നീ ജില്ലകളില് ഒരോ ആളുകള് വീതമാണ് മരിച്ചത്.\nകോട്ടയം (Kottayam) ജില്ലയിൽ മരിച്ചവരുടെ എണ്ണം 13 ആയി. ഏന്തയാർ (Enthayar) വല്യന്ത സ്വദേശിനി സിസിലി (65) യുടെ മരണമാണ് ഒടുവിലായി സ്ഥിരീകരിച്ചത്. കോട്ടയം കൂട്ടിക്കലിൽ (Koottickal) ഉരുൾപൊട്ടലിൽ (landslide) മരിച്ച 10 പേരുടെ മൃതദേഹം കണ്ടെത്തി. പ്ലാപ്പള്ളിയിൽ നിന്ന് നാലു മൃതദേഹങ്ങളും കാവാലിയിൽ നിന്ന് ആറ് മൃതദേഹങ്ങളുമാണ് കിട്ടിയത്. ഏന്തയാറിൽ പിക്കപ്പ് ഓടിക്കുന്ന ഷാലിത്ത് ഓലിക്കൽ എന്നയാളുടെ മൃതദേഹം രാവിലെ കണ്ടെത്തി. കാഞ്ഞിരപ്പള്ളി പട്ടിമറ്റത്ത് ഒഴുക്കിൽപ്പെട്ട രാജമ്മയുടെ മൃതദേഹവും ഇന്ന് കണ്ടെത്തി.\nതൊടുപുഴ കാഞ്ഞാറിൽ കാർ ഒഴുക്കിൽപ്പെട്ട് രണ്ട് പേർ ഇന്നലെ മരിച്ചിരുന്നു. വടകര കുന്നുമ്മക്കരയിൽ രണ്ട് വയസുകാരൻ വെള്ളത്തിൽ മുങ്ങി മരിച്ചു. കണ്ണൂക്കരയിലെ പട്ടാണി മീത്തൽ ഷം ജാസിന്റെ മകൻ മുഹമ്മദ് റൈഹാൻ ആണ് മരിച്ചത്. രാവിലെ കടയിൽ പോയ സഹോദരന് പുറകെ നടന്ന കുട്ടി വീടിനരികെയുള്ള തോട്ടിൽ വീഴുകയായിരുന്നു. മരിച്ചവരുടെ കുടുംബാംഗങ്ങൾക്ക്4ലക്ഷം രൂപ ധനസഹായം നൽകുമെന്ന് റവന്യൂമന്ത്രി കെ രാജൻ (Revenue Minister K Rajan) അറിയിച്ചു.\nഇതിനിടെ കേരള തീരത്തുള്ള ന്യൂനമര്‍ദത്തിന്റെ ശക്തി കുറഞ്ഞുവരികയാണെന്നത് ആശ്വാസമായി. അതേസമയം അടുത്ത് മൂന്ന് മണിക്കൂറില് ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്നാണ് മുന്നറിയിപ്പ്. അടുത്ത മൂന്ന് മണിക്കൂറില് കേരളത്തില് എല്ലാ ജില്ലകളിലും ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴയ്ക്കും മണിക്കൂറില് 40 കി മീ വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പ് അറിയിച്ചിരിക്കുന്നത്. ദുരിതം ഏറെ ബാധിച്ച കോട്ടയം ജില്ലയില് ഇന്ന് മഴയ്ക്ക് കുറവുണ്ട്. മീനച്ചില്, മണിമലയാറുകളില് ജലനിരപ്പ് താഴ്ന്ന് വരുന്നുണ്ട് ഇതിനിടെ മല്ലപ്പള്ളി ടൗണില് രാത്രി വെള്ളം ഇരച്ചുകയറി. കെ എസ് ആർ ടി സി സ്റ്റാന്‍ഡിലും വെള്ളക്കെട്ട് രൂപപ്പെട്ടു. എക്‌സൈസ് റേഞ്ച് ഓഫീസിന്റെ മതിലിടിഞ്ഞു. വാഹനങ്ങള് മുങ്ങുകയും ചെയ്തു. കടകളിലും വീടുകളിലും വെള്ളം കയറി.\nFirst published: October 17, 2021, 21:15 IST


ലൈഫ് മിഷന്: സിബി ഐ അന്വേഷണത്തിനുള്ള ഭാഗിക സ്റ്റേ ഹൈക്കോടതി നീട്ടി;ഹരജി 17 ന് പരിഗണിക്കും\nTue Sep 21 2021 04:44:03 GMT+0530 (India Standard Time)\nലൈഫ് മിഷന് പദ്ധതിയുമായി ബന്ധപ്പെട്ട് സിബി ഐ രജിസ്റ്റര് ചെയ്ത എഫ് ഐ ആര് റദ്ദാക്കണമെന്നും അന്വേഷണം സറ്റേ ചെയ്യണമെന്നും ആവശ്യപ്പെട്ട് സംസ്ഥാന സര്‍ക്കാരിനു വേണ്ടി ലൈഫ് മിഷന് സിഇഒ നല്‍കിയ ഹരജിയില് ഒക്ടോബര് 13 നാണ് ഹൈക്കോടതി സിബി ഐ അന്വേഷണം രണ്ടു മാസത്തേക്ക് ഭാഗികമായി സ്‌റ്റേ ചെയ്തത്.ഇതിനെതിരെയാണ് സിബി ഐ ഹൈക്കോടതിയില് ഹരജി നല്‍കിയത്\nTMY9 Dec 2020 9:33 AM GMT\nകൊച്ചി: ലൈഫ് മിഷന് പദ്ധതിക്കെതിരായ സിബി ഐ അന്വേഷണത്തിന് നേരത്തെ ഏര്‍പ്പെടുത്തിയ ഭാഗിക സ്‌റ്റേയുടെ കാലാവധി ഹൈക്കോടതി നീട്ടി. സ്‌റ്റേ നീക്കണമെന്ന സിബി ഐയുടെ ഹരജി ഹൈക്കോടതി ഈ മാസം 17 ന് പരിഗണിക്കും.ലൈഫ് മിഷന് പദ്ധതയിയുമായി ബന്ധപ്പെട്ട് സിബി ഐ രജിസ്റ്റര് ചെയ്ത എഫ് ഐ ആര് റദ്ദാക്കണമെന്നും അന്വേഷണം സറ്റേ ചെയ്യണമെന്നും ആവശ്യപ്പെട്ട് സംസ്ഥാന സര്‍ക്കാരിനു വേണ്ടി ലൈഫ് മിഷന് സിഇഒ നല്‍കിയ ഹരജിയില് ഒക്ടോബര് 13 നാണ് ഹൈക്കോടതി സിബി ഐ അന്വേഷണം രണ്ടു മാസത്തേക്ക് ഭാഗികമായി സ്‌റ്റേ ചെയ്തത്.\nസര്‍ക്കാരിനെതിരെയുള്ള അന്വേഷണം സ്റ്റേ ചെയ്ത കോടതി പദ്ധതിയുടെ കരാറുകാരന് യൂണിടാക് എംഡി സന്തോഷ് ഈപ്പനെതിരെ അന്വേഷണം തുടരാമെന്നും വ്യക്തമാക്കിയിരുന്നു.യുണിടാക് എംഡി സന്തോഷ് ഈപ്പന്, സെയിന് വെഞ്ചേഴ്സ്, ലൈഫ് മിഷന് ഉദ്യോഗസ്ഥര് എന്നിവര്‍ക്കെതിരെയായിരുന്നു സിബി ഐ കോടതിയില് എഫ് ഐ ആര് രജിസ്റ്റര് ചെയ്തിരുന്നത്.എന്നാല് ഭാഗികമായ സ്റ്റേ അന്വേഷണത്തെ ബാധിക്കുന്നുവെന്നും സ്റ്റേ നീക്കണമെന്നും ചൂണ്ടിക്കാട്ടി സിബി ഐ വീണ്ടും ഹൈക്കോടതിയെ സമീപിക്കുകയായിരുന്നു.സ്‌റ്റേ നിലനില്‍ക്കുന്നതിനാല് രണ്ടു മാസമായി അന്വേഷണം നടക്കുന്നില്ല.അന്വേഷണത്തിന് കൂച്ചുവിലങ്ങിട്ട അവസ്ഥയാണ് നിലവിലെന്നും സിബി ഐ കോടതിയില് വാദിച്ചു.അന്വേഷണത്തിനുള്ള സ്‌റ്റേ നീക്കയതിനു ശേഷം ലൈഫ് മിഷന് സി ഇ ഒ നല്‍കിയിരിക്കുന്ന ഹരജിയില് വാദം കേള്‍ക്കാമെന്ന നിലപാടാണ് സിബി ഐ കോടതിയില് സ്വീകരിച്ചത്.\nഎന്നാല് സിബി ഐ യുടെ ആവശ്യത്തെ സര്‍ക്കാരിനു വേണ്ടി ഹാജരായ സുപ്രിം കോടതിയിലെ മുതിര്‍ന്ന് അഭിഭാഷകന് എതിര്‍ത്തു. സിബി ഐ അന്വേഷണത്തിനു സ്‌റ്റേ നീട്ടണമെന്നും സിബി ഐയുടെ ഹരജി പരിഗണിക്കുന്നത് മാറ്റണമെന്നും അദ്ദേഹം ആവശ്യപ്പെട്ടു.ഇരു വിഭാഗത്തിന്റെയും വാദം കേട്ട കോടതി സിബി ഐയുടെ ഹരജി പരിഗണിക്കുന്നത് 17 ലേക്ക് മാറ്റുകയായിരുന്നു.ഹരജി പരിഗണിക്കുന്നത് നീട്ടിക്കൊണ്ടു പോകാന് കഴിയില്ലെന്നും കോടതി സര്‍ക്കാരിനു വേണ്ടി ഹാജരായ അഭിഭാഷകനെ അറിയിച്ചു.പദ്ധതിയില് കേന്ദ്രര്‍ക്കാരിന്റെ എഫ്സിആര്‍എ ചട്ടം ലംഘിച്ച് വിദേശ സഹായം സ്വീകരിച്ചുവെന്നാണ് സിബി ഐ പ്രധാനമായും ഉയര്‍ത്തുന്ന വാദം.എന്നാല് എഫ്സിആര് എ നിയമം ലൈഫ് മിഷനില് നിലനില്‍ക്കില്ലെന്ന വാദമാണ് സര്‍ക്കാര് ഉയര്‍ത്തുന്നത്.\nlife mission project- high court- stay- extended- cbi- enquiry


കൂടെ India ൽസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് വിലഓഫറുകൾ & പൂർണ്ണ വ്യതിയാനങ്ങൾ | PriceDekho.com\nസാംസങ് ഗാലക്സിയിൽ ജെ൭ നിസ്റ്\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ്\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് _ചൊഉംത്ര്യ്_നമെ_ൽവില പട്ടിക\nമുകളിൽ പട്ടികയിൽ സാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് വില Indian Rupee ആണ്.\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് ഏറ്റവും പുതിയ വില Jul 09, 2020 ന് ശേഖരിക്കാനായി\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് ഫ്ലിപ്കാർട്, ടാറ്റ ക്ലിക് ലഭ്യമാണ്.\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് ഏറ്റവും കുറവ് വില ടാറ്റ ക്ലിക് ൽ 11,799, ഏത് ഫ്ലിപ്കാർട് ( 12,000)\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് വില പതിവായി വ്യത്യാസപ്പെടുന്നു. സാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് ഏറ്റവും പുതിയ വില കണ്ടെത്താൻ ഞങ്ങളുടെ സൈറ്റ് പരിശോധിക്കുമ്പോൾ സൂക്ഷിക്കരുത് ദയവായി.\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് - ഉപയോക്തൃകഥാസാരം\nഅറിവുകളും , 2167 റേറ്റിംഗ്അടിസ്ഥാനമാക്കി\nസാംസങ് ഗാലക്സിയിൽ ജെ൭ നിസ്റ് ൩൨ഗ്ബ ൩ഗ്ബ ഗോൾഡ് വ്യതിയാനങ്ങൾ\nമോഡൽ പേര് Galaxy J7 Nxt\nഇറക്കുന്ന ദിവസം July 21, 2017 (Official)\nസ്ക്രീനിന്റെ വലിപ്പം 5.5 inches\nപൊക്കം 152.4 mm\nവീതി 78.6 mm\n( 7980 അവലോകനങ്ങൾ )\n( 202665 അവലോകനങ്ങൾ )\n( 397170 അവലോകനങ്ങൾ )\n( 293937 അവലോകനങ്ങൾ )\n( 4583 അവലോകനങ്ങൾ )\n( 4141 അവലോകനങ്ങൾ )\n( 3819 അവലോകനങ്ങൾ )\n( 361545 അവലോകനങ്ങൾ )\n( 1468 അവലോകനങ്ങൾ )\n( 2326 അവലോകനങ്ങൾ )\nExplore More മൊബൈൽസ് under 13200\n( 3147 അവലോകനങ്ങൾ )\n( 4467 അവലോകനങ്ങൾ )\n( 25868 അവലോകനങ്ങൾ )\nമൊബൈൽസ് Under 13200\n4.3/5 (2167 _Ratings_ )


മന്ത്രിമാരെ തീരുമാനിക്കാനുള്ള അന്തിമ ചർച്ച ഇന്ന്; CPM സെക്രട്ടേറിയറ്റും CPI നിർവാഹക സമിതിയും ചേരും | News in Malayalam\nമന്ത്രിമാരെ തീരുമാനിക്കാനുള്ള അന്തിമ ചർച്ച ഇന്ന്; CPM സെക്രട്ടേറിയറ്റും CPI നിർവാഹക സമിതിയും ചേരും\nരണ്ടാം പിണറായി സർക്കാർ 20 ന് സത്യപ്രതിജഞ ചെയ്ത അധികാരം ഏൽക്കാനിരിക്കെ മന്ത്രിമാരെ തീരുമാനിക്കാനുള്ള അന്തിമ ചർച്ച ഇന്ന് നടക്കും.\nWritten by - Zee Hindustan Malayalam Desk | Last Updated : May 18, 2021, 07:59 AM IST\nസിപിഎം സെക്രട്ടേറിയറ്റും സിപിഐ നിർവാഹക സമിതിയും ഇന്ന് ചേരും\nപാർട്ടി മന്ത്രിമാരുടെ കാര്യത്തിൽ അന്തിമ തീരുമാനം എടുക്കാനാണ് യോഗം\nപുതുമുഖങ്ങൾക്കായിരിക്കും ഇത്തവണ സാധ്യത\nമന്ത്രിസ്ഥാനങ്ങൾ വീതംവയ്ക്കുന്നത് സംബന്ധിച്ച് എൽഡിഎഫ് യോഗത്തിൽ ധാരണ; പുതുമുഖങ്ങൾക്ക് പരിഗണന\nPinarayi 2.0 : സത്യപ്രതിജ്ഞ 20ന്, 500 പേർ പങ്കെടുക്കും, 500 വലിയ സംഖ്യയല്ലെന്ന് മുഖ്യമന്ത്രി പിണറായി വിജയൻ\nതിരുവനന്തപുരം: രണ്ടാം പിണറായി സർക്കാർ 20 ന് സത്യപ്രതിജഞ ചെയ്ത അധികാരം ഏൽക്കാനിരിക്കെ മന്ത്രിമാരെ തീരുമാനിക്കാനുള്ള അന്തിമ ചർച്ച ഇന്ന് നടക്കും. പാർട്ടി മന്ത്രിമാരെ തീരുമാനിക്കാനുള്ള സിപിഎമ്മിന്റെ നിർണായക സെക്രട്ടേറിയറ്റും സിപിഐ നിർവാഹക സമിതിയും ഇന്ന് ചേരും.\nഇരു പാർട്ടികളുടെയും തീരുമാനപ്രകാരം പരമാവധി പുതുമുഖങ്ങളെ ഉൾപ്പെടുത്താനാണ് സാധ്യത എന്നാണ് സൂചന. സിപിഎമ്മിന്റെ തീരുമാനമനുസരിച്ച് നിലവിലെ ആരോഗ്യമന്ത്രി കെകെ ഷൈലജയെ നിലനിർത്തി ബാക്കി പുതുമുഖങ്ങളായിരിക്കും. എന്നാൽ ഷൈലജ അടക്കം എല്ലാവരും മാറി മൊത്തത്തിൽ പുതുമുഖങ്ങൾക്ക് അവസരം നൽകണം എന്ന അഭിപ്രായവുമുണ്ട്.\nAlso Read: Pinarayi 2.0 : സത്യപ്രതിജ്ഞ 20ന്, 500 പേർ പങ്കെടുക്കും, 500 വലിയ സംഖ്യയല്ലെന്ന് മുഖ്യമന്ത്രി പിണറായി വിജയൻ\nമുഖ്യമന്ത്രി പിണറായി വിജയൻ, പി രാജീവ്, എംവി ഗോവിന്ദൻ മാസ്റ്റർ, കെ രാധാകൃഷ്ണൻ, വീണാ ജോർജ്ജ്, കെഎൻ ബാലഗോപാൽ, വി ശിവൻകുട്ടി എന്നിവർ മന്ത്രിയാകുമെന്നാണ് സൂചന. ഇവരെ കൂടാതെ എംബി രാജേഷും, പിഎം മുഹമ്മദ് റിയാസും പട്ടികയിലുണ്ട്.\nനാലുമന്ത്രിമാരും പുതുമുഖങ്ങൾ ആകാനാണ് സിപിഐയിലെ സാധ്യത. എന്തായാലും ഇനിയും വൈകാതെ മന്ത്രിമാരെ സംബന്ധിച്ചുള്ള അന്തിമ തീരുമാനം ഇന്ന് ഉണ്ടാകും എന്നാണ് സൂചന.\nCPM SecretariatCPI Executive CommitteePinarayi Vijayan 2.0CM Pinarayi VijayanLDF\nകവി എസ് രമേശൻ നായരുടെ നിര്യാണത്തിൽ അനുശോചനം അറിയിച്ച് Pinarayi Vijayan\nകവിയും ഗാനരചയിതാവുമായ രമേശൻ നായരുടെ നിര്യാണത്തിൽ അനുശോചിച്ച് കെ സുരേന്ദ്രനും, ചെന്നിത്തലയും\nഡെല്‍റ്റ വൈറസിനേക്കാള് വ്യാപനശേഷിയുള്ള വൈറസ് രൂപമെടുത്തേക്കാം: CM Pinarayi Vijayan\nആരാധനാലയങ്ങൾ തുറക്കണമെന്ന് K Sudhakaran; ആരാധനാലയങ്ങൾ തുറക്കാത്തതിനെതിരെ പ്രതിഷേധത്തിനൊരുങ്ങി മുസ്ലിംലീഗ്\nKerala Lottery Result Live: മാറ്റിവെച്ച ലോട്ടറി നറുക്കെടുപ്പുകൾ ഉടൻ , അറിയേണ്ട നമ്പരുകൾ\nOTT Release Update : Jagame Thandhiram ഇന്ന് അർധരാത്രി എത്തും ; ആകാംഷയോടെ ആരാധകർ\nപെരിന്തൽമണ്ണയിൽ പ്രണയാഭ്യർഥന നിരസിച്ചതിന് പെൺകുട്ടിയെ കുത്തിക്കൊന്നു; പ്രതി പിടിയിൽ\nLPG Cylinder Booking: നിങ്ങൾക്ക് PhonePe വഴിയും ഇനി LPG സിലിണ്ടർ ബുക്ക് ചെയ്യാം\nUniversity Exam New Updates: സർവകലാശാല പരീക്ഷകൾക്ക് ഉന്നതവിദ്യാഭ്യാസ വകുപ്പ് മാർഗനിർദ്ദേശം,അ...


Hindu priests hit Kolkata streets against CAA | പൗരത്വ നിയമത്തിനെതിരെ ഹൈന്ദവ പുരോഹിതരും; ഒരു വിഭാഗത്തെ മാത്രം ഒഴിവാക്കുന്നത് ശരിയല്ല - Malayalam Oneindia\nUpdated: Tue, Dec 31, 2019, 11:55 [IST]\nകൊല്‍ക്കത്ത: പൗരത്വ നിമയത്തിനെതിരായ പ്രതിഷേധവുമായി ഹൈന്ദവ പുരോഹിതരും രംഗത്ത്. പൗരത്വ നിയമവും എന്‍ആര്‍സിയും രാജ്യത്ത് ആവശ്യമില്ലെന്ന് അവര് വ്യക്തമാക്കി. സിഎഎയും എന്‍ആര്‍സിയും രാജ്യത്തെ മതപരമായി വിഭജിക്കുമെന്ന് ആശങ്കയുണ്ടെന്നും ഒരു വിഭാഗത്തെ മാത്രം ലക്ഷ്യമിട്ടുള്ളതാണെന്നും പുരോഹിതര് അഭിപ്രായപ്പെട്ടു.\nനോ എന്‍ആര്‍സി, നോ സിഎഎ എന്നീ പ്ലക്കാര്‍ഡുകള് പിടിച്ചായിരുന്നു അവരുടെ സമരം. ബ്രാഹ്മണ് സമുദായത്തിലെ പുരോഹിതരാണ് കൊല്‍ക്കത്തയില് പ്രതിഷേധം സംഘടിപ്പിച്ചത്. കൊല്‍ക്കത്തയിലെ മായോ റോഡിലെ മഹാത്മാ ഗാന്ധി പ്രതിമയ്ക്ക് മുന്നിലായിരുന്നു പ്രതിഷേധം.\nപശ്ചിമ ബംഗാ സനാതന് ബ്രാഹ്മിണ് ട്രസ്റ്റിന്റെ നേതൃത്വത്തിലായിരുന്നു നൂറോളം ബ്രാഹ്മിണ് പുരോഹിതര് പങ്കെടുത്ത പ്രതിഷേധം സംഘടിപ്പിച്ചത്. രാജ്യപുരോഗതിക്ക് സമാധാനം ആവശ്യമാണ്. സമാധാനമില്ലാതെ ഒരിക്കലും രാജ്യപുരോഗതി കൈവരിക്കാന് സാധിക്കില്ല. സിഎഎ കൊണ്ടുവന്നതും എന്‍ആര്‍സി നടപ്പാക്കുമെന്ന ചര്‍ച്ചകളും രാജ്യത്ത് അക്രമം വ്യാപകമാക്കിയിരിക്കുന്നുവെന്നും പുരോഹിതര് പറഞ്ഞു.\nസിഎഎയും എന്‍ആര്‍സിയും ഉപയോഗിച്ച് ഒരു മതവിഭാഗത്തെ മാത്രം ഒഴിവാക്കാനുള്ള ശ്രമം നിര്‍ഭാഗ്യകരമാണ്. മതത്തിന്റെ അടിസ്ഥാനത്തില് രാജ്യത്തെ വിഭജിക്കാനുള്ള ശ്രമമാണ് നടക്കുന്നതെന്നും ട്രസ്റ്റ് ജനറല് സെക്രട്ടറി ശ്രീധര് മിശ്ര പറഞ്ഞു.\nwest bengal kolkata hindu priest citizenship amendment act citizenship amendment bill പൗരത്വം\nHindu priests hit Kolkata streets against CAA


തനിക്ക് അകമ്പടി സേവിക്കുന്ന പോലീസുകാര്‍ക്ക് പ്രത്യേക വാഹനം വേണം – Intensive Promoter\nHome / Lifestyle / തനിക്ക് അകമ്പടി സേവിക്കുന്ന പോലീസുകാര്‍ക്ക് പ്രത്യേക വാഹനം വേണം\nതനിക്ക് അകമ്പടി സേവിക്കുന്ന പോലീസുകാര്‍ക്ക് പ്രത്യേക വാഹനം വേണം\nIntensive Promo May 15, 2019\tLifestyle Leaveacomment 190 Views\nതനിക്ക് അകമ്പടി സേവിക്കുന്ന പോലീസുകാര്‍ക്ക് പ്രത്യേക വാഹനം നല്‍കണമെന്ന് ആവശ്യപ്പെട്ട് പോലീസ് സ്റ്റേഷനില് മോഡിയുടെ സഹോദരന് പ്രഹ്ലാദ് മോഡിയുടെ ധര്‍ണ. ജയ്പൂര് അജ്മേര് നാഷണല് ഹൈവേയിലെ ബാഗ്രു പോലീസ് സ്റ്റേഷനു മുമ്പിലായിരുന്നു ധര്‍ണ നടത്തിയത്.\nPrevious എന്തുകൊണ്ടാണ് ലിവിങ് ടുഗെദർ റിലേഷനിൽ ജീവിക്കുന്നത്\nNext വെറുംവാക്കല്ല കെഎസ്ആർടിസി മിന്നൽ വേഗതയിൽ അമൃത എക്സ്പ്രസ്സിനെ തോൽപ്പിച്ചു


ഭ്രമാത്മകമായ ഗുപ്തങ്ങള് | നമ്മുടെ ബൂലോകം\nHome » പ്രതികരണം » ഭ്രമാത്മകമായ ഗുപ്തങ്ങള്\nഭ്രമാത്മകമായ ഗുപ്തങ്ങള് : സീമ മേനോന്\nബ്ലൊഗ് എന്നല് ‘ചേന’യാണോ ‘മാങ’യാണോ എന്നു ചോദിച്ചിരുന്ന കാലം (ഇപ്പൊളും വലിയ പുരോഗതിയൊന്നും ഇല്ല അക്കാര്യത്തിൽ).ഒരു ലീവ് സമയത്തു നാട്ടില് അമ്മയെ സോപ്പിട്ടു ഇരുമ്പന് പുളിയും വെള്ളരിക്കയും നാളികേരം അരചു വച്ച കൂട്ടാനുണ്ടാക്കാനുള്ള ഇൻസ്പിരേഷൻ കൊടുത്ത് കൊണ്ടിരിക്കുംബോൾ ആണ് അച്ഛന്റെ ഉറക്കെ ഉറക്കെയുള്ള ചിരി കേട്ടത്. സാധാരണ നിലയില് അതൊരു 'സംഭവം’ അല്ല. കാരണം സലിം കുമാര് തൊട്ടു പ്രേം നസീര് വരെയുള്ളവര് കൊമഡി പറയാന് വായ തുറക്കുംബോളേക്കും ചിരി തുടങുന്ന ഒരു ചി‍രിക്കുടുക്ക ആണ് അച്ഛൻ. എന്നാൽ അപ്പോൾ വീട്ടിൽ കറ്ന്റില്ല. പിന്നെ അച്ഛനെ ചിരിപ്പിക്കാന് കൂട്ടില് കിടക്കുന്ന പട്ടിക്കുട്ടിയെങാൻ തുംബിയെ പിടിക്കാന് പുറത്തു ചാടിയൊ എന്നാലോചിച്ചാണു ഞങൾ ഉമ്മറത്തെത്തിയത്. അപ്പൊഴതാ മാതൃഭുമി നിവറ്ത്തി വച്ചു അതിലെന്തൊ വായിചു ചിരിച്ചു ചിരിച്ചു കണ്ണില് നിന്നും മൂക്കില് നിന്നും വെള്ളം ചാടി അച്ഛൻ. അന്വെഷിച്ചു വന്നപ്പൊഴതാ കിടക്കുന്നു നമ്മുടെ വിശാലന്റെ പെണ്ണുകാണല് ചരിത്രം. വാടാനപിള്ളിയും കൊടകരയുമൊക്കെ ഞങൾ ഇരിങാലക്കുടക്കാർക്കു ‘വിളിച്ചാൽ വിളി കേൾക്കുന്ന’ അത്ര അടുത്തായതൊണ്ട് ‘രാധ’ ആരായിരിക്കും എന്ന ഊഹാപോഹങൾക്കിടക്കു ഇരുമ്ബൻ പുളിക്കൂട്ടാന്റെ കാര്യം ഞങൾ മറന്നു പോയി. അന്നാണു ആദ്യമായി ബ്ലൊഗ് എന്നൊരു പദം കേൾക്കുന്നത് – തമാശ എഴുതാനുള്ള ഒരു വെബ്സൈറ്റ് എന്നായിരുന്നു ആദ്യത്തെ ഇമ്പ്രെഷൻ.\nപിന്നെ എന്നൊ ഓഫീസ് മെയിലില് ഫോർവേഡ് ആയി വരുന്ന ലിങ്കുകളിലിടയിലാണു ബ്ലോഗുകളെ വായിചു തുടങിയത്. (അന്നും ഇന്നതെ പൊലെ ഓഫീസ് എന്നാൽ ജൊലി ഒഴിച്ചു മറ്റ് എക്സ്റ്റ്രാ കരിക്കുലാർ ആക്റ്റിവിറ്റീസിനുള്ള ഇടം എന്നായിരുന്നു). അന്നു ബ്ലോഗ് = വീയെം എന്നായിരുന്നു.\nഡൈലി ബ്ലൊഗ് വായിക്കുന്ന ശീലം ഉണ്ടാക്കി എടുത്തതും വിശാലമനസ്കനിലൂടെ തന്നെ. എന്നും ചെന്നു നൊക്കും പുതിയ തമാശകൾ വല്ലതും വന്നിട്ടുണ്ടോ എന്ന്. (Aggragator എന്നൊക്കെ കേട്ടിട്ടു മാസം ഒന്നേ ആയിട്ടുള്ളു) അദ്ദേഹത്തിന്റെ ചില എക്സ്പ്രഷൻസ്, എന്താ പറയുക ഭയങരം . ഓർമയുണ്ടോ, ‘’ രോഗാണുക്കൾ പോലും ഉറങുന്ന ഒരു നട്ടുച്ച നേരം’’? കയ്യു കൂപ്പാതെ വയ്യ ആ ഒറിജിനാലിറ്റിക്കു മുന്പിൽ. പിന്നെ പതിയെ അരവിന്ദൻ, രാം മോഹൻ പാലിയത്ത്, മനു, നിരക്ഷരൻ, ഹാരിസ്, അരുൺ തുടങിയ ബ്ലൊഗ് പുലികൾ. ഡൊണ, നിർമല, കൊച്ചൂത്രേസ്യ തുടങിയ ലേഡി പുലികളും.\nഎന്നാലും, എന്റെ പ്രിയപ്പെട്ട ബ്ലൊഗ് ഏതെന്നു ചൊദിച്ചാൽ…ഒരു ക്ലു തരട്ടെ?? നമ്മുടെ ഗുരുവായൂരെ കക്ഷി ഇല്ലെ, ആ പുള്ളിയെ ഓർമ്മ വരും ബ്ലൊഗ് തുറന്നാൽ. പിടി കിട്ടിയൊ? ഇല്ലെങില് ഇതാ കാണൂ:\nവർഷഞൾക്കു മുൻപ്, മനസ്സിലൊരു കഥയുടെ ബീജം മുളച്ചൂ. ‘soul mates’ എന്ന concept-ഉം, extra marital affairsഉം ഒക്കെ background ആക്കി ഒരു theme. . ഏങിനെ തുടങണം എന്നതു വലിയ വിഷയം ആയില്ല, എങിനെയും തുടങാമല്ലൊ. പക്ഷെ ഇതെങിനെ അവസാനിപ്പിക്കണം എന്നാലോചിച്ചു കുറെ നടന്നു, എവിടേയും എത്തി ചെരാതായപ്പോൾ , ഇങിനെ ഒരു കോളം ആക്കി എഴുതി ഇവിടെ ഇട്ടു അവസാനിപ്പിചു:\nകുറെ നാളുകൾ കഴിഞപ്പൊല് ഗുപ്തന്റെ ബ്ലോഗിൽ ഒരു കഥ. '' ഇൻപം എന്ന തലക്കെട്ടില് പറഞു തീരാത്ത ഒരു കഥ ’’ എന്ന പേരില് . അതിന്റെ ക്രാഫ്റ്റ് കണ്ട് ഞാന് അന്തം വിട്ടിരുന്നു പോയി. നല്ല ഒരു കഥ എഴുതാന് സബ്ജക്റ്റ് മാത്രം പോരാ, ക്രാഫ്റ്റ് കൂടി വേണമെന്നു അന്നു മനസ്സിലായി.\nഗുപ്തന്റെ ഒരു പോസ്റ്റുകളും ഒട്ടൊരു അസൂയയൊടേയാണു വായിക്കാറുള്ളത്. അതിലെ imegery, ഭാഷയുടെ ഭംഗി.. അതിലെല്ലാമുപരി പത്മരാജന്റെ, പൌലൊ കൊഹ്ലൊയുടെയൊക്കെ കഥകളെ പോലെ മിസ്റ്ററിയും സൂപർനാചുറലിസവും റിയലിസവും അനായാസേന ഇഴ മെനഞു കഥ പരയുന്ന രീതി.‘’ഗാന്ധർവം’‘ വായിച്ചപ്പോൾ ഒരു സിനിമ പൊലെ മുന്നിൽ നിറയുന്ന വിഷ്വത്സ്. അങനെ അങിനെ കവിത പോലെ കഥകൾ.\nഇന്നേ വരെ ഒരു കമന്റ് പോലുമിട്ടിട്ടില്ലെങിലും, അഭിനന്ദിച്ചു ഒരു വരി പോലും എഴുതിയിട്ടില്ലെങിലും ഗുപ്തങൾ ആണു എന്റെ ഫേവറിറ്റ് ബ്ലോഗ്.\n1 Response to "ഭ്രമാത്മകമായ ഗുപ്തങ്ങള്"\ncALviN::കാല്‍വിന് September 15, 2009 at 11:04 AM


ഡുപ്ലെസിസ് എറിഞ്ഞുകൊടുത്തു, മില്ലർ പറന്നു പിടിച്ചു ; വീഡിയോ കാണാം | Crickerala\nഡുപ്ലെസിസ് എറിഞ്ഞുകൊടുത്തു, മില്ലർ പറന്നു പിടിച്ചു ; വീഡിയോ കാണാം\nതകർപ്പൻ പ്രകടനമാണ് ഓസ്‌ട്രേലിയക്കെതിരായ ടി20 പരമ്പരയിലെ രണ്ടാം മത്സരത്തിൽ സൗത്താഫ്രിക്ക കാഴ്ച്ചവെച്ചത്. ആദ്യ മത്സരത്തിൽ ഏകപക്ഷീയമായി പരാജയം ഏറ്റുവാങ്ങിയ ആതിഥേയർ രണ്ടാം മത്സരത്തിൽ തകർപ്പൻ തിരിച്ചുവരവിലൂടെ 12 റൺസിന്റെ വിജയം സ്വന്തമാക്കുകയും പരമ്പരയിൽ ഓസ്‌ട്രേലിയക്കൊപ്പമെത്തുകയും ചെയ്തു.\n( Picture Source : Twitter CSA)\nതകർപ്പൻ ഫീൽഡിങ് പ്രകടനമാണ് മത്സരത്തിൽ ഇരുടീമുകളും കാഴ്ച്ചവെച്ചത്. ഡീകോക്കിന്റെ ബൗണ്ടറി തടുത്തിട്ട സ്റ്റീവ് സ്മിത്തിന്റെ അവിശ്വസനീയ ഫീൽഡിങ് പ്രകടനത്തിന് ഫാഫ് ഡുപ്ലെസിസിലൂടെയും ഡേവിഡ് മില്ലറിലൂടെയുമാണ് സൗത്താഫ്രിക്ക മറുപടി നൽകിയത്.\nസൂപ്പർമാൻ സ്മിത്ത് ; സഞ്ജുവിനെ ഓർമിപ്പിച്ച് സ്മിത്തിന്റെ തകർപ്പൻ ഫിൽഡിങ്, വീഡിയോ കാണാം\nമത്സരത്തിലെ പതിനെട്ടാം ഓവറിലാണ് മുൻ ക്യാപ്റ്റൻ ഫാഫ് ഡുപ്ലെസിസും ഡേവിഡ് മില്ലറും ചേർന്ന് തകർപ്പൻ ക്യാച്ച് സ്വന്തമാക്കിയത്. എങ്കീഡി എറിഞ്ഞ ഓവറിലെ അഞ്ചാം പന്തിൽ മിച്ചൽ മാർഷ് കൂറ്റൻ ഷോട്ടിന് ശ്രമിക്കുകയും ബൗണ്ടറി കടക്കുമെന്ന് തോന്നിച്ച പന്ത് ഫാഫ് ഡുപ്ലെസിസ് കയ്യിലൊതുക്കുകയും നിയന്ത്രണം നഷ്ട്ടപെടുമെന്ന് തോന്നിയ ഉടനെ മില്ലറിന് എറിഞ്ഞുകൊടുക്കുകയും സമയം പാഴാക്കാതെ തന്റെ ഇടതുവശത്തേക്ക് ഉയർന്നുചാടി മില്ലർ പന്ത് ക്യാച്ച് ചെയ്യുകയും ചെയ്തു.\nAustralia v South AfricaDavid millerFaf Du plesisSteve Smithഓസ്‌ട്രേലിയ v സൗത്താഫ്രിക്ക


വര്‍ക്ക് ഫ്രം ഹോം: ഇന്റര്‍നെറ്റ് ഉപഭോഗം സംബന്ധിച്ച് അറിഞ്ഞിരിക്കേണ്ട കാര്യങ്ങള് | Malayalam News\nവര്‍ക്ക് ഫ്രം ഹോം: ഇന്റര്‍നെറ്റ് ഉപഭോഗം സംബന്ധിച്ച് അറിഞ്ഞിരിക്കേണ്ട കാര്യങ്ങള്\nകൊറോണ വൈറസ് വ്യാപകമാകുന്ന സാഹചര്യത്തില് കുടുംബങ്ങള് പുറത്തുപോകുന്നത് ഒഴിവാക്കി വീട്ടിലിരിക്കുകയാണ്. അതുകൊണ്ട് തന്നെ ആളുകളുടെ ഇന്റര്‍നെറ്റ് ഡാറ്റാ ഉപയോഗത്തില് വലിയ വര്‍ധനവാണ് ഉണ്ടായിരിക്കുന്നത്. അധികപേരും ഓഫീസില് നിന്ന് മാറി വീട്ടിലിരുന്ന് ജോലി ചെയ്യുന്നതും ടിവി ഷോയും മൂവിയുമൊക്കെ ഓണ്‍ലൈന് വഴി കാണുന്നതും ലൈവ് ചാറ്റുമൊക്കെ ക്രമാതീതമായി കൂടിയിരിക്കുന്നു. അതുകൊണ്ട് തന്നെ പുതിയ സാഹചര്യത്തില് ഇന്റര്‍നെറ്റ് ഉപഭോഗം ക്രമാധീതമായി വര്‍ദ്ധിച്ചിരിക്കുന്നു. ഈ സാഹചര്യത്തില് ഇന്റര്‍നെറ്റ് ഉപയോഗിച്ച് വീട്ടിലിരുന്ന് ജോലി ചെയ്യുന്നവര്‍ക്ക് ചില നിര്‍ദ്ദേശങ്ങള്.\nഇന്റര്‍നെറ്റ് സ്പീഡ് ഉറപ്പുവരുത്തുക\nനിങ്ങളുടെ ഇന്റര്‍നെറ്റ് എത്ര വേഗതയുള്ളതാണെന്ന് ആദ്യം അറിഞ്ഞിരിക്കണം. കമ്പനികള് വാഗ്ദാനം ചെയ്ത സ്പീഡ് ലഭിക്കുന്നുണ്ടോ എന്നറിയാന് നിങ്ങളുടെ ഐഎസ്പി പരിശോധിക്കുക. സര്‍വീസ് പ്രൊവൈഡര് നിങ്ങള് തെരഞ്ഞെടുത്ത പ്ലാനിനേക്കാള് കൂടുതല് നിരക്ക് ഈടാക്കുന്നുണ്ടോ എന്നറിയാനാകില്ല. അങ്ങിനെയാണെങ്കില് നിങ്ങള് ഐഎസ്പിയില് വിളിച്ച് ഇന്റര്‍നെറ്റ് വേഗത സംബന്ധിച്ച പ്രശ്‌നം പരിഹരിക്കാന് ആവശ്യപ്പെട്ണം. അതിനുള്ള ഏറ്റവും നല്ല വഴി ഓക്‌ലയുടെ സ്പീഡ്‌ടെസ്റ്റ്.നെറ്റ് സന്ദര്‍ശിക്കുകയാണ്.\nനിങ്ങളുടെ ബ്രോഡ് ബാന്റ് സ്പീഡ് ചെക്ക്‌ചെയ്യുന്നത് എങ്ങിനെ?\nകമ്പ്യൂട്ടറുമായി വൈഫൈയോ റൂട്ടറോ എതര്‍നെറ്റ് കേബിളോ കണക്ട് ചെയ്യുക\nഏതെങ്കിലും ബ്രൗസര് തുറക്കുക (ഫയര്‍ഫോക്‌സ്, ക്രോം)\nSpeedtest.net നാവിഗേറ്റ് ചെയ്യുക\nസ്പീഡ്‌ടെസ്റ്റ്.നെറ്റ് നിങ്ങളുടെ ടൗണ്‍ലോഡ്, അപ്‌ലോഡ് സ്പീഡ് കാണിച്ചുനല്‍കും. ഇതാണ് ഇന്റര്‍നെറ്റ് സ്പീഡ് മനസിലാക്കാനുള്ള ഏറ്റവും എളുപ്പമുള്ള വഴി. ഒരു ദിവസം പലതവണ ഇന്റര്‍നെറ്റ് സ്പീഡ് മാറികൊണ്ടിരിക്കും. അതിനാല് വീട്ടിലിരുന്നു ജോലി ചെയ്യാന് ഉതകുന്ന തരത്തില് വേഗത ലഭ്യമാകും\nഎന്ന്ഉ റപ്പുവരുത്താന് ഒന്നിലധികം തവണ സ്പീഡ് ടെസ്റ്റ് വഴി ഉറപ്പുവരുത്തുക. ടെതറിംഗിലൂടെയോ ഹോട്ട് സ്പോട്ട് വഴിയോ മൊബൈല് ഡാറ്റയാണ് താങ്കള് ഉപയോഗിക്കുന്നതെങ്കില് Ookla എന്ന കമ്പനിയുടെ ഐഫോണ്(ലിങ്ക് ), ആന്‍ഡ്രോയിഡ് (ലിങ്ക്) ആപ്പുകള് ഉപയോഗിച്ച് സ്പീഡ് അളക്കാവുന്നതാണ്.\nമികച്ച ഇന്റര്‍നെറ്റ് സേവനദാതാവിനെ തെരഞ്ഞെടുക്കുക\nനിലവില് താങ്കള് ഉപയോഗിക്കുന്ന നെറ്റ്‌വര്‍ക്കിന് വേഗത ലഭിക്കുന്നില്ലെന്ന് കണ്ടെത്തിയാൽ, കസ്റ്റമർ കെയർ നമ്പറിൽ വിളിച്ച് പ്രശ്നം പരിഹരിക്കാൻ ശ്രമിക്കുക.ഇതിന് കഴിയുന്നില്ലെങ്കിൽ മികച്ച മൊറ്റൊരു സേവന ദാതാവിനെ കണ്ടെത്തേണ്ടതുണ്ട്. കണക്ഷന് എടുക്കുന്നതിന് മുമ്പ്, അതാത് ഇടങ്ങളിലെ ഇന്റര്‍നെറ്റ് സ്പീഡ് ബോധ്യപ്പെടുത്താന് സാധാരണഗതിയില് കമ്പനി എക്സിക്യൂട്ടീവുകള് തയാറാണ് എങ്കിലും ഈ സമയത്ത് തൊട്ടടുത്ത വീടുകളിലും മറ്റും ഉപയോഗിക്കുന്ന നെറ്റിന്റെ വേഗത അവരോട് ചോദിച്ച് ബോധ്യപ്പെടുകയാവും ഉചിതം. ഇത് അനുസരിച്ച് പുതിയ ഐ‌എസ്‌പി തെരഞ്ഞെടുക്കുക. പ്രതിമാസ പാക്കേജ് പ്രകാരം ഡൗണ്‍ലോഡ്, അപ്‌ലോഡ് പരിധി ചോദിച്ച് ഉറപ്പുവരുത്തുക. ഓരോരുത്തരുടേയും ജോലിയുടെ സ്വഭാവം അനുസരിച്ച് ഡാറ്റ ഉപഭോഗത്തിന്റെ അളവ് വ്യത്യസ്തമായിരിക്കും. അതിനാല് ചെയ്യുന്ന ജോലിക്ക് അനുസരിച്ച്, ഉദാഹരണത്തിന് താങ്കളുടെ ജോലിക്ക് ഓണ്‍ലൈന് വീഡിയോ/സ്ട്രീമിംഗ് ആവശ്യമെങ്കില് അത് എക്സിക്യൂട്ടീവിനോട് സംസാരിക്കുകയും അതിന് അനുസരിച്ച് ഡാറ്റ ലഭ്യതയുള്ള പാക്കേജ് തെരഞ്ഞെടുക്കുകയും ചെയ്യുക. ഏറ്റവും പ്രധാനപ്പെട്ട കാര്യം താങ്കള് തെരഞ്ഞെടുക്കുന്ന സേവനവും പാക്കേജും താങ്കളുടെ പ്രതിമാസ ബഡ്ജറ്റ് താളം തെറ്റാത്ത രീതിയിലുള്ളത് ആയിരിക്കണം എന്നതാണ്.\nഇന്റർനെറ്റ് ഉപഭോഗം നിയന്ത്രിക്കുക\nവീട്ടിലിരുന്ന് സുഗമായി ജോലി ചെയ്യാന് ആവശ്യമായ ഇന്റര്‍നെറ്റ് ബാന്‍ഡ്‌വിഡ്ത്ത് എത്രയെന്ന് ഒരു ഏകദേശ ധാരണയെങ്കിലും എക്സിക്യൂട്ടീവിനോട് ആവശ്യം വ്യക്തമാക്കിയ സ്ഥിതിക്ക് താങ്കള്‍ക്ക് ലഭിച്ചിട്ടുണ്ടാകും. ഇന്റര്‍നെറ്റ് ഉപയോഗം പാക്കേജില് അനുവദിനീയമായ പരിധിക്ക് പുറത്തുപോകാതിരിക്കാന് ശ്രദ്ധിക്കുക. ഇന്റർനെറ്റ് സേവന ദാതാവിന്റെ വെബ്‌സൈറ്റിൽ ലോഗിൻ ചെയ്തുകൊണ്ട് നിലവിലെ ഉപഭോഗം എത്രയെന്ന് അറിയാന് കഴിയും. ജോലി ആവശ്യാര്‍ത്ഥം എടുത്ത കണക്ഷന് വീട്ടിലെ മറ്റ് ഡിവൈസുകളുമായി ഷെയര് ചെയ്യുന്നുണ്ടെങ്കില് ഉപയോഗം നിയന്ത്രിക്കേണ്ടത് അത്യാവശ്യമാണ്. പ്രത്യേകിച്ച് സ്മാര്‍ട്ട് ഫോണുകളുമായി ഷെയര് ചെയ്യുന്നുണ്ടെങ്കില്. യൂട്യൂബ്, ഫെയിസ്ബുക്ക്, ഹോട്ട് സ്റ്റാര് തുടങ്ങിയവ വഴി വീട്ടിലെ മറ്റ് അംഗങ്ങള്, സ്വയം തന്നെയും വീഡിയോ സ്ട്രീം ചെയ്യുന്നത് നെറ്റ് ഉപഭോഗത്തിന്റെ താളം തെറ്റിക്കും. ജോലി സുഗമമായി ചെയ്യാന് കഴിയാത്ത വിധം ഇന്റര്‍നെറ്റ് വേഗത കുറയാന് ഇത് കാരണമാകും.\nഡാറ്റ ലാഭിക്കാന് ചില ടിപ്സുകള്\nയൂട്യൂബ്, ഫെയിസ്ബുക്ക് തുടങ്ങിയ വഴി വീഡിയോ കാണുമ്പോള് പരമാവധി കുറഞ്ഞ ക്വാളിറ്റിയുള്ള ഫോര്‍മാറ്റ് തെരഞ്ഞെടുക്കുക. അതായത് വീഡിയോകള് എച്ച്‌ഡി ആയി കാണുന്നത് ഒഴിവാക്കുക. ഇതുവഴി വലിയ തോതില് ഡാറ്റ സംരക്ഷിക്കാൻ കഴിയും. ഫെയിസ്ബുക്കില് വീഡിയോകള് ഓട്ടോമാറ്റിക്കായി പ്ലേ ചെയ്യുന്ന സംവിധാനം സെറ്റിംഗ്സ് വഴി ഓഫ് ചെയ്യുക. ആവശ്യമുള്ളതിനൊപ്പം അനാവശ്യമായ വീഡിയോകളും ഫോണില് ഓട്ടോമാറ്റിക്കായി ലോഡ് ആവുന്നത് ഡാറ്റ ഉപഭോഗം വലിയ രീതിയില് വര്‍ധിക്കാന് കാരണമാകും.\nഫോണുകളിൽ ഫേസ്ബുക്കിൽ വീഡിയോകൾ ഓട്ടോമാറ്റിക്കായി പ്ലേ ചെയ്യുന്നത് എങ്ങനെ തടയാം.\nഫെയിസ്ബുക്ക് ആപ്പ് ഓപ്പണ് ചെയ്യുക\nസ്‌ക്രീനിന്റെ ചുവടെ അടുക്കിയിരിക്കുന്ന മൂന്ന് വരികൾ(മെനു) ടാപ്പുചെയ്യുക.\n“Settings” ല് “Settings & Privacy” എന്ന ടാബ് ക്ലിക്ക് ചെയ്യുക\nതാഴേക്ക് സ്ക്രോൾ ചെയ്‌ത് “Media and Contacts” ടാപ്പുചെയ്യുക.\n“Never Auto-play Videos” തിരഞ്ഞെടുക്കുക.\nനെറ്റ് ആവശ്യമില്ലാത്തപ്പോള് വൈഫൈ ഉള്‍പ്പെടെ ഓഫ് ചെയ്തിടുക. ഓണ് ആയി കിടക്കുന്ന അവസ്ഥയില് കണക്റ്റ് ചെയ്തിരിക്കുന്ന മറ്റ് ഡിവൈസുകള് സോഫ്റ്റ് വെയര് അപ്ഡേഷനും മറ്റും ഡാറ്റ ഉപഭോഗം തുടര്‍ന്നുകൊണ്ടേയീരിക്കും എന്നതിനാലാണ് ഇത്.\nInfo Plus work from home Internet Uasage coronavirus covid 19\n03/27/2020 - 13:45\nരണ്ടര മണിക്കൂര് കൊണ്ട് കൊറോണ സ്ഥിരീകരിക്കാം; ടെസ്റ്റ് വികസിപ്പിച്ചെടുത്ത് ബോഷ്\nകോവിഡ് നേരിടാൻ പാക്കേജുകളുമായി റിലയൻസ്


മുലയൂട്ടല് വാരാചരണ സമാപനം : Deepika.com Nattu Visesham\nചെറുപുഴ: ലോക മുലയൂട്ടല് വാരാചരണത്തോടനുബന്ധിച്ച് ചെറുപുഴ പഞ്ചായത്തില് മുലയൂട്ടല് വാരാചരണത്തിന്‍റെ സമാപനം ചെറുപുഴ പഞ്ചായത്ത് പ്രസിഡന്‍റ് കൊച്ചുറാണി ജോര്‍ജ് ഉദ്ഘാടനം ചെയ്തു. ചെറുപുഴ റോട്ടറി ക്ലബ്, വനിത ശിശുവികസന വകുപ്പ്, ഐസിഡിഎസ് പയ്യന്നൂര് അഡീഷണൽ, ചെറുപുഴ ഗ്രാമ പഞ്ചായത്ത് എന്നിവയുടെ ആഭിമുഖ്യത്തിലാണ് പരിപാടി സംഘടിപ്പിച്ചത്.\nവൈസ് പ്രസിഡന്‍റ് ജാന്‍സി ജോണ്‍സന് അധ്യക്ഷത വഹിച്ചു. ക്ഷേമകാര്യ സ്ഥിരം സമിതി അധ്യക്ഷന് ഡെന്നി കാവാലം, പഞ്ചായത്തംഗം വി. കൃഷ്ണന്, അസിസ്റ്റന്‍റ് സെക്രട്ടറി എസ്.എം. കൗസല്യ, റോട്ടറി ക്ലബ് ഭാരവാഹികളായ കെ. അരുണ്, ഷൈനി റോയി, ഡോ. സുധാലക്ഷ്മി, ഐസിഡിഎസ് സൂപ്പര് വൈസര് സി. സതി എന്നിവര് പ്രസംഗിച്ചു.\nപുളിങ്ങോം മെഡിക്കല് ഓഫീസര് ഡോ. അഭിലാഷ് ക്ലാസെടുത്തു. രണ്ട് വര്‍ഷത്തിലധികം കുട്ടികളെ മുലയൂട്ടിയ അമ്മമാരെ ഉപഹാരങ്ങള് നല്‍കി ആദരിച്ചു. അങ്കണവാടി വര്‍ക്കേഴ്സ്, ജനപ്രതിനിധികള്, അമ്മമാര് തുടങ്ങിയവർ ചടങ്ങില് പങ്കെടുത്തു.


കാഞ്ഞിരോട്: ഗ്യാസ് പൈപ്പ്ലൈന് അനുവദിക്കില്ല -വിക്ടിംസ് ഫോറം\nജനവാസ മേഖലയിലൂടെ ഗ്യാസ് പൈപ്പ്ലൈന്\nഅനുവദിക്കില്ല -വിക്ടിംസ് ഫോറം\nകണ്ണൂര്: ജനവാസ കേന്ദ്രങ്ങളിലൂടെ വാതക പൈപ്പ്ലൈന് കൊണ്ടുപോകാന് അനുവദിക്കില്ളെന്ന് ഗ്യാസ് പൈപ്പ്ലൈന് വിക്ടിംസ് ഫോറം ജില്ലാ ഭാരവാഹികള് വാര്‍ത്താസമ്മേളനത്തില് പറഞ്ഞു.\nചാല ദുരന്തത്തിന്‍െറ പശ്ചാത്തലത്തില് വാതക പൈപ്പ്ലൈന് ജനവാസ കേന്ദ്രങ്ങളിലൂടെ കൊണ്ടുപോകുന്നത് എന്ത് വിലകൊടുത്തും തടയും.\nചാല ദുരന്തത്തില് 18 ടണ് എല്.പി.ജിയാണ് കത്തിയത്. കിലോമീറ്ററുകള് ദൂരത്തില് നിരവധി വീടുകളും ജനങ്ങളുമാണ് ദുരന്തത്തിന് ഇരയായത്. 6000 ടണ് വഹിക്കുന്ന ഗെയിലിന്‍െറ ഗ്യാസ് പൈപ്പ്ലൈന് പൊട്ടിത്തെറിച്ചാല് ഊഹിക്കാന് പറ്റാത്ത ദുരന്തമാണുണ്ടാകുക.\nകടന്നപ്പള്ളിയിലൂടെ പോകുന്ന വാതക പൈപ്പ്ലൈന് പൊട്ടിയാല് പരിയാരം മെഡിക്കല് കോളജ് അടക്കം കത്തിനശിക്കും. മറ്റു സ്ഥലങ്ങളിലും വന് ദുരന്തമാണ് ഉണ്ടാകുക. ഈസ്റ്റ് ഗോദാവരി, ഗോവ എന്നിവിടങ്ങളില് ഗ്യാസ്പൈപ്പ്ലൈനില് വന് സ്ഫോടനങ്ങള് ഉണ്ടായിട്ടുണ്ട്. ഏറ്റവും സുരക്ഷിതമെന്ന് പറയുന്ന അമേരിക്കയിലും ഗ്യാസ്പൈപ്പ്ലൈനുകളില് 2010ല് 583ഉം 2011ല് 680ഉം വന് പൊട്ടിത്തെറിയും തീപിടിത്തവുമുണ്ടായി വന് നാശമാണ് വിതച്ചത്. അമേരിക്കയില് സാന്‍റിയാഗോയില് മാത്രം 5000 കോടി ഡോളറാണ് നഷ്ടം.\nഅവിടെ സുരക്ഷാ ദൂരം 1200 മീറ്ററായിട്ടുപോലും വലിയ ദുരന്തമാണ് ഉണ്ടായത്. സുരക്ഷാ ദൂരം ഇവിടെ 650 മീറ്ററാണ്. 16 സംസ്ഥാനങ്ങളില് എല്.എന്.ജി എത്തിച്ചു.\nകേരളത്തിലെ പ്രവര്‍ത്തനങ്ങള് കുമ്പളയില് തുടങ്ങിക്കഴിഞ്ഞു. 95 ശതമാനം വാണിജ്യ ആവശ്യത്തിനാണ് എല്.എന്.ജി കൊണ്ടുപോകുന്നത്. സ്ഥലം വിട്ടുകൊടുക്കുന്ന സ്ഥലമുടമകള്‍ക്ക് 10 ശതമാനം തുക മാത്രമാണ് അധികൃതര് വാഗ്ദാനം ചെയ്യുന്നത്. 10,000 കി.മീറ്ററില് അഞ്ച് അപകടങ്ങള്‍ക്ക് സാധ്യതയുണ്ടെന്ന് ഗെയില് തന്നെ പറയുന്നു. അത് എവിടെയുമാകാം. 6000ത്തോളം ഏക്കര് ഭൂമി പ്രത്യക്ഷത്തിലും പതിനായിരക്കണക്കിന് ഏക്കര് പരോക്ഷമായും നഷ്ടപ്പെടും. ഇതോടെ കേരളത്തില് പാടശേഖരങ്ങളുടെ ആയുസ്സ് ഒടുങ്ങും.\nപാലക്കാട് ഫാന്‍റസി പാര്‍ക്കുമായി നടക്കുന്ന കേസുകളില് ഗെയില് കോടതിയില് പറഞ്ഞത് പരിസ്ഥിതി അനുമതി ലഭിച്ചിട്ടില്ളെന്നാണ്.\nഅനുമതി ലഭിക്കാതെയാണ് പൈപ്പ്ലൈന് സ്ഥാപിക്കാന് മുന്നിട്ടിറങ്ങിയിട്ടുള്ളത്. പദ്ധതിയുമായി മുന്നോട്ടുപോയാല് ശക്തമായ ജനമുന്നേറ്റം രൂപപ്പെടുത്തുമെന്നും അവര് വ്യക്തമാക്കി.\nവാര്‍ത്താസമ്മേളനത്തില് ജില്ലാ ചെയര്‍മാന് എ. ഗോപാലന്, കണ്‍വീനര് യു.കെ. സെയ്ദ്, പ്രേമന് പാതിരിയാട്, രാമര്‍കുട്ടി, കെ.കെ. ജലേഷ് എന്നിവര് പങ്കെടുത്തു.


surpise-for-lucifer-2- | എൽ, ദ ഫിനാലെ എന്ന കുറിപ്പൊടെ എത്തിയ പോസ്റ്റർ ലൂസീഫറിന്റെ രണ്ടാം ഭാഗം എന്ന് ഉറപ്പാക്കി ആരാധകർ; പുതിയ അനൗൺസ്‌മെന്റിനായി കാത്തിരുന്നവർക്ക് ആകാംക്ഷ നല്കി ബിഹൈൻഡ് ദ ആക്ഷൻ വീഡിയോ പുറത്ത്; പൃഥ്വിരാജ് കിൽ ബിൽ എന്നെഴുതിയ ടി ഷർട്ട് ധരിച്ച് നിർദ്ദേശങ്ങൾ നൽകുന്ന വീഡിയോ വൈറൽ - MarunadanMalayali.com\nഎൽ, ദി ഫിനാലെ. അനൗൺസ്മെന്റ് നാളെ വൈകിട്ട് ആറിന്. കാത്തിരിക്കുക'. മോഹൻലാലിന്റെയും പൃഥ്വിരാജിന്റെയും മുരളി ഗോപിയുടെയും ഫേസ്‌ബുക്ക് പേജുകളിൽ ഇന്നലെ രാവിലെ 10ന് ഒരുമിച്ച് പ്രത്യക്ഷപ്പെട്ട പോസ്റ്റാണ് ഇത്. വലിയ പ്രതികരണമാണ് ഈ പോസ്റ്റുകൾക്ക് താഴെ ആരാധകരിൽ നിന്ന് ഉണ്ടായിരിക്കുന്നത്.\nഅത് ലൂസിഫറിന്റെ രണ്ടാം ഭാഗത്തെ കുറിച്ചുള്ളതായിരിക്കുമെന്നാണ് ആരാധകരുടെ കണക്കൂകൂട്ടൽ. ചിത്രത്തിന് രണ്ടാം ഭാഗമുണ്ടാകുമെന്ന തരത്തിലുള്ള സൂചനകൾ മുരളിഗോപിയും പൃഥ്വിരാജും നൽകിയിരുന്നു.\nഎന്നാൽ ആരാധകരുടെ പ്രതീക്ഷ വീണ്ടും ഉയർത്തിക്കൊണ്്'ലൂസിഫറി'ലെ സംഘട്ടന രംഗങ്ങളുടെ പിന്നാമ്പുറക്കാഴ്ചകൾ അണിയറപ്രവർത്തകർ പുറത്ത് വിട്ടു. ലൂസിഫർ ബിഹൈൻഡ് ദ സീൻ സെഗ്മന്റ് -1' എന്ന പേരിലിറങ്ങിയ വീഡിയോയിൽ സിനിമയിലെ ആക്ഷൻ രംഗങ്ങളുടെ ചിത്രീകരണമാണ് കാണിക്കുന്നത്.പൃഥ്വിരാജ് കിൽ ബിൽ എന്നെഴുതിയ ടി ഷർട്ട് ധരിച്ച് നിർദ്ദേശങ്ങൾ നൽകുന്ന വീഡിയോ റിലീസായി നിമിഷങ്ങൾക്കകം തന്നെ ആരാധകർ.\nപോസ്റ്റിൽ ഒളിപ്പിച്ച സർപ്രൈസ് എന്താണെന്നുള്ള ചർച്ചകൾക്ക് ചൂടേറുന്നതിനിടെയാണ് ചിത്രത്തിന്റെ പിന്നാമ്പുറക്കാഴ്ചകൾ പുറത്തിറക്കി അണിയറപ്രവർത്തകർ ആരാധകരുടെ ആകാംഷ വർധിപ്പിച്ചത്.\n200 കോടി ക്ലബ്ബിൽ ഇടംപിടിച്ച ആദ്യ മലയാളചിത്രമായ ലൂസിഫറിന്റെ രണ്ടാംഭാഗം തന്നെയാവും ആ പ്രഖ്യാപനം എന്നാണ് ഭൂരിഭാഗവും കരുതുന്നത്. പൃഥ്വിരാജ് ആദ്യമായി സംവിധാനം ചെയ്ത ലൂസിഫറിനെയും മോഹൻലാലിൻെ സ്റ്റീഫൻ നെടുമ്പള്ളിയേയുമൊക്കെ മലയാള സിനിമാ പ്രേക്ഷകർ നെഞ്ചോട് ചേർത്തതാണ്. മുരളി ഗോപിയുടെ തിരക്കഥയും പൃഥ്വിയുടെ സംവിധാനവും മോഹൻലാലും മഞ്ജുവും ഉൾപ്പെടുന്ന വൻ താരനിരകൂടി ചേർന്നപ്പോൾ അതൊരു മെഗാഹിറ്റാവുകയും ചെയ്തു.200 കോടിയിലധികം കളക്ഷൻ നേടിയ ചിത്രം ഇപ്പോഴും തിയേറ്ററുകളിൽ മുന്നേറിക്കൊണ്ടിരിക്കുകയാണ്.


Reliance Industries| 'കരാർ കൃഷിയിലേക്ക് ഇറങ്ങാൻ പദ്ധതിയില്ല; കൃഷിഭൂമി വാങ്ങില്ല': നിലപാട് വ്യക്തമാക്കി റിലയൻസ്| no plans to enter contract farming and will not purchase any agricultural land says reliance industries – News18 Malayalam\nReliance Industries| 'കരാർ കൃഷിയിലേക്ക് ഇറങ്ങാൻ പദ്ധതിയില്ല; കൃഷിഭൂമി വാങ്ങില്ല': നിലപാട് വ്യക്തമാക്കി റിലയൻസ്\nകര്‍ഷകരില് നിന്ന് റിലയന്‍സ് നേരിട്ട് ഉല്‍പന്നങ്ങള് വാങ്ങുന്നില്ല. വിതരണക്കാര് താങ്ങുവില അടിസ്ഥാനമാക്കി മാത്രമായിരിക്കും ഉല്‍പന്നങ്ങള് ശേഖരിക്കുക. കുറഞ്ഞവിലയ്ക്ക് ഉല്‍പന്നങ്ങല് വാങ്ങാനായി ദീര്‍ഘകാല കരാറുകളില് റിലയന്‍സ് ഏര്‍പ്പെട്ടിട്ടില്ലെന്നും വാര്‍ത്താക്കുറിപ്പില് പറയുന്നു.\nLast Updated : January 04, 2021, 17:27 IST\nകരാർ അല്ലെങ്കിൽ കോർപ്പറേറ്റ് കൃഷിയിൽ പ്രവേശിക്കാൻ പദ്ധതിയില്ലെന്നും കർഷകരെ ശാക്തീകരിക്കാൻ പ്രതിജ്ഞാബദ്ധമാണെന്നും റിലയൻസ് ഇൻഡസ്ട്രീസ് ലിമിറ്റഡ് (ആർ‌ഐ‌എൽ) അറിയിച്ചു. കോർപ്പറേറ്റ് അല്ലെങ്കിൽ കരാർ കൃഷിക്കായി ഒരിക്കലും കാർഷിക ഭൂമി വാങ്ങിയിട്ടില്ലെന്നും ഇനി വാങ്ങാൻ പദ്ധതിയില്ലെന്നും കമ്പനി പ്രസ്താവനയിൽ അറിയിച്ചു.\nതങ്ങളുടെ സബ്സിഡിയറിയായ റിലയൻസ് റീട്ടെയിൽ കർഷകരിൽ നിന്ന് നേരിട്ട് ഭക്ഷ്യധാന്യങ്ങൾ വാങ്ങുന്നില്ലെന്ന് ആർ‌ഐ‌എൽ പറഞ്ഞു. “സർക്കാർ നിശ്ചയിക്കുകയും നടപ്പിലാക്കുകയും ചെയ്യുന്ന താങ്ങുവില (എം‌എസ്‌പി) സംവിധാനം, അല്ലെങ്കിൽ കാർഷികോൽപ്പന്നങ്ങളുടെ ലാഭകരമായ പ്രതിഫല വിലയ്‌ക്കുള്ള മറ്റേതെങ്കിലും സംവിധാനം എന്നിവ കർശനമായി പാലിക്കാൻ ഞങ്ങൾ ഞങ്ങളുടെ വിതരണക്കാരോട് നിർബന്ധം പിടിക്കും” -റിലയൻസ് പ്രസ്താവനയിൽ പറഞ്ഞു.\nAlso Read- പ്രതിഷേധങ്ങളുടെ പേരിൽ മഹത്തായ വ്യവസായ സ്ഥാപനങ്ങളും ആസ്തികളും തകർത്താൽ ഇന്ത്യക്ക് വളരാൻ കഴിയുമോ?\nകർഷകരിൽ നിന്ന് അന്യായമായ നേട്ടം നേടുന്നതിനായി ഒരിക്കലും ദീർഘകാല സംഭരണ കരാറുകളിൽ കമ്പനി ഏർപ്പെട്ടിട്ടില്ലെന്നും വിതരണക്കാർ ന്യായമായ വിലയേക്കാൾ കുറഞ്ഞ വിലയ്ക്ക് കർഷകരിൽ നിന്ന് വാങ്ങാൻ ശ്രമിച്ചിട്ടില്ലെന്നും അത് ഒരിക്കലും ചെയ്യില്ലെന്നും കമ്പനി പറഞ്ഞു.\nകാർഷിക ഉൽ‌പ്പന്നങ്ങൾക്കും ചരക്കുകൾക്കുമായി വിപണി ഉദാരവൽക്കരിക്കാൻ ശ്രമിക്കുന്ന പുതിയ കാർഷിക നിയമങ്ങൾക്കെതിരെ പ്രതിഷേധിക്കുന്ന കർഷകർ സമീപ ദിനങ്ങളിൽ 500 ഓളം മൊബൈൽ ടവറുകളും ടെലികോം ഉത്പന്നങ്ങളും പഞ്ചാബിൽ നശിപ്പിച്ചതായാണ് റിപ്പോർട്ടുകൾ.\nAlso Read- കർഷക പ്രതിഷേധത്തിനിടെ ടെലികോം ടവറുകൾ തകർക്കലും ചൈനയുടെ 5G പദ്ധതികളും\nടവറുകൾ നശിപ്പിച്ചതിനെതിരെ പഞ്ചാബ്- ഹരിയാന ഹൈക്കോടതിയിൽ റിട്ട് ഹർജി നൽകിയിട്ടുണ്ട്. തങ്ങളുടെ ജീവനക്കാരെയും സ്വത്തുക്കളെയും നശീകരണ പ്രവർത്തനങ്ങളിൽ നിന്ന് സംരക്ഷിക്കാൻ ഉചിതമായ ഉത്തരവ് പുറപ്പെടുവിക്കണമെന്ന് ഹൈക്കോടതിയോട് ആവശ്യപ്പെട്ടു. ചില നിക്ഷിപ്ത താൽപ്പര്യക്കാരും ബിസിനസ്സ് എതിരാളികളുമാണ് അക്രമത്തിന് പിന്നിലെന്ന് കമ്പനി അറിയിച്ചു.\nനവംബറിൽ ചില കർഷകർ പഞ്ചാബിന്റെ ചില ഭാഗങ്ങളിലുള്ള റിലയൻസ് ഫ്രഷ് സ്റ്റോറുകൾ അടപ്പിച്ചിരുന്നു. പുതിയ നിയമങ്ങൾ കോർപ്പറേറ്റ് ചൂഷണത്തിന് വഴിയൊരുക്കുമെന്നും അവരുടെ സ്ഥാപനങ്ങൾ വൻകിട സ്ഥാപനങ്ങൾ തട്ടിയെടുക്കുമെന്നും ചില കർഷകർ ഭയപ്പെടുന്നു.\nAlso Read- വൻകിട വ്യവസായങ്ങളോടുളള ശത്രുത അവസാനിപ്പിക്കേണ്ട കാലം അതിക്രമിച്ചു\nനവംബർ 26 മുതൽ ആയിരക്കണക്കിന് കർഷകർ, പ്രത്യേകിച്ച് പഞ്ചാബ്, ഹരിയാന എന്നിവിടങ്ങളിൽ നിന്നുള്ളവർ ഡൽഹി അതിർത്തിയിൽ സമരം തുടരുകയാണ്. മൂന്ന് കാർഷിക നിയമങ്ങളും പൂർണമായും പിൻവലിക്കണമെന്നും എംഎസ്പി സമ്പ്രദായം ഇല്ലാതാക്കില്ലെന്ന് ഉറപ്പ് നൽകണമെന്നും കർഷകർ ആവശ്യപ്പെടുന്നു.\nകേന്ദ്രസർക്കാരും കർഷക യൂണിയൻ നേതാക്കളും തമ്മിലുള്ള ഒന്നിലധികം ചർച്ചകൾ തീരുമാനമാകാതെ പിരിഞ്ഞു. പുതിയ കാർഷിക പരിഷ്കരണ നിയമങ്ങൾ താങ്ങുവില സംവിധാനത്തെയും കോർപ്പറേറ്റ് കൃഷിയെയും തകർക്കുമെന്ന് പ്രതിഷേധിക്കുന്ന കർഷകർ ഭയപ്പെടുന്നു. എന്നാൽ, ഈ പരിഷ്കാരങ്ങൾ കർഷകർക്ക് ഗുണം ചെയ്യുമെന്നാണ് കേന്ദ്രസർക്കാർ അഭിപ്രായപ്പെടുന്നത്.\nAlso Read- കർഷക സമരം 'കൃത്രിമ പ്രതിഷേധം' ആയി മാറുന്നത് എന്തുകൊണ്ട്?\nകേന്ദ്ര സർക്കാരും കർഷക യൂണിയനുകളും ജനുവരി 4ന് അടുത്ത ചർച്ച നടത്താൻ തീരുമാനിച്ചിട്ടുണ്ട്. വൈദ്യുതി നിയമവും വിളപ്പെടുപ്പിന് ശേഷം കളകൾ കത്തിക്കുന്നതും സംബന്ധിച്ച വിഷയങ്ങളിൽ കേന്ദ്രവും കർഷക യൂണിയനുകളും സമവായത്തിലെത്തിയെങ്കിലും താങ്ങുവിലയുമായി ബന്ധപ്പെട്ട നിയമപരമായ ഉറപ്പു നൽകൽ, കാർഷിക നിയമങ്ങൾ പിൻവലിക്കൽ എന്നിവയിൽ യോജിപ്പിലെത്തിയിരുന്നില്ല.\nDisclosure: Reliance Industries Ltd. is the sole beneficiary of Independent Media Trust which controls Network18 Media & Investments Ltd\nFirst published: January 04, 2021, 11:18 IST\nFarm Lawsfarmers protestRelianceReliance Industries


സുബൈർ വധക്കേസ്; മൂന്ന് പേർ പിടിയിൽ - Janayugom Online\nസുബൈർ വധക്കേസ്; മൂന്ന് പേർ പിടിയിൽ\nപാലക്കാട്ടെ എസ്ഡിപിഐ പ്രവർത്തകൻ സുബൈർ വധക്കേസിൽ മൂന്ന് പേർ പിടിയിൽ. കൊലപാതകത്തിൽ നേരിട്ട് പങ്കുള്ളവരെന്ന് കരുതുന്നവരാണ് പിടിയിലായത്. പിടിയിലായവരെ രഹസ്യ കേന്ദ്രത്തിൽ ചോദ്യം ചെയ്യുകയാണ്.\nസുബൈർ വധക്കേസിൽ എല്ലാ പ്രതികളെയും തിരിച്ചറിഞ്ഞതായി എഡിജിപി വിജയ് സാഖറെ അറിയിച്ചിരുന്നു. തുടരന്വേഷണത്തിന്റെ വഴിയേ പ്രതികളെകുറിച്ച് വെളിപ്പെടുത്തുമെന്നും അദ്ദേഹം പറഞ്ഞിരുന്നു. ഇതിനിടെ ശ്രീനിവാസൻ കൊലക്കേസിൽ പ്രതികളെ കുറിച്ച് കൃത്യമായ സൂചന ലഭിച്ചിട്ടുണ്ടെന്നും എഡിജിപി വ്യക്തമാക്കിയിരുന്നു.\nസിസിടിവി ദൃശ്യങ്ങൾ കേന്ദ്രീകരിച്ചുള്ള അന്വേഷണത്തിൽ വലിയ പുരോഗതിയുണ്ടായിട്ടുണ്ട്. നാല് ടീമുകളെയാണ് പ്രതികളെ പിടിക്കാനായി നിയോഗിച്ചിരിക്കുന്നത്. പ്രതികളെ വൈകാതെ പിടികൂടുമെന്നും എഡിജിപി മാധ്യമങ്ങളോട് പ്രതികരിച്ചു.\nEnglish summary;Zubair murder case; Three arrested


സഅദിയ്യ: ജലാലിയ്യ ദിക്ര് ഹല്‍ഖ നാളെ | Sa-adiya\nസഅദിയ്യ: ജലാലിയ്യ ദിക്ര് ഹല്‍ഖ നാളെ\nPosted on October 7, 2017 by Saadiya\nദേളി: ജാമിഅ സഅദിയ്യയില് മാസന്തോറും നടന്ന് വരുന്ന ജാലാലിയ്യ ദിക്ര് ഹല്‍ഖ ഒക്ടോബര് 8 ഞായറാഴ്ച വൈകുന്നേരം ജലാലിയ്യ ഓഡിറ്റോറിയത്തില് നടക്കും.\nമഗ്‌രിബ് നിസ്‌കാരാനന്തരം നൂറുല് ഉലമ എം.എ ഉസ്താദ് മഖ്ബറ സിയാറത്ത്, തുടര്‍ന്ന് നടക്കുന്ന ജലാലിയ്യ ദിക്ര് ഹല്‍ഖയ്ക്ക് സയ്യിദ് സൈനുല് ആബിദീന് മുത്തുക്കോയ തങ്ങള് കണ്ണവം, എ.പി അബ്ദുള്ള മുസ്‌ലിയാര് മാണിക്കോത്ത്, സ്വാലിഹ് സഅദി തളിപ്പറമ്പ, തുടങ്ങിയവര് നേതൃത്വം നല്‍കും.\nസയ്യിദ് ഇസ്മായില് ഹാദി തങ്ങള്, സയ്യിദ് ജലാലുദ്ദീന് കാമില് സഖാഫി ആദൂര്, കെ കെ ഹുസൈന് ബാഖവി,കുട്ടശ്ശേരി അബ്ദുള്ള ബാഖവി, മുഹമ്മദലി സഖാഫി തൃക്കരിപ്പൂര്, സൈദലവി ഖാസിമി, അബ്ദുല് ലത്ത്വീഫ് സഅദി കൊട്ടില,പള്ളങ്കോട് അബ്ദുല് ഖാദിര് മദനി, എം.എ അബ്ദുല് വഹാബ് തൃക്കരിപ്പൂര്, അബ്ദുല് കരീം സഅദി ഏണിയാടി, ശറഫുദ്ദീന് സഅദി പുളിയംപറമ്പ്, അബ്ദുല് ഗഫാര് സഅദി രണ്ടത്താണി,എസ്.എ അബ്ദുല് ഹമീദ് മൗലവി ആലമ്പാടി, ഇസ്മാഈല് സഅദി പാറപ്പള്ളി, ശാഫി ഹാജി കീഴൂര്, ഇബ്രാഹിം സഅദി വിട്ടല്, ഹാഫിള് അഹ്മദ് സഅദി ചേരൂര്, കെ എസ് മുഹമ്മദ് മുസ്തഫ, ഫാസില് സഅദി മലപ്പുറം, ഉസ്മാന് സഅദി കോട്ടപ്പുറം, അബ്ദുല്ല സഅദി ചീയ്യൂര്, സുബൈര് സഅദി മധൂര് തുടങ്ങിയവര് സംബന്ധിക്കും.\nഉച്ചക്ക് രണ്ട് മണിക്ക് ബനാത്ത് ഓഡിറ്റോറിയത്തില് നടക്കുന്ന സ്ത്രീകള്‍ക്കുള്ള പ്രത്യേക കുടുംബ ക്ലാസ്സിന് കെ. പി ഹുസൈന് സഅദി നേതൃത്വം നല്‍കും.


Emalayalee.com - ഡല്‍ഹിയില് ഭൂചലനം; തീവ്രത 4.6 രേഖപ്പെടുത്തി\nന്യൂഡല്‍ഹി: ഡല്‍ഹിയിലും സമീപപ്രദേശങ്ങളിലും ഭൂചലനം. വെള്ളിയാഴ്ച രാത്രി 9.08നാണ് റിക്ടര് സ്‌കെയിലില് 4.6 തീവ്രത രേഖപ്പെടുത്തിയ ഭൂചലനം അനുഭവപ്പെട്ടത്. ഹരിയാനയിലെ റോഹ്താക്കില് നിന്ന് 16 കിലോമീറ്റര് കിഴക്ക്-തെക്കുകിഴക്കായാണ് ഭൂചനത്തിന്റെ പ്രഭവ കേന്ദ്രമെന്ന് നാഷണല് സെന്റര് ഫോര് സീസ്മോളജി അറിയിച്ചു. നാശനഷ്ടങ്ങളോ ആളപായമോ റിപ്പോര്‍ട്ട് ചെയ്തിട്ടില്ല.


Vigilance- Milma parchasing deal | കിലോയ്ക്ക് 233 രൂപയ്ക്ക് ലഭ്യമാകുമായിരുന്ന പാൽപ്പൊടി പർച്ചേസ് ചെയ്തത് 306 രൂപയ്ക്ക്; 273 മെട്രിക് ടൺ പാൽപ്പൊടി വാങ്ങിയപ്പോൾ വന്ന നഷ്ടം രണ്ടു കോടിയിലേറെ രൂപയും; പഞ്ചാബിൽ നിന്ന് എന്ന പേരിൽ എത്തിച്ചത് ചെന്നൈയിൽ നിന്നും; ഫെബ്രുവരിയിലെ വിവാദ ഇടപാടിൽ സമഗ്ര അന്വേഷണം നടത്താൻ ഉറച്ച് വകുപ്പ് മന്ത്രി; വിജിലൻസ് അന്വേഷണം തേടി മുഖ്യമന്ത്രിക്ക് കത്ത് നൽകിയതായി മന്ത്രി രാജു മറുനാടനോട്; വിവാദ പാൽപ്പൊടി ഇടപാടിൽ ഇനി മിൽമ നേരിടേണ്ടത് വിജിലൻസ് അന്വേഷണം - MarunadanMalayalee.com\nകിലോയ്ക്ക് 233 രൂപയ്ക്ക് ലഭ്യമാകുമായിരുന്ന പാൽപ്പൊടി പർച്ചേസ് ചെയ്തത് 306 രൂപയ്ക്ക്; 273 മെട്രിക് ടൺ പാൽപ്പൊടി വാങ്ങിയപ്പോൾ വന്ന നഷ്ടം രണ്ടു കോടിയിലേറെ രൂപയും; പഞ്ചാബിൽ നിന്ന് എന്ന പേരിൽ എത്തിച്ചത് ചെന്നൈയിൽ നിന്നും; ഫെബ്രുവരിയിലെ വിവാദ ഇടപാടിൽ സമഗ്ര അന്വേഷണം നടത്താൻ ഉറച്ച് വകുപ്പ് മന്ത്രി; വിജിലൻസ് അന്വേഷണം തേടി മുഖ്യമന്ത്രിക്ക് കത്ത് നൽകിയതായി മന്ത്രി രാജു മറുനാടനോട്; വിവാദ പാൽപ്പൊടി ഇടപാടിൽ ഇനി മിൽമ നേരിടേണ്ടത് വിജിലൻസ് അന്വേഷണം\nതിരുവനന്തപുരം: കഴിഞ്ഞ ഫെബ്രുവരിയിൽ നടന്ന പാൽപ്പൊടി ഇടപാടിൽ മിൽമയ്ക്ക് രണ്ടു കോടിയിലേറെ രൂപ നഷ്ടം വന്ന സംഭവത്തിൽ വിജിലൻസ് അന്വേഷണം വരും. പാൽപ്പൊടി ഇടപാടിൽ അഴിമതി നടന്നതായി ബോധ്യം വന്നതിനെ തുടർന്നാണ് ഫെബ്രുവരിയിലെ പാൽപ്പൊടി ഇടപാടിനെക്കുറിച്ച് വിജിലൻസ് അന്വേഷണത്തിനു തീരുമാനം വന്നത്. പാൽപ്പൊടി ഇടപാടിൽ മിൽമയ്ക്ക് രണ്ടു കോടിയിലേറെ നഷ്ടം വന്ന വാർത്തകൾ തുടർച്ചയായി മറുനാടൻ റിപ്പോർട്ട് ചെയ്ത കാര്യം ശ്രദ്ധയിൽപ്പെടുത്തിയപ്പോഴാണ് ഇടപാട് സംബന്ധിച്ച് വിജിലൻസ് അന്വേഷണം തേടി മുഖ്യമന്ത്രിക്ക് കത്ത് നൽകിയതായി വകുപ്പ് മന്ത്രി കെ.രാജു അറിയിച്ചത്. പാൽപ്പൊടി ഇടപാടും അതുമായി വന്ന വാർത്തകളും പരാതിയുമൊക്കെ ശ്രദ്ധയിൽപ്പെട്ടിട്ടുണ്ട്. ഇടപാടിൽ വിജിലൻസ് അന്വേഷണം ആവശ്യപ്പെട്ടു മുഖ്യമന്ത്രിക്ക് കത്ത് നൽകിയിട്ടുണ്ട്. പാൽപ്പൊടി ഇടപാടിനെക്കുറിച്ച് പരാതി വന്നിരുന്നു. ഇതിനെ തുടർന്നാണ് പാൽപ്പൊടി ഇടപാട് വിജിലൻസ് അന്വേഷണത്തിനു വിധേയമാക്കണമെന്നു ആവശ്യപ്പെട്ടു മുഖ്യമന്ത്രിക്ക് കത്ത് നൽകിയത്. വിജിലൻസ് അന്വേഷണത്തിനു ഉത്തരവിടേണ്ടത് മുഖ്യമന്ത്രി പിണറായി വിജയനാണ്. അതിനാൽ ഇത് സംബന്ധമായ കത്ത് മുഖ്യമന്ത്രിക്ക് കൈമാറിയിട്ടുണ്ട്-മന്ത്രി മറുനാടനോട് പറഞ്ഞു.\nമന്ത്രിയുടെ തീരുമാനത്തോടെ പാൽപ്പൊടി ഇടപാടുമായി ബന്ധപ്പെട്ടു മിൽമയിൽ നിൽക്കുന്ന പ്രതിസന്ധി രൂക്ഷമാവുകയാണ്. പാൽപ്പൊടി ഇടപാടിൽ രണ്ടു കോടിയിലേറെ രൂപയുടെ അഴിമതി നടന്നെന്ന മറുനാടൻ വാർത്തകൾ മിൽമയിൽ കോളിളക്കമുണ്ടാക്കിയിരുന്നു. എൻസിഡിഎഫ്‌ഐ വഴി എത്തിക്കേണ്ട പാൽപ്പൊടി പഞ്ചാബിലെ സ്വകാര്യ ഡയറിയിൽ നിന്നാണു എത്തിച്ചത് എന്നും ഇതിൽ രണ്ടു കോടിയുടെ അഴിമതി നടന്നുവെന്നുമാണ് മറുനാടൻ വാർത്ത പുറത്ത് വിട്ടത്. എൻസിഡിഎഫ്‌ഐ വഴി കിലോയ്ക്ക് 233 രൂപയ്ക്ക് ലഭ്യമാകുമായിരുന്ന പാൽപ്പൊടി 306 രൂപയ്ക്കാണ് മിൽമ വാങ്ങിയത്. 273 മെട്രിക് ടൺ പാൽപ്പൊടി വാങ്ങിയപ്പോൾ വന്ന നഷ്ടം രണ്ടു കോടിയിലേറെ രൂപയെന്നുമുള്ള വാർത്തയാണ് മറുനാടൻ പുറത്ത് വിട്ടത്. സ്വകാര്യ ഡയറിയായ പഞ്ചാബിലെ നാരായണ അഗ്രോ ഫുഡ്‌സിൽ നിന്നും പാൽപ്പൊടിക്ക് കരാർ ആക്കിയപ്പോൾ അത് എത്തിച്ചത് ചെന്നൈയിലെ ഏജന്റായ ജയലീല ഇംപക്‌സ് എന്ന ബ്രോക്കർ. പാൽപ്പൊടി ചെന്നൈയിൽ നിന്നും വന്നപ്പോൾ അത് പഞ്ചാബിൽ നിന്നും എത്തിച്ചു എന്ന പേരിൽ ട്രാൻസ്‌പോർട്ടേഷൻ ചാർജ് ഇനത്തിലും വൻ വെട്ടിപ്പ് നടന്നതായി മറുനാടൻ ചൂണ്ടിക്കാട്ടിയിരുന്നു. ഈ വാർത്തയാണ് മിൽമയുടെ അകത്തളങ്ങൾ പ്രക്ഷുബ്ധമാക്കിയത്.\nകേന്ദ്രീകൃത സംവിധാനത്തിൽ നിന്ന് വാങ്ങിയാൽ പാൽ പൊടി കിലോയ്ക്ക് 233 രൂപ; പഞ്ചാബിലെ സ്വകാര്യ ഡയറിയായ നാരായാണ അഗ്രോ ഫുഡിൽ നിന്ന് വാങ്ങിയത് കിലോയ്ക്ക് 306 രൂപയ്ക്ക്; ലോഡ് എത്തിച്ചത് ചെന്നൈയിലെ ജയലീല ഇംപക്‌സ് എന്ന ബ്രോക്കറും; ട്രാൻസ്‌പോർട്ടേഷൻ ചാർജ് എഴുതി എടുത്തത് പഞ്ചാബിൽ നിന്നുള്ളതും; കേരളം കണി കണ്ടുണരുന്ന നന്മയ്ക്ക് വന്ന നഷ്ടം രണ്ടു കോടി; അടിക്കടി പാൽവില കൂട്ടി ജനങ്ങളെ കൊള്ളയടിക്കുന്ന മിൽമയിൽ നടന്നത് അഴിമതിയുടെ പർച്ചേസ് ഓർഡർ തട്ടിപ്പ്\nമറുനാടൻ വാർത്ത നൽകിയപ്പോൾ മറുനാടന് നൽകിയ വിശദീകരണത്തിൽ മിൽമ പറഞ്ഞത് എൻസിഡിഎഫ്‌ഐ ഫെഡറേഷനുകളിൽ പാൽപ്പൊടിക്ക് വിലകൂടിയതിനാലാണ് സ്വകാര്യ ഡയറിയിൽ നിന്ന് പാൽപ്പൊടി എടുത്തത് എന്നായിരുന്നു. ആ ഘട്ടത്തിൽ ഫെഡറേഷനിൽ കിലോഗ്രാമിന് 233 രൂപയ്ക്ക് വിലയ്ക്ക് പാൽപ്പൊടി ലഭ്യമായിരുന്നു എന്ന് മറുനാടൻ വാർത്തയിൽ ചൂണ്ടിക്കാട്ടിയിരുന്നു. അതിനു മിൽമ വിശദീകരണം നൽകിയില്ല. ചെന്നൈ എജന്റ്‌റ് പഞ്ചാബിൽ നിന്നും പാൽപ്പൊടി എത്തിച്ചു എന്ന് പറഞ്ഞതിനാലാണ് പഞ്ചാബ് മുതലുള്ള പാൽപ്പൊടി ചാർജ് നൽകിയത് എന്നാണ് മിൽമ പറഞ്ഞത്. ഇ വേ ബില്ലിൽ ചെന്നൈയിൽ നിന്നാണ് എന്ന് വ്യക്തമാക്കിയത് ചൂണ്ടിക്കാട്ടിയപ്പോൾ അതിനും തൃപ്തികരമായ വിശദീകരണം മിൽമയിൽ നിന്നും വന്നില്ല.\nപാൽപ്പൊടി ഇടപാടിൽ മിൽമ രണ്ടു കോടിയുടെ അഴിമതി നടത്തി എന്ന മറുനാടൻ തുടർ വാർത്തകളെ തുടർന്ന് മിൽമ എംഡി പ്രശ്‌നത്തിൽ ഇടപെട്ടിരുന്നു. പാൽപ്പൊടി ഇടപാടിൽ അഴിമതി നടന്നോ എന്ന കാര്യം അന്വേഷിച്ച് വകുപ്പ് മന്ത്രി കെ.രാജുവിന് റിപ്പോർട്ട് നൽകുമെന്ന് മിൽമ എംഡി ഡോ.പാട്ടീൽ സുയോഗ് സുഭാഷ് റാവു മറുനാടനോട് പ്രതികരിച്ചിരുന്നു. പാൽപ്പൊടി എൻസിഡിഎഫ്ഐ വഴിയാണോ വാങ്ങിയത് എന്നും അത് ചെന്നൈയിൽ നിന്നാണോ പഞ്ചാബിൽ നിന്നാണോ എത്തിച്ചത് എന്നതിനെ സംബന്ധിച്ചുമുള്ള റിപ്പോർട്ടും വകുപ്പ് മന്ത്രിക്ക് കൈമാറുമെന്ന് മിൽമ എംഡി പറഞ്ഞിരുന്നു. ഇതോടെ ഉദ്യോഗസ്ഥർ സമ്മർദ്ദത്തിലായിരുന്നു. ഒരിക്കലും പൊന്തിവരില്ലെന്ന് കരുതിയ അഴിമതിയാണ് തുടരൻ റിപ്പോർട്ടുകൾ വഴി മറുനാടൻ പുറത്തുകൊണ്ട് വന്നത്. ഗത്യന്തരമില്ലാതായതോടെയാണ് എംഡി അന്വേഷണത്തിന്നിറങ്ങുകയും അന്വേഷണ റിപ്പോർട്ട് മന്ത്രിക്ക് കൈമാറുകയും ചെയ്തത്. മിൽമ അഴിമതിയെക്കുറിച്ച് മറുനാടൻ റിപ്പോർട്ടുകൾ പുറത്തു വിട്ടപ്പോൾ കേരള സഹകരണ വേദി അഴിമതി അന്വേഷിക്കണം എന്നാവശ്യപ്പെട്ടു മുഖ്യമന്ത്രിക്ക് പരാതി നൽകിയിരുന്നു. സമഗ്ര വിജിലൻസ് അന്വേഷണം വേണമെന്ന് ആവശ്യപ്പെട്ടാണ് സഹകരണവേദി മുഖ്യമന്ത്രിക്കും വകുപ്പ് മന്ത്രിക്കും പരാതി നൽകിയത്.\nപാൽപ്പൊടി ആവശ്യമെങ്കിൽ പാൽപ്പൊടി വാങ്ങണം. ഇത് കേരളത്തിനു പുറത്ത് നിന്ന് തന്നെ വാങ്ങണം. മിൽമ സഹകരണ സെക്ടറിൽ ആയതിനാൽ സഹകരണ സെക്ടറിൽ നിന്നോ മറ്റു സർക്കാരുകളിൽ നിന്നോ മിൽമയ്ക്ക് പാൽപ്പൊടി സംഭരിക്കാം. പക്ഷെ ഇത് അഴിമതി നടത്താൻ വേണ്ടി സ്വകാര്യ ഡയറിയിൽ നിന്നാണ് വാങ്ങിയിരിക്കുന്നത്. സ്വകാര്യ ഡയറിയിൽ നിന്നും പാൽപ്പൊടി വാങ്ങുന്ന ഒരു രീതി മിൽമയിൽ നിലവിലില്ല. പാൽപ്പൊടിക്ക് ദൗർലഭ്യമുണ്ടെന്നു വരുത്തി എൻസിഡിഎഫ്‌ഐ വഴി പാൽപ്പൊടി എത്തിക്കുന്നു എന്ന് പറഞ്ഞു 273 മെട്രിക് ടൺ പാൽപ്പൊടി നാരായണ അഗ്രോ ഫുഡ്‌സ് പ്രൈവറ്റ് ലിമിറ്റഡ് എന്ന പഞ്ചാബിലുള്ള സ്ഥാപനത്തിൽ നിന്നും കേരളത്തിലുള്ള മൂന്നു യൂണിയനിലേക്കും എൻസിഡിഎഫ്‌ഐ വഴി പർച്ചേസ് ചെയ്തു എന്നാണ് വരുത്തി തീർക്കുന്നത്. തിരുവനന്തപുരം, എറണാകുളം, മലബാർ റീജിയണലുകളിലേക്കാണ് പാൽപ്പൊടി ഇടപാട് നടന്നിരിക്കുന്നത്. പഞ്ചാബിലുള്ള നാരായണ അഗ്രോ ഫുഡ്‌സ്‌പ്രൈവറ്റ് ലിമിറ്റഡ് എന്ന സ്ഥാപനത്തിൽ നിന്നാണ് ഇതിന്റെ വരവ്. എന്നാൽ ഇത് സപ്ലൈ ചെയ്തിരിക്കുന്നത് ജയലീല ഇംപക്‌സ് പ്രൈവറ്റ് ലിമിറ്റഡ് എന്ന ചെന്നൈയിലുള്ള എജന്റ്‌റ് ആണ് സപ്ലൈ ചെയ്തിരിക്കുന്നത്. ഇവർ ഒരു ബ്രോക്കർ ആണ്. ഒരു കിലോയ്ക്ക് 306 രൂപയ്ക്ക് ആണ് ഇതിന്റെ സപ്ലൈ നടന്നിരിക്കുന്നത്.പക്ഷെ മറ്റൊരു മെയിലിൽ വേറൊരു ഇടപാടിൽ യഥാർത്ഥ വില കാണിക്കുന്നുണ്ട്. ഒരു കിലോയ്ക്ക് 233 രൂപയാണ് ഇത്. ഒരു കിലോയ്ക്ക് 75 രൂപയുടെ വ്യത്യാസമാണ് വന്നിരിക്കുന്നത്. എൻസിഡിഎഫ്‌ഐ ട്രേഡിങ് വെബ്സൈറ്റിൽ കേരള കോ-ഓപ്പറെറ്റീവ് മിൽക്ക് മാർക്കറ്റിങ് ഫെഡറേഷൻ ഇങ്ങനെ പാൽപ്പൊടി വാങ്ങിയതായോ നാരായണ അഗ്രോ ഫുഡ്‌സ് സപ്ലൈ ചെയ്തതായോ ഒരു വിവരവും നൽകിയിട്ടില്ല. ജനുവരി ഒന്ന് മുതലുള്ള സകല പർച്ചേസ് എടുത്താലും ഇത് കാണാൻ കഴിയില്ല. എൻസിഡിഎഫ്‌ഐയ്ക്ക് പ്രൈവറ്റ് ഡയറിയിൽ നിന്നോ പ്രൈവറ്റ് എജന്റിൽ നിന്നോ പാൽപ്പൊടി വാങ്ങാൻ അവകാശമില്ല.\nപഞ്ചാബിൽ നിന്നും പാൽപ്പൊടി എത്തിക്കുന്നു എന്ന പേരിൽ പർച്ചേസ് ഓർഡർ ഉണ്ടാക്കി പാൽപ്പൊടി എത്തിച്ചത് ചെന്നൈയിൽ നിന്നാണ്. പഞ്ചാബിൽ നിന്നും എത്തിക്കുന്നു എന്ന് വരുത്തിത്തീർത്ത് ട്രാൻസ്‌പോർട്ടേഷൻ ചാർജ് വാങ്ങുന്നത് പഞ്ചാബ് മുതലുള്ളത്. ട്രാൻസ്‌പോർട്ടെഷൻ ബില്ലിൽ ഇത് വ്യക്തമാണ്. പഞ്ചാബ് മുതലുള്ള ട്രാൻസ്‌പോർട്ടേഷൻ ചാർജ് വാങ്ങിയപ്പോൾ പാൽപ്പൊടി വന്നത് ചെന്നൈയിൽ നിന്നുമാണ്. ബില്ലിൽ ചെന്നൈയിൽ നിന്നും വന്ന ദൂരമാണ് രേഖപ്പെടുത്തിയിരിക്കുന്നത്. പഞ്ചാബിൽ നിന്നാണ് വരുന്നത് എങ്കിൽ ക്രോസ് ചെയ്തു വരുന്ന ചെക്ക് പോസ്റ്റുകളുടെ വിവരം ലഭിക്കും. അതൊന്നും വന്നിട്ടുമില്ല. പാൽപ്പൊടി ഇടപാടിൽ അടിതൊട്ടു മുടിവരെ അഴിമതിയാണ്. പാൽപ്പൊടി ഇടപാട് ഇത് തന്നെയാണ് വെളിച്ചത്തുകൊണ്ടുവരുന്നത്.


Jappan – Media Mangalam\nസോൾ: ഉത്തര കൊറിയയുടെ അന്തർവാഹിനിയിൽ നിന്ന് വിക്ഷേപിച്ച ബാലിസ്റ്റിക് മിസൈൽ ജപ്പാൻ തീരത്ത് പതിച്ചുവെന്ന് ദക്ഷിണ കൊറിയൻ സൈന്യം. ലോകത്തിലെ ഏറ്റവും ശക്തമായ ആയുധം എന്ന് വിശേഷിപ്പിച്ചുകൊണ്ട്…\nജപ്പാനിലെ പുതിയ പ്രധാനമന്ത്രി ഫുമിയോ കിഷിഡ; ജപ്പാനിത് 100 മത്തെ പ്രധാനമന്ത്രി\nടോക്ക്യോ: ജപ്പാനിലെ പുതിയ പ്രധാനമന്ത്രിയായി ഫുമിയോ കിഷിഡയെ തെരഞ്ഞെടുത്തു. പാർലമെന്റാണ് വോട്ടിട്ട് പുതിയ പ്രധാനമന്ത്രിയെ തെരഞ്ഞെടുത്തത്. ഭരണകക്ഷിയായ ലിബറൽ ഡെമോക്രാറ്റിക് പാർട്ടിയിൽ നടന്ന മത്സരത്തിൽ താരോ കോനോയൊ…\nപൊതുജനരോക്ഷം; രാജകുടുംബത്തിന്റെ സഹായവും വേണ്ടെന്ന് വച്ച് ജപ്പാൻ രാജകുമാരി\nടോക്യോ: ജപ്പാനിലെ മുൻ ഭരണാധികാരി അകിഹിതോയുടെ ചെറുമകൾ മകോ രാജകുമാരി തനിക്ക് അർഹമായിട്ടുള്ള 13.5 ലക്ഷം അമേരിക്കൻ ഡോളർ പൊതുജന രോക്ഷത്തെ തുടർന്ന് വേണ്ടെന്ന് വച്ചു. തന്റെ…\nലോകത്തില് ജീവിച്ചിരിക്കുന്നവരില് ഏറ്റവും പ്രായം കൂടുതലുള്ള ഇരട്ടസഹോദരിമാര് ഗിന്നസ് വേള്‍ഡ് റെക്കോര്‍ഡില് എത്തി. 107 വയസും 300 ദിവസവുമാണ് ഈ ജാപ്പനീസ് സഹോദരിമാരുടെ പ്രായം.അന്തരിച്ച ജാപ്പനീസ് ഇരട്ട…\nനൂഡിൽസ് ഫ്‌ളേവർ സോഡ അവതരിപ്പിച്ച് ജപ്പാൻ കമ്പനി; അമ്പരന്ന് ഭക്ഷണ പ്രേമികൾ\nവേറിട്ട രുചികൾ കണ്ടെത്താനും പരീക്ഷിക്കാനും എന്നും ഭക്ഷണപ്രേമികൾക്ക് താല്പര്യമുള്ള കാര്യമാണ്. ഓരോ സമയത്തും രുചിയിൽ വ്യത്യസ്തത കൊണ്ട് വരാനും മിക്ക കമ്പനികളും ശ്രമിക്കാറുമുണ്ട്. അത് പിന്നീട് ട്രെൻഡ്…\nവിതരണം നിർത്തിവച്ചിരുന്ന ബാച്ചിലെ വാക്‌സിൻ സ്വീകരിച്ചു; ജപ്പാനിൽ രണ്ട് പേർ മരിച്ചു ; മൊഡേണ വാക്‌സിൻ വിതരണം നിർത്തിവെച്ചത് ലോഹത്തിന്റെ സാന്നിധ്യം കണ്ടെത്തിയതിനെ തുടർന്ന്\nടോക്കിയോ : ജപ്പാനിൽ വിതരണം നിർത്തി വെച്ചിരുന്ന വാക്‌സിൻ സ്വീകരിച്ച രണ്ടുപേർ മരിച്ചു. ജപ്പാൻ ആരോഗ്യ മന്ത്രാലയം പുറത്ത് വിട്ട റിപ്പോർട്ടിലാണ് ഇവർക്ക് മൊഡേണ വാക്‌സിൻ നൽകിയിരുന്നതായി…\nവെല്ലുവിളികളെ നേരിടുന്ന ജപ്പാൻ…\nജപ്പാൻ : ശാസ്ത്രസാങ്കേതിക വിദ്യയിൽ ഏറെ മുന്നിട്ട് നിൽക്കുന്ന രാജ്യമാണ് ജപ്പാൻ. അവിടെ നടന്ന ഒളിംപിക്‌സും അത് സാക്ഷ്യപ്പെടുത്തുന്നു. ഏത് കാര്യത്തിനും വളരെ ശ്രദ്ധയോടെയാണ് അവർ ഒരുങ്ങുന്നത്.…\nചൈനയ്‌ക്കെതിരെ രൂക്ഷ വിമർശനവുമായി ജി7ഉച്ചകോടി\nലണ്ടൻ: ചൈനയ്‌ക്കെതിരെ രൂക്ഷ വിമർശനവുമായി ജി7ഉച്ചകോടി. തെക്കൻ ചൈനാ കടലിലെ സൈനിക വിന്യാസത്തിനെതിരെ മുന്നറിയിപ്പ് നൽകിയ ലോകരാജ്യങ്ങൾ അയൽ രാജ്യങ്ങളോടും ഹോങ്കോംഗിനോടും ചൈന കാണിക്കുന്ന…\nജപ്പാനില് കൊറോണ വൈറസിന്റെ പുതിയ വകഭേദം കണ്ടെത്തി\nടോക്കിയോ: ബ്രസീലില് നിന്ന് ജപ്പാനിലെത്തിയ യാത്രക്കാരില് കൊറോണ വൈറസിന്റെ പുതിയ വകഭേദം കണ്ടെത്തിയെന്ന് ജപ്പാന് ആരോഗ്യമന്ത്രാലയം.വിമാനത്താവളത്തില് വെച്ച് നടത്തിയ കോവിഡ് പരിശോധനയിലാണ് ബ്രസീലില് നിന്നെത്തിയ നാല്‍പതുകാരനും മുപ്പതുകാരിക്കും…


NewsAtFirst | കൊച്ചിയില് നിന്നും കാണാതായ സി.ഐ. നവാസിനെ തമിഴ്നാട്ടില് നിന്നും റെയില്‍വേ പൊലീസ് കണ്ടെത്തി; നവാസിനെ ഇന്ന് കോടതിയില് ഹാജരാക്കും | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nകൊച്ചിയില് നിന്നും കാണാതായ സി.ഐ. നവാസിനെ തമിഴ്നാട്ടില് നിന്നും റെയില്‍വേ പൊലീസ് കണ്ടെത്തി; നവാസിനെ ഇന്ന് കോടതിയില് ഹാജരാക്കും\nകൊച്ചി: മൂന്ന് ദിവസം മുന്‍പ് കൊച്ചിയില് നിന്നും കാണാതായ പൊലീസ് ഉദ്യോഗസ്ഥനെ തമിഴ്നാട്ടിലെ കരൂരില് റെയില്‍വേ പൊലീസ് കണ്ടെത്തിയതായി റിപ്പോര്‍ട്ട്. ഇന്ന് പുലര്‍ച്ചെ നാലുമണിയോടെ നവാസിനെ കണ്ടെത്തിയതിനെ തുടര്‍ന്ന് ഉദ്യോഗസ്ഥര് കേരള പൊലീസിനെ വിവരം അറിയിക്കുകയായിരുന്നു. നവാസ് വീട്ടുകാരുമായി ഫോണില് ബന്ധപ്പെടുകയും വൈകിട്ടോടെ കൊച്ചിയിലെത്തുമെന്നും അറിയിച്ചിട്ടുണ്ട്. പാലക്കാട് നിന്നും കേരള പൊലീസിന്‍റെ ഒരു സംഘം തമിഴ്നാട്ടിലേക്ക് പുറപ്പെട്ടിട്ടുണ്ട്. നവാസിനെ പൊലീസ് കോടതിയില് ഹാജരാക്കും.\nകഴിഞ്ഞ വ്യാഴാഴ്ചയാണ് കൊച്ചി സെന്‍ട്രല് സ്റ്റേഷനിലെ സര്‍ക്കിള് ഇന്‍സ്‌പെക്ടറായ നവാസിനെ കാണാനില്ലെന്ന പരാതിയുമായി നവാസിന്‍റെ ഭാര്യ രംഗത്തെത്തിയത്. മേലുദ്യോഗസ്ഥന്‍റെ മാനസിക പീഡനത്തില് മനം മടുത്താണ് നവാസ് നാട് വിട്ടതെന്ന് അദ്ദേഹത്തിന്‍റെ ഭാര്യ മുഖ്യമന്ത്രിക്കും പരാതിയും നല്‍കിയിരുന്നു. ഇതേ തുടര്‍ന്ന് അന്വേഷണം ഊര്‍ജ്ജിതമാക്കാന് മുഖ്യമന്ത്രി നിര്‍ദ്ദേശിക്കുകയായിരുന്നു. തുടര്‍ന്ന് പൊലീസ് നാലു സംഘങ്ങളായി തിരിഞ്ഞ് അന്വേഷിക്കുകയായിരുന്നു. ഇതിനിടെ നവാസ് കായംകുളത്ത് എത്തി എന്ന സൂചന സുഹൃത്ത് നല്‍കിയിരുന്നു. കൊച്ചിയിലെ എ.ടി.എമ്മില് നിന്നും പതിനായിരം രൂപ പിന്‍വലിച്ചതായും പൊലീസ് കണ്ടെത്തിയിരുന്നു.\nകൊച്ചി മൂന്ന് ദിവസം മുന്‍പ് കൊച്ചിയില് നിന്നും കാണാതായ പൊലീസ് ഉദ്യോഗസ്ഥനെ തമിഴ്നാട്ടിലെ കരൂരില് റെയില്‍വേ പൊലീസ് കണ്ടെത്തിയതായി റിപ്പോര്‍ട്ട് ഇന്ന് പുലര്‍ച്ചെ നാലുമണിയോടെ നവാസ...\nഗ്രാമപഞ്ചായത്ത് തെരഞ്ഞെടുപ്പ് ഡിസംബര് 27, 30 തീയതികളില് തമിഴ്നാട്ടില്\nചെന്നൈ തമിഴ്നാട്ടില് ഗ്രാമപഞ്ചായത്ത് തെരഞ്ഞെടുപ്പ് ഡിസംബര് 27 30 തീയതികളില് രണ്ട് ഘട്ടങ്ങളായി നടക്കും അതേസമയം ഇതോടൊപ്പം ടൗണ് പഞ്ച?...\nസവര്‍ണജാതിക്കാരന് കൈയ്യടക്കി വച്ചിരുന്ന ദളിതരുടെ മണ്ണ് തിരിച്ചുപിടിച്ച് സിപിഐഎമ്മും ടിഎന്‍യുഇഎഫും\nധര്‍മ്മപുരി തമിഴ്നാട്ടില് സവര്‍ണജാതിയില് പെട്ട ഒരാള് കൈയ്യടക്കി വച്ചിരിക്കുകയായിരുന്ന ദളിതര്‍ക്കുള്ള മണ്ണ് പിടിച്ചെടുത്ത് നല്‍കി സിപിഐഎമ്മും ടിഎന്‍യുഇഎഫും ധര്‍മപുരിയില് 78 ?...\nദലിത് യുവാവ് കൂളിങ് ഗ്ലാസ് ധരിച്ച് ബൈക്കില് യാത്ര ചെയ്തു, തല താഴ്ത്തി മാത്രമേ നടക്കാന് പാടുള്ളൂ എന്ന താക്കീതോടെ സവര്‍ണ്ണരുടെ ആക്രമണം\nഗൂഡല്ലൂര് തമിഴ്‌നാട്ടില് കൂളിങ് ഗ്ലാസ് ധരിച്ച് ബൈക്കില് യാത്ര ചെയ്ത ദലിത് യുവാവിന് സവര്‍ണരുടെ മര്‍ദനം പട്ടിക്കുടിക്കാട് ഗ്രാമത്തിലെ അളകേശന് എന്ന യുവാവാണ് സവർണരുടെ മര്‍ദനത്തി...\nഫ്രാങ്കോയ്‌ക്കെതിരെ വീണ്ടും ആരോപണം; വീഡിയോ കോളിലൂടെ കന്യാസ്ത്രീയോട് അശ്ലീല സംഭാഷണം\nവസ്തു നികുതി: കുടിശ്ശിക സഹിതം ഒറ്റത്തവണയായി അടയ്ക്കുന്നവര്‍ക്ക് പിഴ ഒഴിവാക്കി\nഅവിനാശി അപകടം: മരിച്ചവരുടെ കുടുംബാംഗങ്ങള്‍ക്ക് പത്ത് ലക്ഷം രൂപ നല്‍കുമെന്ന് മന്ത്രി എ.കെ. ശശീന്ദ്രന്


കഫേ കോഫി ഡേ ഉടമ വി ജി സിദ്ധാര്‍ത്ഥയുടെ മൃതദേഹം പുഴയില് കണ്ടെത്തി\nകഫേ കോഫി ഡേ ഉടമ വി ജി...\n31 July 2019 1:53 AM GMT\nകാണാതായ കഫേ കോഫി ഡേ ഉടമ വി ജി സിദ്ധാര്‍ത്ഥയുടെ മൃതദേഹം മംഗളൂരു നേത്രാവതി പുഴയില് നിന്ന് കണ്ടെത്തി. കര്‍ണാടക, കേരള പൊലീസ് സംഘങ്ങളും ഡൈവര്‍മാരും രണ്ട് ദിവസമായി നടത്തിയ തിരച്ചിലിനൊടുവിലാണ് ഇന്ന് രാവിലെ ആറ് മണിയോടെ മൃതദേഹം കണ്ടെത്തിയത്. മൃതദേഹം മംഗളൂരുവിലെ ബെന്‍ലോക്ക് ആശുപത്രിയിലേയ്ക്ക് മാറ്റി. കര്‍ണാടക മുന് മുഖ്യമന്ത്രി എസ് എം കൃഷ്ണയുടെ മരുമകനാണ്.\nതിങ്കളാഴ്ച വൈകീട്ടാണ് വി ജി സിദ്ധാര്‍ത്ഥയെ കാണാതായത്. പുഴയ്ക്ക് കുറുകെയുള്ള പാലത്തില് കാര് നിര്‍ത്തി ഇറങ്ങിയ സിദ്ധാര്‍ത്ഥ, ഡ്രൈവറോട് പാലത്തിനപ്പുറം കാത്തുനില്‍ക്കാന് പറയുകയായിരുന്നു. ഒരു മണിക്കൂറിന് ശേഷം കാണാത്തതിനെ തുടര്‍ന്ന് ഡ്രൈവര് കുടുംബാംഗങ്ങളെ വിവരമറിയിക്കുകയും തുടര്‍ന്ന് പൊലീസിനെ ഇക്കാര്യം അറിയിക്കുകയുമായിരുന്നു. വലിയ സാമ്പത്തിക ബാധ്യത മൂലമാണ് ആത്മഹത്യ എന്ന് കരുതുന്നു.\nവലിയ കടബാധ്യതയുണ്ട് എന്നും ബിസിനസില് പരാജയപ്പെട്ടതായും കോഫി ഡേ ഡയറക്ടര്‍മാര്‍ക്കുള്ള കത്തില് സിദ്ധാര്‍ത്ഥ പറയുന്നുണ്ട്. ആദായ നികുതി വകുപ്പ് പീഡിപ്പിക്കുന്നതായും സിദ്ധാര്‍ത്ഥ പറഞ്ഞിട്ടുണ്ട്. പാലത്തിലിറങ്ങി നടക്കുകയായിരുന്നു സിദ്ധാര്‍ത്ഥ എന്ന് ഡ്രൈവര് പറയുന്നു. എന്നാല് ഒരു മണിക്കൂറായിട്ടും സിദ്ധാര്‍ത്ഥ തിരിച്ചുവരാഞ്ഞതിനെ തുടര്‍ന്ന് ഡ്രൈവര് പരിഭ്രാന്തനായി. കുടുംബം പൊലീസില് വിവരമറിയിച്ചു.\n2017 സെപ്റ്റംബറില് സിദ്ധാര്‍ത്ഥയുടെ ഓഫീസുകള് ഇന്‍കം ടാക്‌സ് അധികൃതര് റെയ്ഡ് ചെയ്തിരുന്നു. 20 കേന്ദ്രങ്ങളിലാണ് അന്ന് റെയ്ഡ് നടന്നത്. ഇത് സിദ്ധാര്‍ത്ഥയെ കാര്യമായി ഉലച്ചിരുന്നു. ഇന്ത്യയിലെ ഏറ്റവും വലിയ കോഫീ ബീന് കയറ്റുമതിക്കാരാണ് സിദ്ധാര്‍ത്ഥയുടെ കമ്പനി. 130 വര്‍ഷത്തിലധികമായി കാപ്പി അനുബന്ധ വ്യവസായത്തില് സജീവമാണ് സിദ്ധാര്‍ത്ഥയുടെ കുടുംബം. കണ്‍സള്‍ട്ടന്‍സി സ്ഥാപനമായ മൈന്‍ഡ് ട്രീയില് എക്‌സിക്യൂട്ടീവ് ഡയറക്ടറാണ് സിദ്ധാര്‍ത്ഥ.\nCafe Coffee Day debt SM Krishna suicide VG Siddhartha


MALAYALAM EXPRESS: Online Malayalam News, മലയാളം വാർത്ത - റാഫേൽ കരാറിൽ മോദിക്കെതിരെ കൊടുങ്കാറ്റായി രാഹുൽ\nറാഫേൽ കരാറിൽ മോദിക്കെതിരെ കൊടുങ്കാറ്റായി രാഹുൽ\nമോദി സർക്കാരിന്റെ കള്ളത്തരങ്ങൾ കയ്യോടെ പിടികൂടാൻ കോൺഗ്രസ്സ് അധ്യക്ഷൻ രാഹുൽ ഗാന്ധിയെ കഴിഞ്ഞ് ആരുമില്ല. അതിവിദഗ്ത്തമായി മോദിസർക്കാരും ഫ്രാൻസും തമ്മിൽ ഒപ്പുവെച്ച റാഫേൽ കരാറിന്റെ തട്ടിപ്പുകളും വെട്ടിപ്പുകളും പുറത്തേക്ക് കൊണ്ടുവന്ന് പ്രധാനമന്ത്രി നരേന്ദ്ര മോദിയെ പുകച്ചുകൊണ്ടിരിക്കുകയാണ് രാഹുൽ . റാഫേൽ വിമാനങ്ങൾ വാങ്ങാൻ ചെലവായ തുക സർക്കാർ വെളിപ്പെടുത്തണമെന്നും പ്രധാനമന്ത്രി നേരിട്ട് പാരീസിൽ പോയി റാഫേൽ ഇടപാടിൽ മാറ്റം വരുത്തിയത് എന്തിനാണെന്നും വ്യക്തമാക്കണമെന്നാണ് രാഹുൽ ഗാന്ധി ആവശ്യപ്പെടുന്നത്.\nറാഫേൽ ഇടപാട് താമസിപ്പിച്ചത് പ്രധാനമന്ത്രിയാണ്. അനിൽ അംബാനിക്ക് വേണ്ടി മോദി കരാർ വൈകിപ്പിക്കുകയാണ് ചെയ്യുന്നത് . റാഫേൽ കരാർ എച്ച്.എ.എൽ ജീവനക്കാരുടെ അവകാശമാണ് . എച്ച്.എ.എല്ലിന്റെ എഴുപത് വര്ഷത്തെ രാജ്യസ്നേഹത്തെയും കഠിനാധ്വാനത്തെയും കേന്ദ്രസർക്കാർ അടിച്ചുതാഴ്ത്തിക്കൊണ്ടാണ് റിലയന്‍സ് ഉടമ അനില് അംബാനിയുമായി കൂട്ടുപിടിച്ചാണ് കരാറിൽ ഒപ്പുവെച്ചത് . റാഫേൽ കരാറിൽ ഇന്ത്യയും ഫ്രഞ്ച് സർക്കാരും ഒപ്പിടുമെന്ന് 10 ദിവസം മുമ്പ് അനില് അംബാനി എങ്ങനെ അറിഞ്ഞുവെന്ന് രാഹുല് ഗാന്ധി വാർത്താസമ്മേളനത്തിൽ ചോദിക്കുകയുണ്ടായി. പ്രതിരോധമന്ത്രിക്കോ, പ്രതിരോധ സെക്രട്ടറിക്കോ മുതിര്ന്ന ഉദ്യോഗസ്ഥര്ക്കോ അറിയാത്ത കാര്യം എങ്ങനെ അംബാനി അറിഞ്ഞു. രാജ്യ സുരക്ഷയെ അവഗണിച്ച് കൊണ്ട് പ്രധാനമന്ത്രി നരേന്ദ്ര മോദിയാണ് ഇക്കാര്യം അംബാനിയോട് വെളിപ്പെടുത്തിയെതെന്ന് രാഹുൽ വ്യക്തമാക്കി. ഇടപാട് നടക്കുന്നതിനു മുമ്പ് അംബാനി ഫ്രഞ്ച് മന്ത്രിയുമായി കൂടിക്കാഴ്ച നടത്തിയെന്നും ഇക്കാര്യം വെളിപ്പെടുത്തുന്ന ഇമെയിൽ രാഹുൽ പുറത്തു വിടുകയുണ്ടായി . റാഫേല് കരാറില് പ്രധാനമന്ത്രി നരേന്ദ്ര മോദി അനില് അംബാനിയുടെ ഇടനിലക്കാരനായി പ്രവര്ത്തിച്ചുവെന്നും രാഹുൽ ആരോപിച്ചു.\nഎന്നാൽ രാഹുൽ ഗാന്ധിയുടെ ആരോപണത്തെ ഫ്രഞ്ച് വിദേശകാര്യ മന്ത്രാലയം തള്ളിക്കളയുകയാണ് ചെയ്തത്. . ചില വിവരങ്ങൾ രഹസ്യമാക്കി വെക്കാനുള്ള ഉടമ്പടി റാഫേല് ഇടപാടിനും ബാധകമാണെന്നും 2008ലാണ് കരാര് വ്യവസ്ഥകള് ഒപ്പുവെച്ചതെന്നും വിദേശകാര്യ മന്ത്രാലയം വ്യക്തമാക്കി.\nകരാറിൽ നിന്നും ലഭിച്ച പണം ഉപയോഗിച്ച് പ്രധാനമന്ത്രി തെരഞ്ഞെടുപ്പ് പ്രചാരണം നടത്തുകയാണെന്നും ചൈനയോട് താൽപ്പര്യം കാണിക്കുകയാണെന്നും രാഹുൽ ആരോപിക്കുന്നു. 30000 കോടിയുടെ അഴിമതിയിൽ പങ്കാളികളായവരെകുറിച്ച് അന്വേഷണം ഇല്ല എന്നും രാഹുല് കുറ്റപ്പെടുത്തുന്നു. റാഫേൽ അഴിമതിയിലൂടെ ലാഭം കൊയ്യുന്നത് മോദി സർക്കാരും അനിൽ അംബാനിയുമാണെന് രാഹുൽ ആരോപിക്കുന്നു.\nകോട്ടയത്തെ സ്ഥാനാർത്ഥി നിർണയം; യുഡിഎഫ് നേതൃത്വം ഇടപെട്ടിട്ടില്ലെന്നു റോഷി അഗസ്റ്റിൻ\nരാജ്യസഭാ സീറ്റിന്‍റെ സമയത്ത് ഈ എതിർപ്പ് ഇല്ലായിരുന്നല്ലോ?. . .; അതൃപ്തിയോടെ ജോസഫ് വിഭാഗം\nറാഫേൽ ഇടപാടിൽ വ്യത്യസ്തമായി നിർമല സീതാരാമൻ\nഅഴിമതിയിൽ കുളിച്ച് റാഫേൽ\nറാഫേല് യുദ്ധ വിമാനങ്ങള്\nകുരുക്കിൽ കുടുങ്ങിയ റാഫേൽ


കേരള സ്കൂൾ കലോത്സവം 2013 - വിക്കിപീഡിയ\nകേരള സ്കൂൾ കലോത്സവം 2013\nകേരളത്തിന്റെ അമ്പത്തി മൂന്നാമത് സ്കൂൾ കലോത്സവം 2013 ജനുവരി 14 മുതൽ ജനുവരി 20 വരെ മലപ്പുറത്ത് നടന്നു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം. കലോത്സവത്തിൽ തുടർച്ചയായ ഏഴാം തവണയും കോഴിക്കോട് ജില്ല കിരീടം കരസ്ഥമാക്കി. ഇതു വരെ ആകെ പതിനാറ് പ്രാവശ്യം കോഴിക്കോട് ജില്ല കിരീടം നേടിയിട്ടുണ്ട്. ഹൈസ്‌കൂൾ വിഭാഗത്തിൽ 414-ഉം ഹയർ സെക്കൻഡറി വിഭാഗത്തിൽ 498-ഉം പോയിന്റാണ് കോഴിക്കോടിന് ലഭിച്ചത്.\n53-മത് കേരള സ്കൂൾ കലോത്സവം\nഅമ്പത്തിമൂന്നാമത് കേരള സ്കൂൾ കലോത്സവത്തിന്റെ ഉദ്ഘാടനം 2013 ജനുവരി 14-നു് മലപ്പുറം എസ്.എം.പി. പരേഡ് ഗ്രൗണ്ടിൽ ഡി.പി.ഐ. എ. ഷാജഹാൻ നിർവ്വഹിച്ചു. കലോത്സവത്തിന്റെ ഔദ്യോഗികമായ ഉദ്ഘാടനം 14-നു വൈകീട്ട് കേരള മുഖ്യമന്ത്രി ഉമ്മൻ ചാണ്ടി നിർവ്വഹിച്ചു. പന്ത്രണ്ടായിരത്തോളം കുട്ടികളാണ് വിവിധ മത്സരങ്ങളിൽ പങ്കെടുത്തത്.\n2 പോയന്റ് നില\n3 പുതുതായി ഉൾപ്പെടുത്തിയ ഇനങ്ങൾ\nവിജയികളാകുന്ന ജില്ലയ്ക്ക് 117.5 പവൻ തൂക്കമുള്ള സ്വർണ്ണക്കപ്പാണ് സമ്മാനമായി ലഭിക്കുക. 1987 ൽ ആണ് വിജയികൾക്ക് സ്വർണ്ണക്കപ്പ് ഏർപ്പെടുത്തിയത്.\nകഴിഞ്ഞ വർഷത്തെ ജേതാക്കളായത് കോഴിക്കോട് ജില്ലയാണ്. പത്തു തവണ വിജയികളായ കോഴിക്കോടിനാണ് ഈ സ്വർണ്ണക്കപ്പ് ഏറ്റവും അധികം തവണ കൈവശം വെച്ചത്.\nഈ വർഷത്തെ മത്സരങ്ങളിൽ കോഴിക്കോട് ജില്ല തുടർച്ചയായ ഏഴാംതവണയും ജേതാക്കളായി സ്വർണ്ണക്കപ്പ് കരസ്ഥമാക്കി. 912 പോയന്റുകൾ നേടിയാണ് കോഴിക്കോട് ജേതാക്കളായത്. (തൃശ്ശൂർ 900 പോയന്റോടെ രണ്ടാം സ്ഥാനവും, ആതിഥേയരായ മലപ്പുറം 881 പോയന്റോടെ മൂന്നാം സ്ഥാനവും നേടി.)\nമത്സരങ്ങളിൽ കോഴിക്കോട് ജില്ല തുടർച്ചയായ ഏഴാം തവണയും ജേതാക്കളായി. 912 പോയന്റുകൾ നേടിയാണ് കോഴിക്കോട് ജേതാക്കളായത്. തൃശ്ശൂർ ജില്ല 900 പോയന്റോടെ രണ്ടാം സ്ഥാനവും, ആതിഥേയരായ മലപ്പുറം 881 പോയന്റോടെ മൂന്നാം സ്ഥാനവും നേടി.\nഅറബിക് കലോത്സവത്തിൽ 95 പോയന്റുകളോടെ പാലക്കാട്, മലപ്പുറം, കോഴിക്കോട്,തൃശ്ശൂർ എന്നീ ജില്ലകൾ ഒന്നാം സ്ഥാനവും, 93 പോയന്റോടെ കണ്ണൂർ രണ്ടാം സ്ഥാനവും നേടി.\nസംസ്കൃതോത്സവത്തിൽ 93 പോയന്റോടെ പാലക്കാടും, കണ്ണൂരും ഒന്നാം സ്ഥാനവും, 93 പോയന്റോടെ തൃശ്ശൂർ, മലപ്പുറം, കാസർഗോഡ്, കോട്ടയം എന്നീ ജില്ലകൾ രണ്ടാം സ്ഥാനവും നേടി.\nഹയർസെക്കന്ററി വിഭാഗത്തിൽ 123 പോയന്റുകൾ നേടി കാഞ്ഞങ്ങാട് ദുർഗ ഹയർസെക്കന്ററി സ്കൂൾ ഏറ്റവുമധികം പോയന്റ് നേടുന്ന വിദ്യാലയമായി. 108 പോയന്റുകളോടെ എം.കെ.എൻ.എം.എച്ച്.എസ്. കുമരമംഗലം, ഇടുക്കി രണ്ടാം സ്ഥാനത്തെത്തി.\nഹൈസ്കൂൾ വിഭാഗത്തിൽ 80 പോയന്റുകൾ നേടി പാലക്കാട് ആലത്തൂർ ബി.എസ്.എസ്.ജി.എച്ച്.എസ്.എസ്. ഒന്നാം സ്ഥാനം നേടി. 62 പോയന്റുകൾ നേടി കാഞ്ഞങ്ങാട് ദുർഗ ഹയർസെക്കന്ററി സ്കൂളും, എം.കെ.എൻ.എം.എച്ച്.എസ്. കുമരമംഗലം, ഇടുക്കിയും രണ്ടാം സ്ഥാനം നേടി.\nഹൈസ്കൂൾ വിഭാഗം അറബിക് കലോത്സവത്തിൽ 35 പോയന്റുകൾ നേടി പത്തനം തിട്ട ജി.എച്ച്.എസ്.എസ്. തലപ്പുഴ, വയനാട് ഒന്നാം സ്ഥാനം നേടി. 34 പോയന്റുകൾ നേടി ഗവൺമെന്റ് എച്ച്.എസ്.എസ്. കോന്നി പത്തനംതിട്ട രണ്ടാം സ്ഥാനം നേടി.\nഹൈസ്കൂൾ വിഭാഗം സംസ്കൃതോത്സവത്തിൽ 63 പോയന്റുകൾ നേടി കാഞ്ഞങ്ങാട് ദുർഗ ഹയർസെക്കന്ററി സ്കൂൾ ഏറ്റവുമധികം പോയന്റ് നേടുന്ന വിദ്യാലയമായി. 51 പോയന്റുകൾ നേടി ഇടുക്കി എം.എം.എച്ച്.എസ്. നരിയാംപാറ രണ്ടാം സ്ഥാനം നേടി.\nഹൈസ്കൂൾ, ഹയർസെക്കന്ററി എന്നീ വിഭാഗങ്ങളിൽ ഓരോ ജില്ലയും നേടുന്ന ആകെ പോയന്റുകൾ ചേർത്താണ് സ്വർണ്ണ കപ്പു നേടുന്ന ജില്ലയെ നിർണ്ണയിക്കുന്നത്.\n1 കാസർഗോഡ് 354 416 770 86 93\n2 കണ്ണൂർ 389 478 867 93 95\n3 കോഴിക്കോട് 414 498 912 95 89\n4 വയനാട് 341 397 738 89 77\n5 മലപ്പുറം 402 479 881 95 93\n6 പാലക്കാട് 404 446 870 95 95\n7 തൃശ്ശൂർ 414 486 900 95 93\n8 എറണാകുളം 382 477 859 88 91\n9 കോട്ടയം 374 446 820 74 93\n10 ആലപ്പുഴ 362 434 796 89 77\n11 ഇടുക്കി 295 376 671 53 82\n12 പത്തനംതിട്ട 319 388 707 65 82\n13 കൊല്ലം 340 429 769 86 91\n14 തിരുവനന്തപുരം 370 431 801 89 84\nപുതുതായി ഉൾപ്പെടുത്തിയ ഇനങ്ങൾതിരുത്തുക\nനിലവിലുള്ള ഇനങ്ങളോടൊപ്പം 14 പുതിയ ഇനങ്ങൾ കൂടെ കലോത്സവത്തിൽ ഉൾപ്പെടുത്തിക്കൊണ്ട് മാന്വൽ പരിഷ്കരിച്ചു.\nഅറബി പ്രസംഗം (ഹയർ സെക്കന്ററി)\nഉറുദു കവിതാരചന,ഉറുദു ക്വിസ്, ഉറുദു സംഘഗാനം എന്നിവ പ്രൈമറി തലത്തിൽ\nഉറുദു സംഘഗാനം, ഉറുദു ഗസൽ ആലാപനം, ഉറുദു പ്രസംഗം എന്നിവ ഹൈസ്കൂൾ തലത്തിൽ\nഉറുദു ക്വിസ്, ഉറുദു ഗസൽ ആലാപനം,അറബിക് പ്രസംഗം എന്നിവ ഹയർസെക്കണ്ടറി തലത്തിൽ\nഎന്നീ ഇനങ്ങളാണു് പുതുതായി ഉൾപ്പെടുത്തിയത്.\nഎം.എസ്.പി. പരേഡ് ഗ്രൗണ്ട്, മലപ്പുറം\nസെന്റ്ജെമ്മാസ് എച്ച്.എസ്.എസ്. മലപ്പുറം\nവാരിയൻകുന്നത്ത് മുൻസിപ്പൽ ടൗൺ ഹാൾ, മലപ്പുറം\nറോസ് ലോഞ്ച്, നൂറാടി\nകോട്ടക്കുന്ന് അരങ്ങ് ഓഡിറ്റോറിയം\nഡി.ടി.പി.സി. ഹാൾ കോട്ടക്കുന്ന്\nമുൻസിപ്പൽ ബസ്സ്റ്റാൻഡ് ഓഡിറ്റോറിയം\nഎം.എസ്.പി. കമ്യൂണിറ്റി ഹാൾ, മലപ്പുറം\nപാലസ് ഓഡിറ്റോറിയം, മലപ്പുറം\nമലപ്പുറം ഗവൺമെന്റ് കോളേജ്, മുണ്ടുപറമ്പ്\nഗവൺമെന്റ് കോളേജ് ഓഡിറ്റോറിയം, മുണ്ടുപറമ്പ്\nഎം.എസ്.പി. ഇ.എം.എച്ച്.എസ്.എസ്. മലപ്പുറം\nഎം.എസ്.പി. ഗ്രൗണ്ട് കൂട്ടിലങ്ങാടി.\n↑ 1.0 1.1 "കലാമാമാങ്കം കൊടിയേറി". ശേഖരിച്ചത് 14 ജനുവരി 2013.\n↑ State school arts fete from today\n"https://ml.wikipedia.org/w/index.php?title=കേരള_സ്കൂൾ_കലോത്സവം_2013&oldid=1616098" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 ജനുവരി 2013, സമയം: 07:42


കാറ്റലോണിയ സ്വാതന്ത്ര്യ സമരം അടിച്ചമർത്തും: സ്പാനിഷ് പ്രധാന മന്ത\nകാറ്റലോണിയ സ്വാതന്ത്ര്യ സമരം അടിച്ചമർത്തും: സ്പാനിഷ് പ്രധാന മന്ത്രി\nInternational | മാഡ്രിഡ്\nOct92017 11:27 am\nഹിതപരിശോധന നടത്തി പ്രഖ്യാപനത്തിന് കാത്തിരിക്കെ കാറ്റലോണിയന് സ്വാതന്ത്രത്തെ ഭരണഘടന ഉപയോഗിച്ച് അടിച്ചമര്‍ത്തുമെന്ന് ആവര്‍ത്തിച്ച് സ്പാനിഷ് പ്രധാനമന്ത്രി മരിയാനോ രജോയി. സ്‌പെയിനില്‍നിന്ന് വേറിട്ടുപോകാനുള്ള കാറ്റാലന് നീക്കത്തിനെതിരെ പതിനായിരങ്ങള് റാലി നടത്തിയതിന് പിന്നാലെയാണ് രജോയിയുടെ പ്രഖ്യാപനം.\nസ്പാനിഷ് പത്രമായ എല് പാരിസിന് നല്‍കിയ അഭിമുഖത്തിലാണ് ഭരണഘടന ഉപയോഗിച്ച് കാറ്റലോണിയന് സ്വാതന്ത്ര്യം തടയുമെന്ന് പ്രധാനമന്ത്രി ആവര്‍ത്തിച്ചത്. നിയമത്തിന് പുറത്തുനിന്ന് ഒന്നും ചെയ്യില്ല. ചിലപ്പോള് ഭരണഘടനയിലെ ആര്‍ട്ടിക്കിള് 155 ഉപയോഗിച്ചേക്കാമെന്നും രജോയി പറഞ്ഞു. ന്യൂക്ലിയര് ഓപ്ഷന് എന്നറിയപ്പെടുന്ന ആര്‍ട്ടിക്കിള് 155 പ്രകാരം മേഖലാ സര്‍ക്കാരിനെ പിരിച്ചുവിടാനും പ്രദേശിക തെരഞ്ഞെടുപ്പ് നടത്താനും പ്രധാനമന്ത്രിക്ക് അവകാശമുണ്ട്.\nകാറ്റലന് നേതാവ് കാള്‍സ് പ്യൂഗ്‌ഡെമൗണ്ട് ചൊവ്വാഴ്ച പാര്‍ലമന്റിനെ അഭിസംബോധന ചെയ്ത് സംസാരിക്കുമ്പോള് സ്വാതന്ത്ര്യ പ്രഖ്യാപനം നടത്തുമെന്നാണ് റിപ്പോര്‍ട്ട്. ഇത് തടയുന്നതിന് സ്പാനിഷ് ഭരണഘടനാ കോടതി തിങ്കളാഴ്ച തുടങ്ങുന്ന കാറ്റലന് പാര്‍ലമെന്റ് സമ്മേളനം നിര്‍ത്തിവെച്ച് ഉത്തരവിട്ടിരുന്നു.\nപാര്‍ലമെന്റ് ഏകപക്ഷീയ സ്വതന്ത്ര്യ പ്രഖ്യാപനം നടത്തുമെന്ന് സ്‌പെയിന് ഭയക്കുന്നു. എന്തു വിലകൊടുത്തും സ്വാതന്ത്ര്യ പ്രഖ്യാപനം തടയാനാണ് സ്പാനിഷ് ഭരണകൂടത്തിന്റെ തീരുമാനം. ഹിതപരിശോധനക്കിടെ 900 പേര്‍ക്ക് പരിക്കേറ്റ പൊലീസ് നടപടിയില് സ്പാനിഷ് ഭരണകൂടം കാറ്റലോണിയയോട് മാപ്പുപറഞ്ഞു. പൊലീസുകാര്‍ക്കുവേണ്ടി മാപ്പുപറയുന്നതായി സര്‍ക്കാര് വക്താവ് എന്റിക് മില്ലോ അറിയിച്ചു.\nഹിതപരിശോധന തടയുന്നതിന് പോളിങ് സ്‌റ്റേഷനുകളിലേക്ക് ഇരച്ചുകയറിയ പൊലീസ് വോട്ടര്‍മാരെ ബലമായി നീക്കുകയും ബാലറ്റ് ബോക്‌സുകള് പിടിച്ചെടുക്കുയും ചെയ്തിരുന്നു. രാഷ്ട്രീയ അരക്ഷിതാവസ്ഥക്ക് കാരണമായ ഹിതപരിശോധനയുടെ പശ്ചാത്തലത്തില് നിരവധി കമ്പനികള് കാറ്റലോണിയയില്‍നിന്ന് പുറത്തുപോയിത്തുടങ്ങി.\nരാജ്യത്തെ ഏറ്റവും വലിയ ബാങ്കായ കെയിക്‌സ ഫൗണ്ടേഷന് തങ്ങളുടെ ആസ്ഥാനം പാല്‍മയിലേക്ക് മാറ്റുന്നതായി അറിയിച്ചു. ദിവസങ്ങള്‍ക്കു മുമ്പ് നടന്ന ഹിതപരിശോധനയില് വോട്ടര്‍മാരില് 90 ശതമാനം പേരും സ്വാതന്ത്ര്യത്തെ അനുകൂലിക്കുകയായിരുന്നു.


മൂർച്ചയില്ലാത്ത ആക്രമണ നിരക്ക് പുതു ജീവൻ നൽകാൻ പുതിയ ഒരു സ്‌ട്രൈക്കറെ തേടുന്ന മാഞ്ചെസ്റ്റർ യുണൈറ്റഡ് ഏറ്റവും ഒടുവിൽ കണ്ണു വയ്ക്കുന്നത് ടോട്ടനം താരം ഹാരി കെയിനേയും ഡോർട്മുണ്ട് താരം ഏർലിംഗ് ഹാളണ്ടിനെയുമാണ്. യുണൈറ്റഡ് തങ്ങൾക്ക് താൽപ്പര്യം ഡോർട്മുണ്ടിന്റെ യുവ താരം ഹാളണ്ടിനെ ആണെന്ന് വ്യക്തമാക്കുകയും ചെയ്‌താണ്.\nഎന്നാൽ കഴിഞ്ഞ 48 മണിക്കൂറുകൾക്കുള്ളിൽ പുതിയ ട്വിസ്റ്റ്കൾക്കാണ് വഴി തെളിയുന്നത്. ഹാളണ്ടിനേക്കാൾ വേഗത്തിൽ തങ്ങൾക്ക് ടോട്ടനം താരം ഹാരി കെയ്‌നെ സ്വന്തമാക്കൻ കഴയും എന്നു കണ്ട യുണൈറ്റഡ് ആ വഴിക്ക് ചിന്തിക്കുകയാണ്.\nഹാരി വരുന്നതോടെ യുണൈറ്റഡ് നിരയിൽ ഏറ്റവും സ്വസ്ഥനാകുന്നത് യുവ താരം മാർക്കസ് റാഷ്ഫോർഡ് ആയിരിക്കും. യുണൈറ്റഡ്നിരയിലെ മികച്ച താരം ആയിട്ട് കൂടി ഇതുവരെയും പൂർണമായും അവിടെ സിങ്ക് അകാൻ മാർക്കസ് റാഷ്ഫോർഡിന് സാധിച്ചിട്ടില്ല. ഇംഗ്ളണ്ട് ദേശീയ ടീമിൽ ഹാരി കെയിന് ഒപ്പം മോശമല്ലാത്ത സിങ്ക് മാർക്കസ് റാഷ്ഫോർഡ് ഉണ്ടാക്കിയിട്ടുണ്ട്.\nദേശീയ ടീമിലെ നായകനും ആയി ക്ലബ്ബിലും ഒരുമിച്ച് ചേർന്ന് ഐക്യം നില നിർത്തുന്നത് വഴി രണ്ടു തരത്തിലും കൂടുതൽ മെച്ചപ്പെട്ട പ്രകടനം നടത്താനുള്ള അവസരം ആകും ഈ സൈനിംഗ് വഴി ലഭിക്കുന്നത്\nഇംഗ്ലീഷ് സൂപ്പർ സ്ട്രൈക്കർ മാഞ്ചേസ്റ്റർ യുണൈറ്റഡിലേക്ക്..\nയുണൈറ്റഡ് സൂപ്പർ താരം പി എസ് ജി യിലേക്ക്..


എസ് രാജേന്ദ്രനെ ശാസിച്ച് സിപിഎം; പരസ്യ പ്രതികരണത്തിന് വിലക്കുമേർപ്പെടുത്തി |\nദേവികുളം സബ് കലക്ടർ രേണുരാജിനെ അധിക്ഷേപിച്ച സംഭവത്തിൽ എസ് രാജേന്ദ്രൻ എംഎൽഎക്ക് സിപിഎമ്മിന്റെ ശാസന. സിപിഎം ഇടുക്കി ജില്ലാ കമ്മിറ്റിയാണ് എസ് രാജേന്ദ്രനെതിരെ അച്ചടക്ക നടപടി സ്വീകരിച്ചത്. വിഷയത്തിൽ പരസ്യപ്രതികരണം നടത്തരുതെന്ന് പാർട്ടി എസ് രാജേന്ദ്രനോട് ആവശ്യപ്പെട്ടതായും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ പറഞ്ഞു\nഎംഎൽഎയുടെ നടപടി അപക്വമായി പോയെന്ന് കോടിയേരി പറഞ്ഞു. എംഎൽഎമാർ നിയമം പാലിക്കുകയാണ് വേണ്ടത്. കൂടെയുള്ളവരെയും നിയമം പാലിക്കാൻ പ്രേരിപ്പിക്കണം. അതിന് പകരം നിയമത്തെ എതിർക്കുകയും നിയമം നടപ്പിലാക്കാൻ ശ്രമിക്കുന്ന ഉദ്യോഗസ്ഥരെ ഭീഷണിപ്പെടുത്തുകയും വിമർശിക്കുകയും ചെയ്യുന്ന നിലപാട് ശരിയല്ലെന്നും കോടിയേരി പറഞ്ഞു\n← കാമുകിക്കൊപ്പം പിറന്നാൾ ആഘോഷിച്ചു കൊണ്ടിരിക്കെ ബിജെപി എംഎൽഎയെ ഭാര്യ പരസ്യമായി മർദിച്ചു\n15 കാരിയെ പീഡിപ്പിച്ച പോപുലർ ഫ്രണ്ട് പ്രചാരകനായ മതപ്രഭാഷകൻ മുൻകൂർ ജാമ്യം തേടി ഹൈക്കോടതിയിൽ →\nപുറത്തുവന്ന ശബ്ദരേഖയിൽ പ്രതികരിക്കാൻ സൗകര്യമില്ല: പി എസ് ശ്രീധരൻ പിള്ള


മഹാരാഷ്ട്ര മന്ത്രി സഞ്ജയ് ബൻസോദെയ്ക്ക് കൊവിഡ്: സംസ്ഥാനത്ത് രോഗം ബാധിക്കുന്ന ആറാമത്തെ മന്ത്രി | Metro Journal Online\nമഹാരാഷ്ട്ര മന്ത്രി സഞ്ജയ് ബൻസോദെയ്ക്ക് കൊവിഡ്: സംസ്ഥാനത്ത് രോഗം ബാധിക്കുന്ന ആറാമത്തെ മന്ത്രി\n27th July 2020 MJ Desk മന്ത്രിക്ക് കൊവിഡ്, മഹാരാഷ്ട്ര\nമുംബൈ: മഹാരാഷ്ട്ര മന്ത്രി സഞ്ജയ് ബൻസോദെയ്ക്ക് കൊറോണ വൈറസ് സ്ഥിരീകരിച്ചു. തൊണ്ടവേദനെയത്തുടർന്ന് ചികിത്സ നടത്തിയതിന് പിന്നാലെ മന്ത്രി കൊവിഡ് പരിശോധനയ്ക്ക് വിധേയനാകുകയായിരുന്നു. പുറത്ത് വരുന്ന വിവരങ്ങൾ അനുസരിച്ച് രോഗം സ്ഥിരീകരിച്ച മന്ത്രി മുംബൈയിലെ ഒരു സ്വകാര്യ ആശുപത്രിയിൽ ചികിത്സയിൽ കഴിഞ്ഞ് വരികയാണ്.\nഉദ്ധവ് താക്കറെയുടെ മഹാവികാസ് അഗാഡി സർക്കാരിൽ രോഗം സ്ഥിരീകരിക്കുന്ന ആറാമത്തെ മന്ത്രിയാണ് ബൻസോദെ. ജനുവരിയിൽ ജിതേന്ദ്ര ആഹ്വാദ്, ധനഞ്ജയ് മുണ്ടെ, അശോക് ചവാൻ, അസ്ലം ഷേഖ്, അബ്ദുൾ സത്താർ എന്നിവർക്കും സംസ്ഥാനത്ത് രോഗം സ്ഥിരീകരിച്ചിരുന്നു. എൻസിപി നേതാവായ സഞ്ജയ് 2019ലെ മഹാരാഷ്ട്ര നിയമസഭാ തിരഞ്ഞെടുപ്പിൽ ഉദ്ഗിറിൽ നിന്നാണ് എംഎൽഎയായി തിരഞ്ഞെടുത്തത്. തുടർന്ന് ഇദ്ദേഹത്തെ പരിസ്ഥിതി, ജലവിതരണം, പിഡബ്ല്യൂഡി, പാർലമെന്ററി കാര്യം എന്നിവയുൾപ്പെടെയുള്ള വകുപ്പുകൾ നൽകി മന്ത്രിയാക്കുകയും ചെയ്തിരുന്നു.\n3, 66,368 കേസുകളുമായി ഇന്ത്യയിൽ ഏറ്റവുമധികം കേസുകളുള്ള സംസ്ഥാനം മഹാരാഷ്ട്രയാണ്. കേന്ദ്ര ആരോഗ്യ കുടുംബക്ഷേമ മന്ത്രാലയം നൽകുന്ന കണക്ക് പ്രകാരം 1,45,785 ആക്ടീവ് കേസുകളാണ് സംസ്ഥാനത്ത് ഇപ്പോഴുള്ളത്. 2, 07,194 പേർ ഇതിനകം രോഗമുക്തി നേടുകയും ചെയ്തിട്ടുണ്ട്. 13, 389 പേരാണ് വൈറസ് ബാധയെത്തുടർന്ന് മരണത്തിന് കീഴടങ്ങിയിട്ടുള്ളത്.\nകഴിഞ്ഞ 24 മണിക്കൂറിനുള്ളിൽ സംസ്ഥാനത്ത് 9431 കേസുകളാണ് റിപ്പോർട്ട് ചെയ്തത്. 6044 പേർ രോഗമുക്തി നേടുകയും ചെയ്തിട്ടുണ്ട്. നിലവിൽ 56.74 ശതമാനമാണ് സംസ്ഥാനത്തെ രോഗമുക്തി നിരക്ക്. 9,08,420 പേരെ ഹോം ക്വാറന്റൈനിലാക്കിയിട്ടുണ്ട്. 44, 276 പേർ സ്ഥാപനങ്ങളിലും ക്വാറന്റൈനിൽ കഴിഞ്ഞുവരുന്നുണ്ട്.\n← കാനഡയില് ആദ്യ കോവിഡ് കേസിന് ഇന്ന് ആറുമാസം\nബിജെപി നേതാവിന്റെ ഫാം ഹൗസിൽ നിന്ന് മനുഷ്യക്കടത്ത് സംഘം പിടിയിൽ: തനിക്ക് പങ്കില്ലെന്ന് നേതാവ് →


qatar covid updates: ഖത്തറില് കൊവിഡ് വ്യാപനം കൂടുന്നു; പ്രത്യേക ഐസൊലേഷന് കേന്ദ്രങ്ങള് ഒരുങ്ങി - qatar hamad medical corporation provides centralized home isolation services to support covid-19 patients | Samayam Malayalam\nqatar hamad medical corporation provides centralized home isolation services to support covid-19 patients\nSumayya P | Samayam Malayalam | Updated: 18 Mar 2021, 09:49:16 AM\nകൊവിഡ് കേസുകളുടെ എണ്ണം കൂടിവരുന്ന സാഹചര്യത്തില്, ഐസോലേഷന് ചെയ്യേണ്ട ആളുകളുടെ എണ്ണത്തില് ഗണ്യമായ വര്‍ധനയുണ്ടായിട്ടുണ്ട്. ഈ സാഹചര്യത്തിലാണ് കേന്ദ്രീകൃത സംവിധാനം ആരംഭിച്ചിരിക്കുന്നത്.\nദോഹ: ഖത്തറില് കൊവിഡ് കേസുകള് വര്‍ധിച്ചുവരുന്ന സാഹചര്യത്തില് രോഗികളെ താമസിപ്പിക്കുന്നതിനായി കേന്ദ്രീകൃത ഹോം ഐസോലേഷന് സേവനമൊരുക്കി ഹമദ് മെഡിക്കല് കോര്‍പറേഷന്. എച്ച്എംസിക്കു കീഴിലുള്ള പകര്‍ച്ചവ്യാധി കേന്ദ്രമാണ് (സിഡിസി) ഈ കേന്ദ്രങ്ങളുടെ മേല്‍നോട്ടം വഹിക്കുന്നത്. ഹോം ഐസൊലേഷന് ആവശ്യമുള്ളവരും എന്നാല്, വീട്ടില് അതിന് സൗകര്യമില്ലാത്തവരുമായ രോഗികളെയാണ് ഇവിടേക്ക് പരിഗണിക്കുന്നത്. ആശുപത്രികളില് രോഗികളുടെ എണ്ണം നിയന്ത്രിക്കുകയെന്ന ലക്ഷ്യത്തോടെയാണ് നടപടി.\nവീട്ടില് സൗകര്യമുള്ളവര് അവിടെ കഴിഞ്ഞാല് മതി\nകൊവിഡ് ബാധിച്ചവരെ ഐസോലേറ്റ് ചെയ്യുകയെന്നതാണ് വൈറസ് വ്യാപനം തടയാനുള്ള സുപ്രധാന നടപടിയെന്ന് സിഡിസി മെഡിക്കല് ഡയറക്ടര് ഡോ. മുന അല് മസ്ലമാനി പറഞ്ഞു. രാജ്യത്ത് കൊവിഡ് വ്യാപനം തുടങ്ങിയതിനു ശേഷം 12 മാസമായി ഇത് നല്ല രീതിയില് തുടരാന് ഖത്തറിന് സാധിച്ചിട്ടുണ്ട്. ഈയിടെയായി കൊവിഡ് കേസുകളുടെ എണ്ണം കൂടിവരുന്ന സാഹചര്യത്തില്, ഐസോലേഷന് ചെയ്യേണ്ട ആളുകളുടെ എണ്ണത്തില് ഗണ്യമായ വര്‍ധനയുണ്ടായിട്ടുണ്ട്. ഈ സാഹചര്യത്തിലാണ് കേന്ദ്രീകൃത സംവിധാനം ആരംഭിച്ചിരിക്കുന്നത്. എന്നാല്, വീട്ടില് അറ്റാച്ച്ഡ് ടോയ്‌ലെറ്റ് സൗകര്യത്തോടെയുള്ള പ്രത്യേക മുറിയുള്ളവര്‍ക്ക് അവിടെ തന്നെ ഐസോലേഷനില് കഴിഞ്ഞാല് മതിയെന്നും ഡോ. മുന പറഞ്ഞു.\nരോഗലക്ഷണങ്ങളില്ലാത്തവരെ കേന്ദ്രത്തില് പാര്‍പ്പിക്കും\nപ്രത്യേക കൊവിഡ് 19 ആശുപത്രികള്, പ്രൈമറി ഹെല്‍ത്ത് കെയര് കോര്‍പ്പറേഷന്, സിദ്‌റ മെഡിസിന്, പീഡിയാട്രിക് എമര്‍ജന്‍സി സെന്ററുകള്, ഐസൊഷന് സര്‍വീസ് കമാന്‍ഡ് സെന്റര് എന്നിവയുള്‍പ്പെടെ വിവിധ കേന്ദ്രങ്ങളില് നിന്നാണ് കൊവിഡ് പോസിറ്റീവ് കേസുകളെ കേന്ദ്രീകൃത ഹോം ഐസോലേഷന് കേന്ദ്രത്തിലേക്ക് അയക്കുന്നത്. കാര്യമായ രോഗലക്ഷണങ്ങള് പ്രകടിപ്പിക്കാത്തവരും ആശുപത്രി ചികില്‍സ ആവശ്യമില്ലാത്തവരും വീടുകളില് ഐസൊലേഷനില് കഴിയാന് നിര്‍ദ്ദേശിക്കപ്പെട്ടവരുമായ കൊവിഡ് രോഗികളെയാണ് ഇവിടേക്ക് അയക്കുക.\nഡോക്ടര്‍മാരുടെ സേവനവും മരുന്നുകളും ലഭ്യമാക്കും\nരോഗികള്‍ക്കായുള്ള പുതിയ കേന്ദ്രീകൃത ഹോം ഐസൊലേഷനിലുള്ളവരെ മെഡിക്കല് സംഘം ടെലിഫോണില് ബന്ധപ്പെടുകയും ആവശ്യമാണെങ്കില് അവര്‍ക്ക് വൈദ്യസഹായം നല്‍കുകയും ചെയ്യും. കൂടാതെ, രോഗികള്‍ക്ക് 24 മണിക്കൂറും ഡോക്ടറുമായി സംസാരിക്കാന് സിഡിസി ഹോം ഐസോലേഷന് ഹോട്ട്‌ലൈനില് (4025 1666) വിളിക്കാമെന്നും ഡോ. അല് മസ്ലമാനി വിശദീകരിച്ചു. ഇത്തരം കേന്ദ്രങ്ങളില് കഴിയുന്നവര് ആരോഗ്യവകുപ്പിന്റെ നിയന്ത്രണങ്ങള് പൂര്‍ണമായി പാലിക്കണം. ഇഹ്ത്തിറാസ് ആപ്ലിക്കേഷന് ഡൗണ്‍ലോഡ് ചെയ്ത് അതിലെ നിര്‍ദ്ദേശങ്ങള് പാലിക്കണമെന്നും അദ്ദേഹം നിര്‍ദ്ദേശിച്ചു.\nആക്ടീവ് കേസുകള് 12000 കടന്നു\nഖത്തറില് ഇന്നലെ 489 പേര്‍ക്കാണ് പുതുതായി കോവിഡ് സ്ഥിരീകരിച്ചത്. ഇവരില് 417 പേര്‍ക്കും സമ്പര്‍ക്കത്തിലൂടെയാണ് രോഗബാധ. ഇതോടെ ഖത്തറില് ചികില്‍സയിലുള്ള മൊത്തം രോഗികള് 12,290 ആയി. ഇന്നലെ രണ്ടുപേര് കൂടി കോവിഡ് മൂലം മരിച്ചു. 50ഉം 59ഉം വയസ്സുള്ളവരാണ് മരിച്ചത്. ഇതോടെ ആകെ മരണം 270 ആയി. ഒരാഴ്ചയ്ക്കിടയെ 24ഉം 33ഉം വയസ്സ് പ്രായമുള്ള ചെറുപ്പക്കാരും കൊവിഡ് ബാധയെ തുടര്‍ന്ന് മരണത്തിന് കീഴടങ്ങിയിരുന്നു. കൊവിഡ് വ്യാപനം തുടങ്ങിയ ശേഷം ഇതാദ്യമായാണ് കൊവിഡ് ആക്ടീവ് കേസുകളുടെ എണ്ണം 12000 കടക്കുന്നത്. ഇവരില് ആയിരത്തോളം പേര് ആശുപത്രികളില് ചികില്‍സയിലാണ്. 150ഓളം പേരാണ് ഇപ്പോള് തീവ്ര പരിചരണ വിഭാഗത്തിലുള്ളത്\nകാഴ്ച ശക്തി ഇല്ലാത്തവര്‍ക്കും ലോകകപ്പ് കാണാം; ബോണോക്കിള് വരുന്നു ആര്‍ട്ടിക്കിള് ഷോ\nqatar covid vaccine update qatar covid vaccine news qatar covid updates Qatar covid news Malayalam qatar covid news hamad medical corporation qatar centralized home isolation services qatar centralized home isolation services\nWeb Title : qatar hamad medical corporation provides centralized home isolation services to support covid-19 patients